
CAPITOLUL UNU 
BABILON - SURSA FALSEI RELIGII 


RELIGIA TAINICĂ a Babilonului a fost descrisă în mod simbolic în 
ultima carte a Bibliei, ca o femeie „îmbrăcată în purpură şi stacojiu, şi 
împodobită cu aur şi pietre preţioase şi perle, avînd în mînă o cupă de 
aur, plină de uriciunile şi murdăria curviei ei; și pe fruntea ei era scris 
un nume: O TAINĂ: BABILONUL CEL MARE, MAMA PROSTITU- 
ATELOR ȘI URICIUNILOR PĂMÎNTULUI“ (Ap.17:1-6). 

Cind Biblia foloseşte un limbaj simbolic, cuvîntul „femeie“ poate 
simboliza o biserică. Adevărata Biserică, de exemplu, este asemănată cu 
o mireasă, cu o fecioară curată, cu o femeie fără pată şi ireproşabilă 
(Ef.5:27; Ap.19:7,8). Aici, însă, într-un contrast izbitor, este zugrăvită o 
femeie necurată, o femeie mînjită, o curvă. Dacă este corect să aplicăm 
acest simbolism unui sistem bisericesc, este clar că el se poate referi 


doar la o biserică mînjită şi decăzută! Cu litere majuscule, Biblia o nu- 
meşte „TAINA BABILONULUI“. 

Cînd a scris loan cartea Apocalipsei, Babilonul - ca oraş şi imperiu - 
fusese deja distrus şi lăsat în ruine, după cum prevestiseră profeţii Ve- 
chiului Testament (]s.13:19-22; ler.51:52). Insă conceptele şi obiceiurile 
religioase care şi-au avut originea în Babilon au continuat şi au fost bine 
reprezentate în multe din naţiunile lumii. Care a fost însă religia Ba- 
bilonului antic? Cum a început totul? Ce semnificaţie are aceasta în era 
modernă? Cum se leagă toate acestea de ceea ce a scris loan în cartea 
Apocalipsei? 

Întorcînd paginile timpului la perioada chiar de după potop, vedem 
că oamenii au început să migreze dinspre est: „şi s-a întîmplat, pe cînd 
călătoreau dinspre est, că au găsit o cîmpie în ţara Şinear; şi au locuit 
acolo“ (Gen.11:2). Aici a fost construită cetatea, oraşul Babilon, iar 
această ţară a devenit cunoscută sub numele de Babilonia sau mai tîrziu 
de Mesopotamia. 

Aici, rîurile Eufrat şi Tigru acumulaseră bogate depozite de sol ce 
puteau produce recolte din belşug. Dar existau anumite probleme cu ca- 
re se confruntau oamenii. În primul rînd, ținutul era năpădit de fiare 
sălbatice ce constituiau o ameninţare permanentă pentru siguranţa şi 
pacea locuitorilor (cf. Ex.23:29,30). Evident că oricine putea să ofere cu 
succes protecție împotriva fiarelor sălbatice era primit cu urale de către 
oameni. 

În acest timp a apărut pe scenă un bărbat înalt, foarte voinic, cu nu- 
mele de Nimrod. A devenit renumit ca un mare vînător de fiare sălba- 
tice, Biblia ne spune: „Cuş l-a conceput pe Nimrod: el a început să fie 
puternic pe pămînt. EI a fost un vînător puternic înaintea Domnului: de 
aceea s-a zis: Ca Nimrod, vinător puternic înaintea Domnului“ (Gen. 
10:8,9). 

După cît se pare, succesul lui Nimrod ca vînător puternic l-a făcut 
să devină renumit printre acei oameni primitivi. A devenit „un puter- 
nic“ pe pămînt - un conducător renumit în chestiunile sociale. Do- 
bindind acest prestigiu, a născocit un mijloc de protecţie mai bun. În 
loc să se lupte permanent cu fiarele sălbatice, de ce să nu-i organizeze 


pe oameni în oraşe, pe care să le împrejmuiască cu ziduri de protecţie? 
Apoi, de ce să nu organizeze aceste orașe într-un regat? Este evident că 
aceasta era gîndirea lui Nimrod, deoarece Biblia ne spune că el a orga- 
nizat un astfel de regat. „Şi începutul REGATULUI său era Babel şi 
Erec şi Acad şi Calne, în ţara Şinear“ (Gen.10: 10). Regatul lui Nimrod 
este primul menţionat în Biblie. 

Chiar dacă s-ar putea spune că unele din progresele făcute de Nim- 
rod au fost bune, totuşi Nimrod a fost un conducător nereligios. Numele 
de Nimrod vine de la marad, care înseamnă „el s-a răzvrătit“. Expresia 
„unul puternic înaintea Domnului“ poate avea un sens ostil - cuvîntul 
„înaintea“ fiind uneori folosit cu sensul de „împotriva“ Domnului. The 
Jewish Encyclopedia (Enciciopedia Ebraică) spune că Nimrod era „cel 
ce a făcut pe toţi oamenii să se răzvrătească împotriva lui Dumnezeu“: 

Cunoscutul istoric Josefus Flavius a scris: „Nimrod a fost cel care i-a 
aţiţat la un astfel de afront şi dispreţ la adresa lui Dumnezeu... El a mai 
transformat în mod treptat conducerea sa într-o tiranie, nevăzind alt 
mod de a-i îndepărta pe oameni de frica de Dumnezeu... mulțimile erau 
foarte pregătite să urmeze hotărîrea lui Nimrod... și au ridicat un turn, 
necruţind munca istovitoare şi nici neglijind în vreo privinţă lucrarea: şi 
astfel, datorită mulţimii de braţe de muncă angajate în ea, s-a înălţat 
foarte mult... Locul pe care au ridicat turnul se numeşte acum Babilon“: 

Alexander Hislop a scris amănunțit despre modul în care religia ba- 
biloniană s-a dezvoltat în jurul tradițiilor privitoare la Nimrod, soția sa 
Semiramida (Semiramis) şi copilul ei Tamuz, bazîndu-şi concluziile pe 
informaţii ce ne-au parvenit prin istorie, prin legende şi mituri. După 
cum spun istoriile de demult, cînd a murit Nimrod, trupul său a fost 
tăiat în bucăţi, ars şi trimis în diferite ținuturi. Practici similare sunt 
menţionate în Biblie (Jud.19:29; 1.Sam.11:7). 

După moartea sa, care a fost foarte jelită de locuitorii Babilonului, 
soția lui a pretins că el era acum zeul-soare. Mai tîrziu, cînd a dat naşte- 
re unui fiu, a pretins că fiul ei, pe nume Tamuz, era Nimrod, eroul lor 
renăscut. (Imaginea din pagina următoare arată modul în care a ajuns 
să fie reprezentat Tamuz în arta clasică). 

Mama lui Tamuz auzise probabil profeția despre venirea lui Mesia, 


născut dintr-o femeie, deoarece acest adevăr era cunoscut din cele mai 
străvechi timpuri (Gen.3:15). Ea a pretins că fiul ei a fost conceput în- 
tr-un mod supranatural şi că el era sămânţa promisă, „mîntuitorul“. Cu 
toate acestea, în religia ce se dezvolta, oamenii nu s-au închinat numai 
înaintea copilului, ci şi înaintea mamei! 

O mare parte din închinarea babiloniană a fost transmisă prin sim- 
boluri misterioase - era o religie „tainică, misterioasă“. Deoarece se 
credea că Nimrod era zeul-soare, se considera că focul este reprezenta- 
rea lui pămiîntească. Aşadar, după cum vom vedea, în cinstea lui se 
aprindeau lumînări şi focuri ceremoniale. În alte forme, el a fost simbo- 
lizat prin imagini ale soarelui, peştelui, arborilor, stîlpilor şi animalelor. 

Peste secole, Pavel descria foarte potrivit direcția pe care o urmau lo- 
cuitorii Babilonului: „Cînd L-au cunoscut pe Dumnezeu, nu L-au glori- 
ficat ca Dumnezeu... ci au devenit deşerți în închipuirile lor, şi inima 
lor nebună s-a întunecat. Diîndu-se 
drept înţelepţi, au înnebunit, și au 
schimbat gloria Dumnezeului nepieritor 
cu o imagine făcută asemenea omului 
pieritor, şi păsărilor, şi patrupedelor, și 
tîrîtoarelor... ei au schimbat adevărul lui 
Dumnezeu într-o minciună, şi s-au în- 
chinat şi au slujit creaturii mai mult de- 
cît Creatorului... Din această cauză, 

Dumnezeu i-a lăsat pradă unor patimi 
ruşinoase“ (Rom.1:21-26). 

Acest sistem de idolatrie s-a răspîndit 
din Babilon spre națiuni, căci din acest 
loc au fost împrăștiați oamenii pe fața 
pămîntului (Gen.11:9). Plecînd din Babi- 
lon, au luat cu ei închinarea adusă ma- 
mei şi copilului, împreună cu diverse 
simboluri misterioase. Herodot, călător 
prin întreaga lume şi istoricul antichităţii, a fost martor al prezenţei re- 
ligiei tainice şi al ritualurilor ei în numeroase țări şi menţioneâză mo- 


dul în care Babilonul a fost sursa primară din care au provenit toate sis- 
temele idolatre. Bunsen spune că sistemul religios egiptean se trăgea din 
Asia şi din „imperiul primitiv din Babel“. În cunoscuta sa lucrare, 
Nineveh and its Remains (Ninive şi relicvele ei), Layard declară că 
avem mărturia unită a istoriei sacre şi profane, care spune că idolatria 
şi-a avut originea în ținutul Babilonia - cel mai vechi sistem religios. 
Toţi aceşti istorici au fost citați de Hislop 

Cînd Roma a devenit un imperiu mondial, este un fapt cunoscut că 
ea a asimilat în cadrul sistemului ei zeii şi religiile diferitelor ţări 
păgîne peste care guverna“ Deoarece Babilonul a fost sursa păgînismu- 
lui acestor ţări, putem înțelege faptul că religia timpurie a Romei 
păgine n-a fost altceva decît închinarea babiloniană dezvoltată în di- 
verse forme şi sub diferite nume în regiunile în care a ajuns. 

Ţinînd seama de această realitate, constatăm că în vremea în care 
Roma guverna lumea S-a născut, a trăit printre oameni, a murit și a în- 
viat adevăratul Mîntuitor, Isus Cristos. EI S-a înălţat la ceruri, a trimis 
Duhul sau Spiritul Sfînt, iar pe pămînt a fost întemeiată biserica 
noutestamentală. Ce zile glorioase! Trebuie doar să citim cartea Faptele 
Apostolilor pentru a vedea cît de mult a binecuviîntat Dumnezeu pe po- 
porul Său în zilele acelea. Mulţimi de oameni au fost adăugaţi Bisericii. 
Se făceau semne mari şi minuni în timp ce Dumnezeu Îşi confirma 
Cuvîntul prin semnele însoţitoare. 

Creștinismul, uns de Duhul Sfînt, s-a răspîndit în lume ca focul în- 
tr-o stepă. A înconjurat munţi şi a străbătut oceane. I-a facut pe regi să 
tremure şi pe tirani să se teamă. S-a spus despre acei creștini din primul 
secol că au „întors lumea cu susul în jos“! - atît de puternic era mesajul 
şi spiritul lor (Fap.17:6). 

Nu după prea mult timp însă, oamenii au început să se pună pe ei 
înşişi ca „domni“ peste poporul lui Dumnezeu în locul Duhului Sfînt. 
În loc să cucerească prin mijloace spirituale și prin adevăr - ca în 
primele zile -, oamenii au început să le înlocuiască pe acestea cu ideile 
şi metodele lor. Încercări de contopire a păgînismului cu creştinismul 
s-au făcut chiar pe vremea cînd se scria Noul Testament, pentru că Pa- 
vel menţiona că „taina fărădelegii“ era deja la lucru; el a avertizat că va 


veni o „apostazie“, iar unii se vor 
„îndepărta de la credință, dind 
atenţie duhurilor amăgitoare şi în- 
văţăturilor demonilor“ - doctrine- 
le înșelătoare ale păgînilor (2.Tes. 
2:3,7; 1.Tim.4:2). 

Pe cînd scria luda cartea care îi 
poartă numele, era necesar ca el 
să-i îndemne pe oameni să „lupte 
cu seriozitate pentru credința care 
era dată sfinților odată pentru 
totdeauna“, pentru că se furişase- 
ră între ei unii oameni care încer- 
cau să aducă lucruri ce nu făceau 
parte din credinţa originară (lu- 
da 1:3,4). 

Creştinismul se confrunta cu 

păgiînismul babilonian în diversele lui forme ce se statorniciseră în Im- 
periul Roman. Primii creştini au refuzat să aibă de a face cu obiceiurile 
şi convingerile lui. De aici au rezultat persecuții intense. Mulţi creştini 
au fost acuzaţi pe nedrept, aruncaţi la lei, arşi pe rug, torturați şi marti- 
rizați în diferite moduri. Apoi au început să fie făcute schimbări mari. 
Împăratul Romei şi-a mărturisit convertirea la creştinism. Ordinele 
imperiale de încetare a persecuțiilor au străbătut imperiul. Episcopilor li 
s-au dat onoruri înalte. Biserica a început să primească recunoaştere şi 
putere din partea lumii. Dar pentru toate acestea trebuia să se plătească 
un mare preţ! S-au făcut multe compromisuri cu păgînismul. În loc ca 
biserica să fie separată de lume, a devenit parte a acestui sistem lumesc. 
Împăratul acordind favoruri, a cerut să i se dea un loc de conducere în 
biserică, deoarece în păgînism se credea că împărații sunt zei. Din 
acest moment, s-a făcut pe scară mare un amestec de pagînism cu creş- 
tinism, în special în Roma. 

Credem că paginile ce urmează dovedesc faptul că tocmai acest 
amestec e cel care a produs acel sistem cunoscut astăzi ca biserica Ro- 


mano-catolică. Nu ne îndoim de faptul că sunt mulţi catolici serioşi, 
sinceri şi devotați. Nu este intenţia noastră să nu luăm în serios sau să 
ridiculizăm pe cineva cu ale cărui convingeri nu suntem aici de acord. 
În schimb, sperăm ca această carte să-i inspire pe toţi oamenii - indife- 
rent de apartenenţa lor religioasă - să părăsească învăţăturile şi con- 
cepțiile babiloniene şi să caute o reîntoarcere la credința care a fost dată 
sfinților odată pentru totdeauna. 


CAPITOLUL DOI 
ÎNCHINAREA ADUSĂ MAMEI ȘI COPILULUI 


UNUL DINTRE CELE MAI remarcabile exemple ale modului în 
care păginismul babilonian a continuat să existe pînă în zilele noastre 
poate fi văzut în felul în care închinarea adusă Mariei a înlocuit închi- 
narea antică adusă zeiţei-mamă. 

Istoria mamei şi copilului era în mare mă- 
sură cunoscută în Babilonul antic, dezvoltîndu-se 
într-o închinare instituită. Numeroase monu- 
mente din Babilon o înfăţişează pe zeița-mamă, 

Semiramida, cu copilul ei Tamuz în braţe. 

Cînd locuitorii Babilonului au fost împrăștiați 
în diferite părţi ale pămîntului, ei au dus cu ei 
închinarea adusă mamei divine şi copilului ei. 

Aceasta explică de ce aşa multe naţiuni s-au în- 
chinat unei mame şi unui copil - într-o formă 
sau alta - cu multe secole înainte ca adevăratul 
Miîntuitor, Isus Cristos, să Se nască în această 
lume. În diversele ţări în care s-a răspîndit 
această închinare, mamei şi copilului li s-au dat 


diferite nume, căci, să nu uităm, în Babel 
au fost încurcate limbile. 

Chinezii au avut o zeiţă-mamă numită 
Şingmu sau „Sfînta Mamă“. Ea este în- 
făţişată ţinînd în braţe un copil, şi avînd 
raze de soare împrejurul capului? 

Vechii germani s-au închinat fecioarei 
Herta cu un copil în braţe. Scandinavii au 
numit-o Disa, fiind înfăţişată şi ea cu un 
copil. Etruscii au numit-o Nutria, iar prin- 
tre druizi, lui Virgo-Patitura i s-a adus în- 
chinare ca „Mamă a lui Dumnezeu“. În 
India, ea era cunoscută ca Indrani, care de 
asemenea a fost înfăţişată cu un copil în 
braţe, după cum se vede în imaginea ală- 
turată. | 


Pentru greci, zeiţa-mamă era cunoscută sub numele de Afrodita sau 
Ceres; pentru sumerieni sub numele de Nana; pentru adepţii ei din Ro- 
ma antică sub numele de Venus sau Fortuna, iar copilul ei sub numele 


de Jupiter: 


În Asia, mama era cunoscută ca Cibele, 
iar copilul ca Deoius. „Dar indiferent de nu- 
mele sau locul ei“, spune un scriitor, „ea era 
soţia lui Baal, regina fecioară a cerului, carea 
născut, deşi n-a conceput niciodată“. 

Imaginea alăturată o înfăţişează pe mama 
şi copilul sub numele de Devaki și Crishna. 
Timp de secole, lui Isi, „Marea Zeiţă“, şi co- 
pilului ei Iswara li s-a adus închinare în India, 
unde s-au construit temple în cinstea lor. 

Cînd copiii lui Israel au căzut în apostazie, 
şi ei au fost pîngăriţi de această închinare 
adusă zeiţei-mamă. Aşa cum citim în Jude- 
cători 2:13 „Ei L-au părăsit pe Domnul şi au 


slujit lui Baal şi Aştarot“. Aștarot sau Aştoret (Astarteea) era numele prin 
care zeiţa era cunoscută copiilor lui Israel. Este ceva jalnic să te gîndeşti 
că cei care Îl cunoscuseră pe adevăratul Dumnezeu s-au depărtat de El 
şi s-au închinat mamei păgîne. Şi totuşi, tocmai aceasta au făcut ei în 
repetate rînduri (Jud.10:6; 1.Sam.7:3,4; 12:10; 1.Re.11:5; 2.Re.23:13). Unul 
dintre titlurile prin care zeiţa era cunoscută printre ei era acela de 
„regină a cerului“ (ler.44:17-19). Profetul leremia i-a mustrat pentru că 
se închinau înaintea ei, dar ei s-au răzvrătit împotriva avertizării lui. 

În Efes, marea mamă era cunoscută sub numele de Artemis (Diana 
la romani). Templul dedicat ei în acest oraş a fost una dintre cele șapte 
minuni ale lumii antice! Zeiţei i se aducea închinare nu numai în Efes, 
ci în toată Asia şi în toată lumea (Fap.19:27). 

În Egipt, mama era cunoscută sub numele de Isis, iar copilul ei sub 
numele de Horus. Este foarte obișnuit ca monumentele religioase egip- 
tene să-l arate pe copilul Horus stînd în poala mamei lui. 

Această falsă închinare, după ce s-a răs- 

pindit din Babilon în diverse naţiuni, sub di- 
ferite nume şi forme, a fost instituită în cele 
din urmă la Roma şi în tot Imperiul Roman. 
Un scriitor cunoscut spune despre această pe- 
rioadă: „Închinarea adusă Marei Mame... a 
fost foarte populară în Imperiul Roman. In- 
scripțiile dovedesc faptul că cei doi (mama şi 
copilul) au primit onoruri divine... nu numai 
în talia şi în special la Roma, ci şi în provin- 
cii, îndeosebi în Africa, Spania, Portugalia, 
Franța, Germania şi Bulgaria“: 

În această perioadă, cînd închinarea adusă mamei divine era foarte 
răspîndită, a întemeiat Mîntuitorul, Isus Cristos, Biserica nou-testamen- 
tală. Ce biserică glorioasă a fost ea în acele zile de început! Cu toate 
acestea, prin secolele al treilea şi al patrulea, ceea ce era cunoscut sub 
numele de „biserică“ se îndepărtase în multe feluri de credinţa origi- 
nară, căzînd în apostazia despre care avertizaseră apostolii. Cînd a venit 
această „părăsire a căii adevărate“, mult păgînism a fost amestecat cu 


creştinismul. Păgîni neconvertiţi au fost primiţi în biserica mărturisi- 
toare, şi în numeroase cazuri li s-a permis să-și continue multe din ritu- 
alurile şi obiceiurile lor păgîne - de obicei cu cîteva restricţii și schim- 
bări, astfel ca să pară cît mai asemănătoare credinţa lor de pînă atunci 
cu învățătura creștină. 

Unul din cele mai bune exemple ale unei astfel de influenţe păgîne se 
poate vedea în modul în care a continuat închinarea adusă marei mame 
- doar că într-o formă uşor diferită și avînd un nou nume! Mulţi păgîni 
fuseseră atraşi la creştinism, însă adorarea lor faţă de zeiţa-mamă era 
atît de puternică, încît n-au vrut s-o abandoneze. Conducătorii bisericii, 
gata de compromis, au înţeles că dacă ar putea găsi în creştinism ana- 
logii cu această închinare adusă zeiţei-mame, ar putea mări enorm 
numărul membrilor bisericii. Dar cine o putea înlocui pe „Marea Ma- 
mă“ a păgînismului? 

Maria, desigur, era după părerea lor persoana cea mai potrivită pe 
care s-o aleagă. De ce să nu-i lase ei pe oameni să-și continue rugăciu- 
nile și devotamentul față de o zeiță-mamă, pe care s-o numească doar 
Maria? Este limpede că acesta a fost raționamentul folosit, căci exact aşa 
s-a şi întîmplat! Puțin cîte puţin, închinarea care era legată de mama 
păgînă a fost transferată Mariei. 

Dar închinarea adusă Mariei nu făcea parte din credința creştină 
originară! Este vădit faptul că Maria a fost o femeie gingașă și evlavi- 
oasă - special aleasă ca să dea naştere trupului Mîntuitorului nostru -, 
dar nici unul dintre apostoli sau Isus Însuși n-au făcut vreodată vreo alu- 
zie la închinarea adusă Mariei. După cum afirmă The Encyclopedia 
Britannica, în timpul primelor secole ale Bisericii nu s-a dat nici o im- 
portanță Mariei în vreo privință.” Faptul acesta este admis şi de The Ca- 
tholic Encyclopedia: „Devoţiunea adusă Binecuvîntatei Noastre Doam- 
ne trebuie în ultimă analiză să fie considerată ca o aplicare practică a 
doctrinei Comuniunii Sfinţilor. Avînd în vedere faptul că această doctri- 
nă nu este cuprinsă, cel puţin într-un mod explicit, în formele de înce- 
put ale Crezului Apostolic, nu avem nici un motiv să fim surprinşi dacă 
nu întîlnim urme clare ale cultului Binecuvîntatei Fecioare în primele 
secole creștine“, închinarea adusă Mariei fiind o dezvoltare mai tîrzie. 


Pînă pe vremea lui Constantin - în pri- 
ma parte a secolului 4 -, nimeni n-a înce- 
put s-o privească pe Maria ca zeiţă. Chiar 
şi în această perioadă, o astfel de închinare 
a fost privită cu nemulţumire, aşa cum se 
vede clar din cuvintele lui Epiphanius, care 
i-a denunţat pe unii din Tracia, Arabia şi 
din alte locuri pentru că se închinau Mariei 
ca unei zeițe şi că aduceau turte ca jertfă pe 
altarul ei. „Ei trebuie să i se dea cinste“, 
spunea el, „dar nimeni să nu se închine 
Mariei“ Totuşi, doar peste cîţiva ani, în- 
chinarea adusă Mariei nu numai că a fost 
îngăduită, ci a şi devenit doctrină ofici- 
ală la Conciliul din Efes în anul 431 d. Cr.! 

La Efes? Acesta era oraşul în care i s-a 
adus Dianei (de fapt, lui Artemis - n. tr.) în- 
chinare, din timpuri străvechi, ca zeiţă a 
virginităţii şi a maternității!” Despre ea s-a 
spus că ar reprezenta puterile generatoare 
ale naturii, şi ca atare a fost înfăţişată cu mulţi sîni. O coroană în for- 
mă de turn, un simbol al turnului Babel, îi împodobea capul. 

Cînd există convingeri ce însoțesc un popor timp de secole, ele nu 
sunt abandonate cu uşurinţă. Astfel, conducătorii bisericii din Efes, cînd 
a venit apostazia, au raţionat la rîndul lor că dacă li se va permite oa- 
menilor să-şi păstreze ideile despre o zeiță-mamă, dacă aceasta ar putea 
fi inclusă în creștinism, numele ei fiind schimbat cu cel al Mariei, ar 
putea cîştiga mulţi convertiți. Dar nu aceasta era metoda lui Dumnezeu. 

Cînd a venit Pavel în Efes la început, nu s-a făcut nici un compromis 
cu păginismul. Oamenii au fost convertiți cu adevărat şi şi-au distrus 
idolii zeiţei (Fap.19:24-27). Cît de tragic e faptul că biserica din Efes, în 
secolele de mai tîrziu, a făcut compromisuri şi a adoptat o formă de în- 
chinare adusă zeiţei-mamă, Conciliul din Efes făcînd-o în cele din ur- 
mă o doctrină oficială! Influenţa păgînă în această decizie este vădită. 


Un alt indiciu al faptului că închinarea adusă Mariei s-a dezvoltat din 
vechea închinare adusă zeiţei-mamă se poate vedea din titlurile ce i-au 
fost atribuite acesteia. Maria este adesea numită „Madona“. Conform ce- 
lor spuse de Hislop, această expresie este traducerea unuia din titlurile 
prin care era cunoscută zeița babiloniană. Într-o formă zeificată, Nim- 
rod a ajuns să fie cunoscut ca Baal. Titiul soţiei lui, divinitatea feminină, 
ar fi Baalti. Acest cuvînt înseamnă „doamna mea“; în latină se scrie 
„Mea Domina“, iar în italiană el a devenit binecunoscutul „Madonna“! 

Printre fenicieni, zeița-mamă era cunoscută ca „Doamna Mării“”, şi 
chiar și acest titlu îi este aplicat Mariei - deși nu este nici o legătură în- 
tre Maria şi mare! 

Scripturile arată clar că există doar un singur mijlocitor între Dum- 
nezeu şi oameni, Omul Cristos Isus (1.Tim.2:5). Cu toate acestea, ro- 
mano-catolicismul învaţă că şi Maria este o „mijlocitoare“. Rugăciunile 
aduse ei constituie o foarte importantă parte a închinării catolice. Nu 
există nici o bază scripturală pentru această concepţie, şi totuşi acest 
concept nu era străin de ideile legate de zeița-mamă. Unul dintre nume- 
le pe care le purta ea era „Myllita“, adică „Mediatrix“ sau mijlocitoare. 

Maria este adesea numită „regina cerului“. Dar Maria, mama lui 
Isus, nu este regina cerului. „Regina cerului“ era un titlu al zeiței-ma- 
mă, căreia i s-a adus închinare cu secole înainte ca să se fi născut Ma- 
ria. Dacă ne întoarcem pe vremea lui leremia, oamenii se închinau 
„reginei cerului“ şi practicau ritualuri ce erau sacre pentru ea. Aşa cum 
citim în Ieremia 7:18: „Copiii strîng lemne şi părinţii aprind focul, iar 
femeile îşi frământă aluatul, ca să facă turte reginei cerurilor“. 

Unul din titlurile prin care era cunoscută Isis era „mama lui Dumne- 
zeu“. Mai tîrziu, exact același titlu i-a fost dat Mariei de către teologii 
din Alexandria. Maria a fost, desigur, mama lui Isus, dar numai în sen- 
sul naturii Sale omeneşti, al umanităţii Sale. Sensul original al expre- 
siei „mama lui Dumnezeu“ trecea dincolo de aceasta; îi atribuia mamei 
o poziție glorificată, iar romano-catolici au fost învăţaţi să se gîndească 
la Maria cam în acelaşi mod! 

Atit de ferm înscrisă era în mintea păgînă imaginea zeiţei-mame cu 
copilul în braţe, încît atunci cînd a sosit vremea apostaziei, conform 


spuselor unui scriitor, „străvechiul portret al lui Isis şi al copilului Horus 
a fost acceptat nu numai în opinia oamenilor, ci şi prin aprobarea epis- 
copală categorică ca portret al Fecioarei cu copilul ei“. Reprezentări ale 
lui Isis cu copilul ei erau adesea incluse într-un cadru cu flori. Şi această 
practică a fost aplicată Mariei, aşa cum bine ştiu cei ce au studiat arta 
medievală. 
Astarteea, zeița feniciană a fertilităţii, a fost asociată cu semiluna, 
după cum se vede pe o medalie veche. 
Zeița egipteană a fertilităţii, Isis, a fost repre- 
zentată stînd pe semilună, cu stele în jurul capu- 
lui. În bisericile romano-catolice din toată Eu- 
ropa se pot vedea picturi ale Mariei exact în ace- 
laşi mod. Imaginea de mai jos (aşa cum apare în 
broşurile de catehism catolice) o înfăţişează pe 
Maria cu douăsprezece stele care îi înconjoară capul, şi cu semiluna sub 
picioare! 
În numeroase moduri, conducătorii mișcării de apostazie au încercat 
s-o facă pe Maria să pară asemănătoare ze- 
„iţei păgînismului şi să o înalțe pe o treaptă 
divină. Aşa cum păginii aveau statui ale ze- 
iței, la fel au fost făcute statui ale „Mariei“. 
Se spune că, în unele cazuri, exact aceloraşi 
statui ce fuseseră folosite pentru a aduce în- 
chinare lui Isis (cu copilul ei) li s-au dat, pur 
şi simplu, alte nume, de Maria şi Copilaşul 
Cristos. 
„Cînd a triumfat creştinismul“, spune un 
scriitor, „aceste picturi şi imagini au devenit 
cele ale madonei şi ale copilului fără vreo întrerupere în continuitate: de 
fapt nici un arheolog nu poate spune acum dacă unele din aceste obiecte 
o reprezintă pe una sau pe cealaltă“. Multe dintre aceste imagini cu nu- 
me schimbat au fost încoronate și împodobite cu bijuterii - exact în ace- 
laşi mod în care erau înfăţişate imaginile fecioarelor hinduse şi egip- 
tene. Dar Maria, mama lui Isus, nu a fost bogată (Lc.2:24; Lev.12:8). De 


unde au provenit atunci bijuteriile şi coroanele ce se văd pe statui? 

Prin compromisuri - unele foarte evidente, altele mai ascunse - în- 
chinarea adusă mamei din antichitate a continuat în sînul bisericii rătă- 
cite, înlocuind vechile nume cu cel al Mariei. 


CAPITOLUL TREI 
ÎNCHINAREA ADUSĂ MARIEI 


POATE CEA MAI importantă dovadă că închinarea adusă Mariei 
s-a dezvoltat din vechea închinare adusă zeiţei-mame păgîne este faptul 
că, în religia păgină, mamei i se aducea tot atita închinare (sau mai 
multă) cîtă se aducea fiului ei! Aceasta ne furnizează un reper impor- 
tant în a ne ajuta să soluționăm astăzi taina Babilonului! 

Adevăratul creştinism învaţă că Domnul Isus - şi numai EL - este 
„calea, adevărul şi viaţa; că numai EL poate ierta păcatele; că numai EL, 
dintre toate creaturile de pe pămînt, a trăit o viață ce nu a fost niciodată 
pătată de păcat; şi EL este Cel căruia trebuie să 1 se aducă închinare - 
nu mama Lui. Dar romano-catolicismul - demonstrînd influenţa pe 
care a avut-o păgiînismul în dezvoltarea lui - în multe feluri o 
preamăreşte şi pe mama lui Isus. 

Poţi călători în întreaga lume, şi fie într-o catedrală uriaşă, fie în- 
tr-o capelă dintr-un sat, statuia Mariei va ocupa o poziţie proeminentă. 
Cînd se fac mătăniile (se recită din cartea de rugăciuni), Ave Maria e 
repetată de nouă ori, la fel ca şi rugăciunea „Tatăl Nostru“. Catolicii 
sunt învăţaţi că, dacă se roagă Mariei, ea le poate duce cererea Ia fiul ei 
Isus; şi întrucît ea este mama Lui, El va răspunde cererii de dragul ei. 
Concluzia este că Maria este mai plină de compasiune, mai înțelegă- 
toare și mai miloasă decit fiul ei Isus, Cu siguranță că lucrul acesta este 


contrar Scripturilor! Şi totuşi, această idee a fost deseori repetată în scri- 
erile catolice. 

Un cunoscut scriitor romano-catolic, 

Alfonsus Liguori, a scris pe larg spunînd 

că rugăciunile adresate Mariei sunt in- 

finit mai eficiente decît cele adresate lui 

Cristos. (Liguori, întimplător, a fost ca- 

nonizat ca „sfînt“ de către papa Grigore 

XIV în 1839 şi a fost declarat „doctor“ al 

bisericii catolice de către papa Pius IX). 

Într-o porțiune a scrierilor sale, el a de- 

scris o scenă imaginară în care un pă- 

cătos a văzut două scări între pămînt şi 

cer. Maria se afla în vîrful uneia; Isus 

Se afla în vîrful celeilalte. Cînd a încer- | 

cat păcătosul să urce una din scări, el a văzut fața mînioasă a lui Cris- 
tos şi a căzut înfrînt. Dar cînd el a urcat scara Mariei, s-a suit cu ușu- 
rinţă şi a fost primit cu braţele deschise de Maria care I-a dus în cer şi | 
l-a prezentat lui Cristos! Apoi totul a fost bine. Povestea era menită să 
arate că este mult mai uşor şi mai eficient să mergi la Cristos prin in- 
termediul Mariei! 

Acelaşi scriitor a spus că păcătosul care îndrăzneşte să meargă di- 
rect la Cristos trebuie să păşească înaintea Lui cu teamă de mînia Sa. 
În schimb, dacă se va ruga Fecioarei, ea va trebui doar să-l „arate“ Fiu- 
lui ei „pieptul care I-a dat să sugă“, şi mînia Lui se va potoli imediat! 
Un astfel de raționament e în conflict direct cu un exemplu scriptural: 
„Binecuvîntat este pîntecele care Te-a născut“, I-a spus lui Isus o femeie, 
„Şi sînul pe care l-ai supt!“ Dar Isus a răspuns: „Binecuvâîntaţi sunt mai 
degrabă cei ce aud Cuvîntul lui Dumnezeu şi-l păzesc“ (Lc.11:27, 28). 

Astfel de idei despre sîni, pe de altă parte, nu erau străine celor care 
se închinau zeiței-mame păgîne. Au fost dezgropate imagini ale ei, care 
adesea îi arătau sînii foarte disproporționaţi faţă de trupul ei. În cazul 
Dianei, pentru a-i simboliza fertilitatea, ea este înfăţişată cu nu mai pu- 
ţin decit o sută de sîni! 


Încercări ulterioare de a o preamări pe Maria la o poziţie glorificată 
în tatolicism se pot vedea în doctrina „conceperii imaculate“ a Mariei. 
Această doctrină a fost pronunţată și definită de Pius LX în 1854 - că 
Binecuvîntata Fecioară Maria „în prima clipă a conceperii ei... a fost 
ferită de orice pată a păcatului originar“: Este evident că această învă- 
ţătură e numai un efort în plus de a face ca Maria să se asemene cît mai 
îndeaproape cu zeiţa păgînismului căci, în vechile mituri, se credea des- 
pre zeiţă că ar fi avut parte de o concepere supranaturală! Istorisirile 
variau între ele, dar toate vorbeau despre întîmplări supranaturale în le- 
gătură cu intrarea ei în lume, că ea era superioară muritorilor de rînd, 
că era divină. Puțin cîte puţin, astfel încît învăţăturile despre Maria să 
nu pară inferioare celor despre zeiţa-mamă, era necesar să se înveţe că 
şi intrarea Mariei în această lume a implicat un element supranatural! 

Este oare scripturală doctrina care spune că Maria s-a născut fără 
pata păcatului originar? Vom răspunde la aceasta cu însăşi The Catholic 
Encyclopedia: „Nu se poate aduce din Scriptură nici o dovadă directă, 
categorică şi strictă a acestei dogme“. Se subliniază mai degrabă că 
aceste idei au reprezentat o dezvoltare treptată în cadrul bisericii. 

Chiar aici trebuie explicată o deosebire esențială - poate chiar deose- 
birea fundamentală - între abordarea romano-catolică a creştinismului 
şi concepţia generală protestantă. Doctrina romano-catolică s-a bazat 
parţial pe Scriptură, parţial pe tradiţii şi idei transmise de Părinţii Bise- 
ricii, şi parţial pe concepţii împrumutate din păgînism dacă aceste con- 
cepţii puteau fi „creştinizate“. Concepte din toate aceste surse au fost 
amestecate împreună, dezvoltate şi în cele din urmă transformate în 
dogme la diferite concilii catolice de-a lungul secolelor. Însă concepția 
pe care Reforma protestantă a căutat să o reînvie a fost o întoarcere la 
Scripturi ca bază mult mai sănătoasă pentru doctrină, fără accent sau 
cu un siab accent pus pe ideile ce s-au dezvoltat mai tîrziu. 

Mergînd la Scripturi, nu numai că nu găsim vreo dovadă pentru 
ideea conceperii imaculate a Mariei, dar există dovezi aie contrariului. 
Deşi a fost un vas ales al Domnului, o femeie evlavioasă şi virtuoasă - o 
fecioară -, ea a fost la fel de omenească precum orice alt membru din 
familia lui Adam. „Toţi au păcătuit şi sunt lipsiţi de gloria lui Dumne- 


zeu“ (Rom.3:23), singura excepţie fiind Isus Cristos Însuşi. Ca oricine 
altcineva, şi Maria avea nevoie de un Miîntuitor, şi ea a recunoscut foarte 
clar lucrul acesta cînd a spus: „Şi duhul meu s-a bucurat în Dumnezeu, 
MÎNTUITORUL meu“ (Lc.1:47). 

Dacă Maria a avut nevoie de un Miîntuitor, nu a fost ea însăşi un 
mintuitor. Dacă avea nevoie de un Miîntuitor, atunci şi ea avea nevoie să 
fie mîntuită, iertată şi răscumpărată. Fapt este că divinitatea Domnului 
nostru nu a depins de condiţia ca mama Lui să fie o persoană divină. El 
a fost divin pentru că era singurul Fiu născut al lui Dumnezu! Divini- 
tatea Îi venea de la Tatăl Său ceresc. 

Ideea că Maria ar fi fost superioară altor ființe umane nu a fost învă- 
țătura lui Isus. Odată cineva l-a menţionat pe mama şi pe fraţii Lui. 
Isus a întrebat: „Cine este mama Mea? Şi cine sunt fraţii Mei?“ Apoi, 
întinzîndu-Şi mîna spre discipolii Lui, a spus: „lată mama Mea şi fraţii 
Mei! Căci oricine va face voia Tatălui Meu care este în cer, el Îmi este 
frate, şi soră, şi MAMĂ“ (Mt.12:46-50). E limpede, oricine face voia lui 
Dumnezeu este în acest sens la acelaşi nivel cu Maria! 

În fiecare zi, catolicii din întreaga lume recită Ave Maria și alte ru- 
găciuni adresate Mariei. Înmulţind numărul acestor rugăciuni cu nu- 
mărul catolicilor ce le recită, cineva a estimat că Maria ar trebui să as- 
culte 46.296 de cereri pe secundă! Evident că nimeni nu poate face 
aceasta decît Dumnezeu Însuşi. Cu toate acestea, catolicii cred că Maria 
aude toate aceste rugăciuni, astfel că, în mod necesar, trebuie să o înalțe 
la un nivel divin - fie că e scriptural, fie că nu! 

În încercarea de a justifica această preamărire, unii au citat cuvintele 
pe care le-a spus Gabriel Mariei: „Binecuvîntată eşti tu printre femei“ 
(Lc.1:28). Faptul că Maria a fost „binecuvîntată între femei“ nu poate 
face din ea o persoană divină, pentru că multe secole înainte de aceasta, 
o binecuviîntare similară a fost pronunţată faţă de lael, despre care s-a 
spus: „Binecuvîntată peste femei va fi lael, soţia lui Heber chenitul...* 
(Jud.5:24). 

Înainte de ziua Cincizecimii, Maria, împreună cu ceilalţi discipoli, 
s-au adunat în .aşteptarea promisiunii Duhului Sfînt. Citim că apostolii 
„au continuat toţi într-un gînd în rugăciune şi cerere, cu femeile şi cu 


Maria, mama lui Isus, şi cu fraţii Lui“ (Fap.1:14). Ilustraţia de mai sus 
(aşa cum apare în Official Baltimore Catechism) este tipică pentru 
ideile catolice despre Maria. Se încearcă să i se acorde Mariei o poziţie 
centrală. Discipolii însă, în acea împrejurare, nu se uitau la Maria. Ei își 
aveau aţintită privirea spre CRISTOS Cel înviat și înălțat, care să toarne 
peste ei darul Duhului Sfînt. În desen, Duhul Sfînt (în chip de porum- 
bel) piuteşte deasupra Mariei! În ce priveşte relatarea Scripturii, însă, 
Singurul peste care Duhul S-a coborit în chip de porumbel a fost Isus 
Însuşi - nu mama Lui! Pe de altă parte, zeiţa fecioară păgînă, cu nume- 
le de Iuno, a fost deseori reprezentată cu un porumbel pe cap, după cum 
era şi Astarteea, Cibele și Isis* 

Alte încercări de a o glorifica pe Maria pot fi văzute în doctrina ro- 
mano-catolică a virginității perpetue. Aceasta este învățătura prin care 
se spune că Maria a rămas fecioară pînă la sfîrşitul vieţii ei. Dar, aşa 
cum explică The Encyclopedia Britannica, doctrina virginităţii per- 
petue a Mariei n-a apărut decît cam la vreo trei sute de ani după înălța- 
rea lui Cristos. Această fabuloasă calitate n-a cîştigat recunoaşterea ofi- 
cială a Romei decit la conciliul din Calcedon în anul 451. 

Conform Scripturilor, naşterea lui Isus a fost rezultatul unei con- 
ceperi supranaturale (Mt.1:23), fără un tată pământesc. Dar după ce S-a 
născut Isus, Maria a dat naştere altor copii - urmaşi naturali ai unirii ei 
cu losif, soțul ei. Biblia spune că Isus a fost „întîiul născut“ al Mariei 
(Mt.1:25); ea nu spune că EI era singurul ei copil. Fiind primul ei copil, 


desigur că se poate trage concluzia că mai tirziu ea a avut un al doilea 
copil, posibil un al treilea copil, etc. Că aşa au stat lucrurile pare evident, 
deoarece sunt menţionate numele a patru fraţi: Iacov, Iosif, Simon şi lu- 
da (Mt.13:55). 

Sunt menţionate şi surori. Cei din 
Nazaret au spus: „... Şi surorile Lui nu 
sunt toate printre noi?“ (versetul 56). 

Cuvîntul „surori“ este la plural, desi- 

gur, deci știm că Isus a avut cei puţin 

două surori şi probabil mai multe, 

pentru că acest verset vorbeşte des- 

pre „toate“ surorile Lui. De obicei, 

cînd ne referim doar la două persoane 

spunem „amîndouă“, nu „toate“. Im- 

plicaţia e că aici se face referire la cel 

puţin trei surori. Dacă socotim trei 

surori și patru fraţi, fraţi vitregi şi su- 

rori vitrege ale lui Isus, înseamnă că 

Maria a fost mama a opt copii. Scrip- 

turile spun: „losif... n-a cunoscut-o 

pînă ce ea nu L-a născut pe întîiul ei 

născut: şi el l-a pus Numele ISUS“ 

(Mt.1:25). losif „n-a cunoscut-o“ pînă 

ce S-a născut Isus, dar după aceea 

Maria și losif au fost împreună ca soț şi soţie şi li s-au născut copii. Ideea 
că losif ar fi ținut-o pe Maria fecioară toată viaţa ei este în mod limpede 
nescripturală. 

În vremurile de apostazie, ca şi cînd ar fi vrut să o identifice şi mai 
îndeaproape pe Maria cu zeița-mamă, unii învățau că trupul Mariei n-a 
văzut niciodată putrezirea, că ea s-a înălţat în trup la cer şi că acum este 
regina cerului. Cu toate acestea, pînă în secolul 20 nu s-a proclamat ofi- 
cial „înălţarea la cer“ a Mariei ca doctrină a bisericii romano-catolice. 
În 1951 a proclamat papa Pius XII că trupul Mariei n-a cunoscut putrezi- 
rea, ci a fost luat la cert 


Cuvintele Sf. Bernard rezumă poziţia romano-catolică: „A treia zi 
după moartea Mariei, cînd apostolii s-au adunat împrejurul mormîntu- 
lui ei, l-au găsit gol. Trupul sacru a fost dus sus în Paradisul Ceresc... 
mormîntul n-a avut nici o putere asupra celei care a fost imaculată... 
Dar nu a fost destul ca Maria să fie primită în Cer... rangul ei era inac- 
cesibil chiar și celui mai înalt dintre arhangheli. Maria urma să fie în- 
coronată Regină a Cerului de către Tatăl etern: ea urma să aibă un tron 
la dreapta Fiului ei... Acum, zi de zi, oră de oră, ea se roagă pentru noi, 
obținind favoruri pentru noi, ferindu-ne de pericol, protejindu-ne de 
ispită, turnînd binecuvîntări peste noi“. 

Toate aceste idei despre Maria sunt legate de credinţa că ea s-a înălţat 
la Cer în trup.. Dar Biblia nu spune absolut nimic despre înălţarea la cer 
a Mariei. Dimpotrivă, loan 3:13 spune: „Nimeni nu s-a înălţat la cer, de- 
cît Cel care S-a coborit din cer, adică Fiul omului care este în cer“ - 
Isus Cristos Însuşi. EL este Cel ce stă la dreapta lui Dumnezeu, EL este 
Cel care este Mijlocitorul nostru, El este Cel care toarnă binecuvîntări 
peste noi - nu mama Lui! 

Strîns legată de ideea rugăciunii înălțată Mariei este un instrument 
numit „mătănii“. El constă dintr-un lanţ cu cincisprezece seturi de 
mărgeluţe, fiecare set fiind marcat de cîte o mărgea mare. Capetele 
acestui lanţ sunt unite de o medalie care are înscris pe ea chipul Mariei. 
De aceasta atîrnă un lanţ scurt, la capătul căruia se află un crucifix. 
Mărgelele mătăniilor ajută la numărarea rugăciunilor - rugăciuni ce 
sunt repetate de nenumărate ori. Deşi acest instrument este foarte folosit 
în cadrul bisericii romano-catolice, e clar că el nu are o origine creştină. 
Mătăniile erau cunoscute în multe ţări. 

The Catholic Encyclopedia spune: „În aproape toate ţările întîlnim 
un obiect pentru numărarea rugăciunilor, sau nişte mătănii din măr- 


gele“. Se continuă prin a se cita mai multe exemple, inclusiv o sculptură 
din orașul antic Ninive, menţionată de arheologul Layard, cu două fe- 
mei cu aripi care se roagă în faţa unui copac sacru, fiecare ţiniînd niște 
mătănii. Timp de secole, printre mohamedani, a fost folosită o sfoară 
cu 33, 66 sau 99 de mărgele pentru a număra numele lui Alah. Marco 
Polo, în secolul 13, a fost surprins să-l găsească pe regele din Malabar 
folosind nişte mătănii confecţionate din pietre preţioase pentru a-și nu- 
măra rugăciunile. Sf. Francis Xavier şi cei care-l însoțeau au fost uimiţi 
să vadă că mătăniile erau familiare budiştilor din Japonia.” 

Printre fenicieni, în jurul anului 800 î. Cr., era folosit un cerc de . 
mărgele asemănător mătăniilor în închinarea adusă Astarteei, zeița- 
mamă.” Aceste mătănii se văd pe unele monede feniciene timpurii. 
Brahmanii au folosit de la început mătănii cu zeci şi sute de mărgele. 
Cei ce se închină la Vişnu dau copiilor lor mătănii formate din 108 
mărgele. Mătănii similare sunt folosite de milioane de budişti în India şi 
Tibet. Cel ce se închină lui Siva foloseşte nişte mătănii după care 
repetă, dacă e posibil, toate cele 1.008 nume ale dumnezeului său." 

Cea mai des repetată şi principala rugăciune a mătăniilor este „Ave 
Maria” care sună astfel: „Ave Maria, plină de har, Domnul este cu tine; 
binecuvintată eşti între femei, şi binecuvîntat este rodul pîntecelui tău, 
Isus. Sfîntă Marie, Mamă a lui Dumnezeu, roagă-te pentru noi păcăto- 
şii, acum şi în ora morţii. Amin“. The Catholic Encyclopedia spune: 
„Există urme puţine sau deloc ale rugăciunii „Ave Maria ca formulă de- 
voţională acceptată înainte de anul 1050“. Mătăniile complete implică 
repetarea rugăciunii „Ave Maria“ de 53 de ori, rugăciunea „Tatăl Nos- 
tru” de 6 ori, $ Taine, 5 Meditaţii asupra Tainelor, 5 Glorie fie... şi 
Crezul Apostolic. 

Să observăm că rugăciunea adresată Mariei este repetată de aproape 
nouă ori mai mult ca rugăciunea „Iatăl Nostru”! Este oare o rugăciune 
concepută de oameni şi îndreptată spre Maria de 9 ori la fel de impor- 
tantă sau eficientă ca rugăciunea pe care ne-a învăţat-o Isus şi care este 
îndreptată spre Dumnezeu? 

Cei ce se închinau zeiţei Diana au repetat o frază religioasă de mai 
multe ori: „... Toţi, cu o voce, au strigat timp de două ore: Mare este Di- 


ana efesenilor“ (Fap.19:34). Isus a vorbit despre rugăciunea repetată ca 
fiind o practică a păginilor. „Cînd vă rugaţi“, a zis EI, „nu folosiţi re- 
petiții zadarnice, cum fac păgînii: căci ei cred că vor fi ascultați pentru 
- multa lor vorbire“ (Mt.6:7-13). 

- În acest pasaj, Isus a spus iimpede adepților Lui să NU rostească o 
rugăciune scurtă de mai multe ori. Este semnificativ faptul că după ce a 
dat acest avertisment, chiar în versetul următor, El a spus: „De aceea 
rugați-vă în felul acesta: Tatăl nostru care eşti în cer...“ - „Rugăciunea 
Tatăl Nostru“. Cu toate acestea, romano-catolicii sunt învăţaţi să ros- 
tească această rugăciune de nenumărate ori. Dacă această rugăciune nu 
avea voie să fie repetată de nenumărate ori, cu cît mai puţin o mică ru- 
găciune făcută de om adresată Mariei! 

Nouă ni se pare că memorarea rugăciunilor, apoi repetarea lor de 
nenumărate ori în timp ce se numără mărgelele mătăniilor, poate de- 
veni cu uşurinţă mai mult un „test de memorie“ decît o expresie spon- 
tană a rugăciunii din inimă. 


CAPITOLUL PATRU 
SFINŢI, ZILELE SFINŢILOR ȘI SIMBOLURI 


PE LÎNGĂ rugăciunile şi devoțiunile adresate Mariei, romano-ca- 
tolicii onorează și se roagă la diferiți „sfinţi“ - martiri sau alte persoane 
de seamă ale Bisericii, care au murit. 

Pentru mulţi, cuvîntul „sfint“ se referă doar la o persoană care a 
atins un grad special de sfințenie, doar un adept cu totul deosebit al lui 
Cristos. Dar, conform Bibliei, TOŢI creştinii adevăraţi sunt sfinţi - 
chiar şi cei cărora le lipsește din nefericire maturitatea spirituală sau cu- 
noştinţa. Astfel, scrierile lui Pavel adresate creştinilor din Efes, Filipi, 
Corint sau Roma, erau adresate „sfinților“ (Ef.1:1, etc.). În toate aceste 
cazuri, sfinţii erau oameni care trăiau, nu cei ce muriseră. 


Scriptural vorbind, dacă dorim rugăciunile sfinţilor, ar trebui să 
luăm legătura cu oameni ce trăiesc. Dar dacă încercăm să intrăm în 
legătură cu oameni care au murit, ce altceva este aceasta decît o formă 
de spiritism? În repetate rînduri, Biblia condamnă orice încercare de a 
lua legătura cu cei morţi (vezi 1s.8:19,20). Cu toate acestea, The Catholic 
Encyclopedia spune: „Învățătura catolică referitoare la rugăciunile pen- 
tru cei morţi este legată în mod inseparabil de doctrina... comuniunii 
sfinţilor, care este un articol al Crezului Apostolic“, şi deci sunt reco- 
mandate rugăciunile „înălțate sfinților și martirilor în mod colectiv sau 
unuia dintre ei în mod particular“. Formularea reală a Conciliului din 
Trent este că „sfinţii care domnesc împreună cu Cristos îşi înalţă pro- 
priile rugăciuni la Dumnezeu pentru oameni. Este bine şi folositor să-i 
invoci prin rugăciune şi să recurgi la rugăciunile, sprijinul și ajutorul lor 
pentru a obține beneficii de la Dumnezeu“? 

„Care sunt obiecțiile aduse acestor concepții? Vom lăsa The Catholic 
Encyclopedia să răspundă personal. „Obiecţiile principale care se ridică 
împotriva mijlocirii şi a invocării sfinţilor stau în faptul că aceste doc- 
trine sunt opuse credinţei şi încrederii pe care trebuie să o avem doar în 
Dumnezeu... şi că nu pot fi dovedite din Scripturi...” Suntem de acord 
cu această afirmaţie. Scripturile nu indică nicăieri faptul că cei vii pot 
fi binecuvîntaţi sau pot să beneficieze de pe urma rugăciunilor adresate 
celor ce deja au murit, sau care se fac prin intermediul acestora. În 
schimb, în multe aspecte, doctrinele catolice referitoare la „sfinţi“ sunt 
foarte similare vechilor idei păgîne pe care le susțineau oamenii des- 
pre „zei“. 

Privind în urmă din nou la „mama“ falsei religii - Babilonul -, 
aflăm că oamenii se rugau și onorau o pluralitate de zei. De fapt, sis- 
temul babilonian s-a devoltat pînă acolo înciît a avut vreo 5.000 de zei şi 
zeițe.“ În mare parte asemănător modului în care catolicii cred despre 
„sfinţii“ lor, babilonienii credeau că „zeii“ lor au fost odată eroi care au 
trăit pe pămînt, dar se aflau acum la un nivel mai înalt „Fiecare lună” 
şi fiecare zi din lună se afla sub protecţia unei anumite divinități“ 
Exista un zeu pentru fiecare gen de problemă, un zeu pentru fiecare 
meșteşug, un zeu pentru cutare și cutare lucru. 


Chiar şi budiştii din China aveau o „închinare la diferite zeități, cum 
ar fi zeiţa marinarilor, zeiţa războiului, zei ai unor regiuni sau ai unor 
meşteşuguri speciale“ Sirienii credeau că puterea anumitor zei era li- 
mitată la anumite zone, după cum relatează un incident din Biblie: 
„(Dumne)zeii lor sunt (dumnezeii dealurilor: de aceea au fost mai pu- 
ternici decît noi; dar hai să ne iuptăm împotriva lor pe cîmpie, şi precis 
că o să fim mai tari decit ei“ (1.Re.20:23). 

Cînd Roma a cucerit lumea, erau prezente exact aceleași idei, aşa 
cum arată următoarea schiță. Brighit era zeiţa fierarilor şi a poeziei. 
Iuno Regina era zeița feminităţii şi a căsătoriei. Minerva era zeița înţe- 
“lepciunii, a meșşteşugarilor cu mîna şi a muzicienilor. Venus era zeiţa 
iubirii sexuale şi a naşterii. Vesta era zeiţa brutarilor şi a focurilor sacre. 
Ops era zeiţa bogăției. Ceres era zeița porumbului, griului şi vege- 
taţiei. (Cuvîntul nostru „cereale“ provine de la numele ei). Bachus era 
zeul bucuriei şi a vinului. Mercur era zeul oratorilor şi, în vechile legen- 
de, chiar un orator el însuși. Aceasta explică de ce anume cei din Listra 
credeau despre Pavel că ar fi zeul Mercur (Fap.14:11,12). Zeii Castor și 
Polux erau protectorii Romei și ai călătorilor pe mare (cf. Fap.28:11). 
Cronus era păzitorul jurămintelor. Ianus era zeul uşilor şi al porţilor. 
„Existau zei care supravegheau fiecare moment al vieţii unui om, zei ai 
casei şi ai grădinii, ai mâncării şi ai băuturii, ai sănătăţii şi ai bolii“: 

Cu ideea zeilor şi a zeiţelor asociate cu diverse evenimente din viaţă 
existente atunci în Roma păgînă, nu a fost decît un alt pas pentru ca 
aceleași concepte să fie în cele din urmă introduse în biserica din Ro- 
ma. Întrucît convertiţii din păgînism şovăiau să se despartă de „zeii“ 
lor - dacă nu găseau vreun echivalent satisfăcător în creştinism - zeilor 
şi zeiţelor li se dădea un ait nume şi erau numiţi „sfinţi“. Vechea idee a 
zeilor asociaţi cu anumite ocupaţii şi zile a continuat în credința ro- 
mano-catolică prin sfinţi şi zilele sfinților, după cum arată următorul 
tabel. 


Actori Sf. Genesius 25 august 
Arhitecţi Sf. Toma 21 decembrie 
Astronomi Sf. Cominic 4 august 


Atleţi Sf. Sebastian 20 ianuarie 


Brutari 
Bancheri 
Cerşetori 
Librari 
Zidari 
Constructori 
Măcelari 
Birjari 
Lumiînărari 
Comedieni 
Bucătari 
Dentişti 
Doctori 
Editori 
Pescari 
Florari 
Pălărieri 
Gospodine 
Vînători 
Muncitori 
Avocaţi 
Bibliotecari 
Negustori 
Mineri 
Muzicieni 
Notari 
Doici 
Zugravi 
Farmaciști 
Tencuitori 
Tipografi 
Marinari 
Învățaţi 
Cintăreți 


Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 
Sf. 


Elisabeta 

Matei 

Alexius 

loan al lui Dumnezeu 
Ştefan 

Vincențiu 
Hadrian 

Fiarce 

Bernard 

Vitus 

Marta 

Apolonia 

Luca 

loan Bosco 
Andrei 

Doroteea 

lacov 

Ana 

Hubert 

lacov 

Ives 

Jerome 

Francisc de Assisi 
Barbara 

Cecilia 

Marcu 

Caterina 

Luca 

Gemma Galgani 
Bartolomeu 

loan al lui Dumnezeu 
Brendan 

Albert 

Grigore 


19 noiembrie 
21 septembrie 
17 iulie 

8 martie 

26 decembrie 
5 aprilie 

28 septembrie 
30 august 

20 august 

15 iunie 

29 iulie 

9 februarie 
18 octombrie 
31 ianuarie 
30 noiembrie 
6 februarie 

11 mai 

26 iulie 

3 noiembrie 
25 iulie 

19 mai 

30 septembrie 
4 octombrie 
4 decembrie 
22 noiembrie 
25 aprilie 

30 aprilie 

18 octombrie 
11 aprilie 

24 august 

8 martie 

16 mai 

15 noiembrie 
12 martie 


Fierari Sf. Eliguis 1 decembrie 


Studenţi Sf. Yoma de Aquino 7 martie 
“Chirurgi Sf. Cosma și Damian 27 septembrie 
Croitori Sf. Bonifaciu 5 iunie 
Vameși Sf. Matei 21 septembrie 


Biserica romano-catolică are sfinţi și pentru următoarele: femeia 
sterilă (Sf. Anton), băutori de bere (Sf. Nicolae), copii (Sf. Dominic), 
animale domestice (Sf. Anton), emigranţi (Sf. Francisc), îndrăgostiţi 
(Sf. Rafael), fecioare bătrîne (Sf. Andrei), săraci (Sf. Laurenţiu), femei 
însărcinate (Sf. Gerard), televiziune (Sf. Clara), pentru a aresta hoţi (Sf. 
Gervase), pentru a obţine un soț (Sf. Iosif), pentru a obține o soţie (Sf. 
Ana), pentru a găsi lucruri pierdute (Sf. Anton), etc. | 

Catolicii sunt învăţaţi să se roage ia anumiţi „sfinţi“ pentru ajutor în 
cazul următoarelor boli şi suferințe: artrită (Sf. Iacov), mușcătură de 
cîine (Sf. Hubert), muşcătură de şarpe (Sf. Hilary), orbire (Sf. Rafael), 
cancer (Sf. Peregrine), crampe (Sf. Murice), surzenie (Sf. Cadoc), boală 
la sîn (Sf. Agata), boală la ochi (Sf. Lucia), boală la git (Sf. Blase), 
epilepsie (Sf. Vitus), febră (Sf. George), boală la picior (Sf. Victor), pia- 
tră la vezica biliară (Sf. Liberius), gută (Sf. Andrei), dureri de cap (Sf. 
Denis), probleme cu inima (Sf. loan al lui Dumnezeu), demenţă (Sf. 
Dympna), boală de piele (Sf. Roch), sterilitate (Sf. Giles), etc. 

Ţinînd seama de toate, pare evident că sistemul romano-catolic al 
sfinţilor patroni s-a dezvoltat din credinţele mai timpurii în zei ai zile- 
lor, ocupaţiilor şi diferitelor nevoi ale vieții umane. 

Dar de ce să te rogi sfinţilor atunci cînd creştinii au acces la Dum- 
nezeu? Catolicii sunt învăţaţi că prin rugăciunile adresate sfinților ar 
putea obține un ajutor pe care altfel Dumnezeu nu Î-ar da! Lor Îi se spu- 
ne să se închine lui Dumnezeu şi apoi să se „roage, mai întîi Sfintei 
Maria, apoi sfinţilor apostoli, sfinţilor martiri, şi tuturor sfinţilor lui 
Dumnezeu... să-i considere ca prieteni şi protectori şi să le implore 
sprijinul în ora necazului, cu speranţa că Dumnezeu va acorda patronu- 
lui ceea ce EI altfel ar putea să refuze celui care cere“? 

St. Hubert s-a născut prin anul 656. Înaintea convertirii lui, aproape 


tot timpul şi-l petrecea vînînd. În dimineaţa 
Vinerei Mari, potrivit legendei, a urmărit un 
cerb mare care s-a întors dintr-o dată, şi el ar 
fi văzut un crucifix între coarnele cerbului şi 
ar fi auzit o voce spunîndu-i să se întoarcă la 
Dumnezeu. El a fost desemnat de atunci ca 
sfîntul patron al vînătorilor și vindecător al 
turbării. 

Multe din vechile legende care au fost aso- 
ciate cu zeii păgîni au fost transferate asupra 
sfinţilor. Chiar și The Catholic Encyclopedia 
spune că aceste „legende repetă concepţiile 
găsite în basmele religioase pre-creştine... Le- 
genda nu este creştină, ci doar a fost creș- 
tinizată... În multe cazuri are în mod evident aceeași origine cu cea a 
mitului... Anticii au urmat surse, ale căror elemente naturale nu le-au 
înțeles, de pe vremea eroilor; tot astfel s-a întîmplat şi în cazul multor 
legende ale sfinţilor... Devenise uşor să transferi asupra martirilor creș- 
tini concepţiile pe care le-au avut cei din antichitate referitor la eroii lor. 
Acest transfer a fost promovat de numeroasele cazuri în care sfinții creş- 
tini au devenit succesorii zeităților locale, iar închinarea creştină a în- 
locuit închinarea locală din antichitate. Aceasta explică marele număr 
de similarități între zei şi sfinţi“. 

Pe măsură ce păgînismul şi creştinismul s-au îmbinat, uneori unui 
sfînt i se dădea un nume ce suna foarte asemănător cu cel al zeului sau 
al zeiţei pe care o înlocuia. Zeiţei Victoria din Alpii de Sud i s-a dat nu- 
mele de Sf. Victoire, zeului Cheron ca Sf. Ceranos, zeiței Artemis ca Sf. 
Artemidos, zeului Dionysus ca Sf. Dionisius, etc. Zeiţei Brighit (conside- 
rată fiica zeului-soare şi reprezentată cu un copil în braţe) i s-a schimbat 
numele în „Sfînta Brigita“. Pe vremea păgînilor, templul ei principal de 
la Kildare era slujit de fecioare vestale care vegheau asupra focurilor 
sacre. Mai tîrziu, templul ei a devenit o mănăstire, iar vestalele lui, că- 
lugăriţe. Ele au continuat să vegheze asupra focurilor ritualului, numai 


«ui 


că acum el era numit „focul Sf. Brigita“. 


Templul antic cel mai bine păstrat aflat acum în Roma este Pan- 
teonul, care era altădată dedicat (potrivit inscripției deasupra porticului) 
lui „Jove (Jupiter) și tuturor zeilor“. Acesta a fost rededicat de către Papa 
Bonifaciu IV „Fecioarei Maria și tuturor sfinţilor“. Astfel de practici nu 
erau neobișnuite. „Biserici sau ruine ale unor biserici au fost în mod 
frecvent descoperite pe locuriie pe care inițial au existat altare, capele şi 
temple păgîne... Este de asemenea adevărat într-o anumită măsură că 
uneori sfîntul al cărui ajutor era invocat îa altarui creștin avea o anu- 
mită asemănare exterioară cu zeitatea sfinţită mai înainte în acel loc. 
Astfel, în Atena, capela vindecătorului Asclepios... în momentul în care 
a devenit biserică, a fost consacrată unor sfinţi pe care creştinii atenieni 
i-au invocat ca nişte vindecători miraculoşi, Cosma şi Damian“? 

O peşteră din Betleem despre care se pretinde că e locul în care S-a 
născut Isus a fost de fapt, conform celor spuse de Jerome, un altar săpat 
în stîncă, în care i s-a adus închinare zeului babilonian Tamuz. Scriptu- 
rile nu afirmă niciodată faptul că Isus S-ar fi născut într-o peşteră. 

Pe întreg cuprinsul Imperiului Roman, păgînismul a murit într-o 
formă, doar ca să trăiască din nou în cadrul bisericii romano-catolice. 
Nu numai că devoţiunea adusă vechilor zei a continuat (într-o formă 
nouă), ci a continuat şi folosirea statuilor acestor zei. Se spune că în une- 
le cazuri exact aceleaşi statui cărora li se aducea închinare în numele 
zeilor păgîni au fost redenumite după sfinţi creştini. De-a lungul se- 
colelor s-au făcut din ce în ce mai multe statui; pînă astăzi există bise- 
rici în Europa care conţin pînă la două, trei sau patru mii de statui.” În 
catedrale uriașe şi impresionante, în capele mici, în altarele de pe 
marginea drumului, pe aripile laterale ale automobilelor - în toate aceste 
locuri se pot găsi din abundență idoli ai catolicismului. 

Folosirea unor astfel de idoli în cadrul bisericii roinano-catolice ne 
oferă un alt indiciu în soluționarea tainei Babilonului modern; căci, aşa 
cum menţiona Herodot, Babilonul a fost sursa din care au curs către na- 
ţiuni toate sistemele de idolatrie. Să legi cuvîntul „idoli“ de statuile Ma- 
riei şi cele ale sfinţilor poate suna pentru unii cam dur, dar este lucrul 
acesta total incorect? 

Mai multe articole din The Catholic Encyclopedia caută să explice 


că folosirea imaginilor este corectă pe baza faptului că ele sunt o repre- 
zentare a lui Cristos sau a sfinţilor. „Cinstea care li se acordă imagi- 
nilor este îndreptată spre cei pe care ele îi reprezintă, astfel încît, prin 
imaginile pe care le sărutăm şi înaintea cărora ne descoperim capul şi 
îngenunchiem, noi ne închinăm lui Cristos şi îi venerăm pe sfinţi, a 
căror reprezentare sunt ele“ Totuşi, nu toţi creştinii sunt convinşi că 
această „explicaţie“ reprezintă un motiv suficient de puternic pentru a 
trece cu vederea versete ca cel din Exod 20:4,5: „Să nu-ţi faci nici o 
imagine cioplită, sau vreo asemănare cu ceva care este în cer sus, sau 
cu ceva care este pe pămîntul de dedesupt, sau cu ceva care este sub pă- 
mînt: să nu te pleci înaintea lor“. 

În Vechiul Testament, cînd israeliții cucereau un oraş sau o ţară pă- 
gină, nu li se îngăduia să adopte idolii acestor popoare în cadrul religiei 
lor. Aceştia trebuiau să fie distruși, chiar dacă erau îmbrăcaţi în argint 
sau aur! „Să ardeţi cu foc imaginile cioplite ale zeilor lor; să nu doreşti 
argintul sau aurul care este pe ele, nici să le iei la tine, ca să nu te prin- 
dă în laţ; căci ele sunt o urîciune Domnului“ (Deut.7:25). Ei trebuiau de 
asemenea să „distrugă toate imaginile“ (dumno)zeilor păgîni (Num.33: 
52). S-a discutat adesea de-a lungul secolelor măsura în care trebuiau să 
fie continuate aceste instrucţiuni în Noul Testament. The Catholic En- 
cyclopedia dă o schiță istorică a acestui lucru, arătînd cum s-au luptat 
oamenii şi chiar au murit din cauza acestei controverse, mai ales în se- 
colul 8. Deși susține folosirea statuilor şi picturilor, ea spune: „Se pare 
că, vreme de multe secole, unii creștini au avut o antipatie față de pic- 
turile sfinte, bănuind că folosirea lor era, sau ar fi putut deveni, idola- 
tră“, se menţionează mai mulţi episcopi catolici care erau de această pă- 
rere.* Totuși, fără îndoială că este împotriva învățăturii lui Cristos ca 
oamenii - indiferent în care tabără ar fi - să se lupte şi să se omoare din 
- cauza acestei chestiuni. 

Sfinţii catolici sunt în mod obişnuit desenaţi cu un cerc sau o aureolă 
în jurul capului. Aşa făceau artiștii şi sculptorii din anticul Babilon în 
jurul capului oricărei ființe pe care doreau s-o reprezinte ca zeu sau 
zeiţă!* Romanii o zugrăveau pe Circe, zeiţa soarelui, cu un cerc în ju- 
rul capului. Cu toate că aceasta nu este o chestiune majoră în sine, o 


comparare a desenelor care îi reprezintă pe Circe, Buda şi St. Augustin 
- fiecare cu un simbol circular în jurul capului - arată că acest uzaj a 
fost influenţat de un obicei pre-creştin. 

Biserica din primele patru secole n-a folosit imagini ale lui Cristos. 
Scripturile nu dau nici o descriere a trăsăturilor Lui fizice ca să 1 se 
poată face cu ajutorul lor un portret fidel. Ca urmare, pare vădit că 
tablourile cu Cristos, ca şi cele cu Maria şi cu sfinţi, au provenit din 
imaginaţia artiştilor. Nu trebuie decît să aruncăm o scurtă privire în 
arta religioasă ca să vedem că în diferite secole şi în diferite națiuni au 
fost găsite multe tablouri diferite ale lui Cristos. Este evident că nu toate 
Îl pot zugrăvi aşa cum a arătat El cu adevărat! Pe lîngă aceasta, acum că 
S-a înălțat la cer, nu-L mai cunoaştem „în felul cărnii“ (2.Cor.5:16), fi- 
ind „glorificaţi“ (1o.7:39) şi cu un „trup glorificat“ (Fil.3:21), nici chiar 
cel mai bun artist din lume nu l-ar putea face portretul Regelui în fru- 
museţea lui. Orice pictură, chiar cea mai bună, n-ar putea arăta nicio- 
dată cît de minunat este El cu adevărat! 


CAPITOLUL CINCI 
OBELISCURI, TEMPLE ȘI TURNURI 


PRINTRE NAȚIUNILE ANTICE, nu numai 
statui ale zeilor şi ale zeițelor în formă umană, ci și 
alte obiecte avînd o semnificaţie ascunsă sau taini- 
că, precum obeliscurile, erau parte a închinării pă- 
gîne. 

Diodorus vorbea despre un obelisc înalt de 40 de 
metri, care a fost înălțat de regina Semiramida în 
Babilon. Biblia menţionează o imagine de tipul unui 
obelisc de vreo 3 metri lățime şi de vreo 30 de metri 
înălțime: „Poporul a căzut cu faţa la pămînt şi s-a 
închinat imaginii de aur pe care o ridicase Nebucad- 
nețar“ în Babilon (Dan.3:1-7). Însă întrebuinţarea 
obeliscurilor era cel mai bine cunoscută în Egipt (o 
fortăreață timpurie a religiei tainice). Multe din 
aceste obeliscuri există încă în Egipt, iar altele au 
fost mutate în alte naţiuni - unul dintre acestea se 
află în Central Park din New York, un altul în Lon- 
dra, iar altele au fost transportate în Roma. 

La origine, obeliscul era asociat cu închinarea la 
soare. Cei din antichitate - după ce au respins cu- 
noaşterea adevăratului Creator -, văzînd că soarele 
dădea viaţă plantelor şi omului, s-au uitat la soare ca 
la un zeu, marele dătător al vieţii. Pentru aceştia, nişte obiecte verticale, 


precum obeliscul, aveau şi o semnificaţie sexuală. Înțelegind că vieții i 

s-a dat naştere prin unire sexuală, falus-ul* a fost considerat (alături de 
soare) un simbol al vieţii. Acestea erau concepţii reprezentate de obe- 
lisc.? 

Cuvîntul „imagini“ din Biblie traduce mai multe cuvinte ebraice di- 
ferite. Unul dintre aceste cuvinte, matzebah, înseamnă „imagini ce stau 
în picioare“ sau obeliscuri (1.Re.14:23; 2.R€.18:4; 23:14; ler.43:13, Mi.5: 
13). Un alt cuvînt este hammanim ce înseamnă „imagini ale soarelui“, 
imagini dedicate soarelui sau obeliscuri (1s.17:8; 27:9). 

Pentru ca obeliscurile să-și realizeze simbolismul propus, ele erau 
puse pe verticală - în picioare. Astfel ele indicau în sus - spre soare. Ca 
simbol al faius-ului, poziţia verticală avea şi ea o semnificaţie evidentă. 
Avînd aceste lucruri în minte, este interesant de observat că atunci cînd 
a fost pronunţată judecata divină împotriva acestei false închinări, s-a 
spus că aceste imagini (obeliscuri) „nu vor mai sta în picioare“, ci vor 
fi doborite (Is.27:9). 

Cînd israeliții au introdus închinarea păgînă în religia lor pe vremea 
lui Ezechiel, ei au ridicat „o imagine a geloziei la intrarea“ templului 
(Ez.8:5). Această imagine a fost probabil un obelisc, simbolul falus-ului, 
căci (după cum spune Scofield), ei s-au „dedat închinării falice“: 
Plasarea unui obelisc la intrarea unui templu păgîn nu era, după cît se 
pare, o practică neobişnuită în acea vreme. Unul se afla la intrarea în 
templul lui Tum și un altul înaintea templului lui Hator, „locuința lui 
Horus“ (Tamu2) 

Destul de interesant, există un obelisc și la intrarea catedralei Sf. Pe- 
tru din Roma, după cum se poate vedea din fotografia de pe pagina ur- 
mătoare. Nu este doar o copie a unui obelisc egiptean, ci este exact ace- 
laşi obelisc ce s-a aflat în Egipt în vremurile străvechi! Cînd religia tai- 
nelor a ajuns la Roma pe vremea păgînismului, nu numai că s-au făcut 
și s-au ridicat obeliscuri la Roma, ci obeliscurile Egiptului - cu mare 
cheltuială - au fost aduse acolo şi ridicate de către împărați. Caligula, în 
37-41 d. Cr., a adus obeliscul aflat acum la Vatican din Heliopolis, Egipt, 
la circul de pe dealul Vaticanului, unde se află acum cel de la catedrala 


Sf. Petru. Heliopolis nu este decît numele grec al oraşului Bet-Şemeş, 
care era centrul închinării egiptene aduse soarelui în vremurile de de- 
mult. În Vechiul Testament, aceste obeliscuri acolo sunt menționate ca 
fiind „imaginile din Bet-Şemeș“ (ler.43:13)! 

Exact acelaşi obelisc ce stătea odată înaintea templului antic care era 
centrul păgînismului egiptean, stă acum înaintea bisericii-mamă a ro- 
mano-catolicismului! Lucrul acesta pare să fie mai mult decît o simplă 
coincidență. 


Obeliscul de grariit roşu al Vati- 
canului este el însuşi înalt de 25 de 
metri (cu temelie cu tot 40 de 
metri) şi cîntăreşte 320 de tone. În 
1586, pentru a-l pune în mijloc în 
faţa bisericii din piaţa catedralei 
Sf. Petru, a fost mutat pe locul lui 
actual la ordinul papei Sixtus YV. 
Bineînţeles că mutarea acestui 
greu obelisc - în special în acea 
vreme - era o sarcină foarte difi- 
cilă. Mulţi ingineri constructori au 
refuzat să încerce o astfel de is- 
pravă, în special datorită faptului 
că papa a poruncit pedeapsa cu 
moartea în cazul în care obeliscul 
ar fi fost scăpat jos şi sfărîmat! 
În cele din urmă, un om pe 
numele de Domenico Fontana şi-a 
asumat răspunderea. Cu 45 de tro- 
liuri, 160 de cai şi 800 de lucrători, 
sarcina mutării a început. Era data 
de 10 septembrie 1586. Mulţimi de oameni au aglomerat imensa piață. 
În timp ce obeliscul era mutat, mulţimii i s-a cerut, sub pedeapsa cu 
moartea, să păstreze liniştea. Dar după ce obeliscul a reușit să fie ridi- 
cat, au răsunat sute de clopote, bubuit de tunuri şi uralele puternice aie 
mulţimii. Idolui egiptean a fost dedicat „crucii“ (crucea din vîrful obeiis- 
cului se presupune că ar conține o bucată din crucea pe care a murit 
isus), a fost ţinută liturghia, iar papa a rostit o binecuvîntare peste iucră- 
tori şi peste cai. 
Desenul de pe pagina următoare arată planul catedralei Sf. Petru şi 
al curţii circulare din faţa acesteia. În centrul acestei curți stă obeliscul. 
Această curte este împrejmuită de 248 de coloane în stil doric, un stil 
folosit de obicei la proiectarea templelor păgîne.: 


Ca şi obeliscul, coloanele păgîne erau uneori privite ca forme 
„tainice“ ale falusului. În antreul templului păgîn al zeiţei Hera aflat la 
Hierapolis, o inscripţie spune: „Eu, Dionisus, am dedicat aceste falus- 
uri Herei, mama mea vitregă“* 

Cu toate că liderii romano-catolici au împrumutat alte idei din 
păgînism, nu ne surprinde faptul că înălţarea unor temple complicate şi 
scumpe a devenit un obicei. Lideri cu o mentalitate lumească au consi- 
derat că ar trebui să se construiască temple de o splendoare mult mai 
mare decit cele ale străvechii religii romane. 

Ştim că Dumnezeu Şi-a călăuzit poporul, sub conducerea lui Solo- 
mon, să construiască un templu - în Vechiul Testament - și a ales să-şi 
pună prezenţa acolo. Dar în Noul Testament este limpede faptul că Du- 
hul Sfînt nu mai locuiește în temple făcute de mîna oamenilor 
(Fap.17:24). Dumnezeu locuieşte acum în poporul Său - adevărata Sa 
Biserică - prin Duhul! Pavel spune: „VOL sunteţi templul lui Dumne- 
zeu... Duhul lui Dumnezeu locuieşte în voi“ (1.Cor.3:16). 

Înțelegînd acest mare adevăr, Biserica primară - umplută cu Duhul 
- n-a încercat niciodată să construiască temple din piatră şi oțel. Ei s-au 
străduit să predice Evanghelia. Ei nu-și petreceau timpul cu acțiuni de 


strîngere a banilor şi cu realizarea unor contracte copleşitoare pentru a 
înălța o clădire mai arătoasă decit templul din vecinătate! Conform 
Manualului biblic al lui Halley, nu avem nici un document care să a- 
teste că au existat clădiri de biserică construite înainte de 222-235 d. 
Cr.! | 

Prin aceasta nu vrem să sugerăm că este greşit să avem clădiri pen- 
tru biserică. Probabil că motivul pentru care nu au fost construite mai 
devreme s-a datorat faptului că primilor creştini, din cauza persecuţi- 
ilor, nu li s-a permis să deţină titlu de proprietate. Dar dacă li s-ar fi 
permis să se bucure de acest privilegiu, suntem siguri că asemenea clă- 
diri ar fi fost construite simplu - nu pentru paradă exterioară. Ei n-ar fi 
încercat să concureze cu stilul luxos al templelor păgîne de o splendoare 
asemănătoare templului Dianei din Efes sau Panteonului din Roma. 

Dar cînd biserica a ajuns să aibă putere politică şi bogăţie sub dom- 
nia lui Constantin, s-a stabilit un tipar pentru construirea unor clădiri 
de biserici complicate şi scumpe, care a continuat pînă astăzi. Ideea a 
ajuns să fie atît de înrădăcinată în minţile oamenilor, încît cuvîntul 
„biserică“ (pentru cei mai mulţi oameni) înseamnă o clădire. Dar în 
utilizarea lui biblică, cuvîntul se referă la o adunare sau un grup de oa- 
meni care sunt - ei înşiși - Templul Duhului Sfint! Oricât de ciudat poa- 
te părea lucrui acesta, o clădire de biserică ar putea fi distrusă în între- 
gime, şi totuşi biserica reală (oamenii) să rămînă. 

Majoritatea clădirilor de biserică scumpe care au fost construite de-a 
lungui secolelor au avut ca trăsătură caracteristică un turn. Fiecare ge- 
neraţie de constructori de biserici a copiat generaţia de dinainte, nepu- 
nînd probabil niciodată sub semnul întrebării originea ideii. Unele tur- 
nuri au costat averi pentru a fi construite. Ele n-au adus nici o valoare 
spirituală. Isus, desigur, n-a construit niciodată astfel de edificii cînd a 
fost pe pămînt şi nici nu a dat vreo instrucţiune pentru construirea lor 
după înălțarea Sa. Atunci cum de a început această tradiţie a turnurilor 
în arhitectura bisericilor? 

Dacă cititorul ne va îngădui o anume libertate ia acest punct, vom 
sugera o teorie care indică înapoi spre Babilon. Cu siguranţă că ne a- 
mintim cu toţii de turnul Babel. Oamenii au spus: „Să facem cărămizi... 


să ne construim un oraș şi un turn, al cărui vîrf să ajungă pînă la cer“ 
(Gen.11:3,4). Expresia „pînă la cer“ este fără îndoială o figură de stil 
pentru o înălţime mare, cum a fost şi cazul cînd au fost menţionate ce- 
tăţi cu ziduri „pînă la cer“ (Deut.1:28). Nu trebuie să presupunem că 
acei constructori ai Babelului au intenționat să construiască exact pînă 
în cer la tronul lui Dumnezeu. Dimpotrivă, există suficiente dovezi care 
să arate că turnul (numit de obicei zigurat) era legat de religia lor - de 
închinarea la soare. 

„Dintre toate monumentele semeţe ale Babilonului, foarte înaltul 
„zigurat' trebuie să fi fost cu siguranță una dintre cele mai spectaculoase 
construcții din acea vreme, înălțindu-se cu maiestate deasupra imensu- 
lui său zid înconjurător cu o mie de turnuri... Împrejurul pieţei uriaşe se 
aflau încăperi destinate pelerinilor, precum şi preoţilor care aveau grijă 
de „zigurat'. Koldewey a denumit această colecţie de clădiri „Vaticanul 
Babilonului““> 

S-a sugerat că unul dintre înțelesurile numelui zeiței Astarteea (Se- 
miramida), scris „Aştart“, înseamnă „femeia care a făcut turnuri“. 
Zeița Cibele (care a fost şi ea identificată cu Semiramida) era cunoscută 
ca fiind zeiţa purtătoare a turnurilor, prima (spune Ovidiu) care a ridi- 
cat turnuri în cetăţi şi care era reprezentată avînd pe cap o coroană în 
forma unui turn, aşa cum a fost şi Diana. În simbolismul bisericii cato- 
lice, turnul este un simbol al fecioarei Maria!' Oare au toate acestea 
vreo legătură? 

Unele turnuri antice, după cum ştim cu toţii, au fost construite în 
scopuri militare, ca turnuri de veghe. Dar multe dintre turnurile con- 
struite în Imperiul Babilonian erau turnuri exclusiv religioase, legate de 
un templu! În acele vremuri, un străin care intra într-o cetate babiloni- 
ană nu întîmpina nici o dificultate în localizarea templului ei, ni se spu- 
ne, deoarece deasupra caselor cu acoperişul plat se putea vedea turnul 
lui!" The Catholic Encyclopedia spune: „Este un fapt uimitor că cele 
mai multe cetăţi babiloniene aveau un... templu-turn“.” 

Este posibil ca Babilonul (ca în cazul altor lucruri pe care le-am 
menţionat) să fi putut fi sursa turnurilor religioase? Ne amintim că îm- 
prăştierea oamenilor a început în timp ce se construia uriaşul turn Ba- 


bel. Cu siguranţă că nu este imposibil ca pe măsură ce oamenii au mi- 
grat spre diferite ţinuturi să fi dus cu ei ideea 

de turn. Cu toate că aceste turnuri s-au dez- 

voltat în diferite forme în diferite țări, totuşi 

turnurile, într-un fel sau altul, au rămas! 

Turnurile au fost mult timp o parte com- 
ponentă a religiei chinezilor. „Pagoda“ (legată 
de cuvîntul „zeiță“) de la Nankin este arătată 
în ilustraţia noastră. 

În religia hindusă, „deasupra întinselor in- 
cinte ale templului erau împrăștiate pagode 
sau turnuri... înăţîndu-se cu mult deasupra 
ținutului înconjurător, oriunde puteau fi 
văzute de oameni, şi astfel sporea mult pie- 
tatea în închinarea lor idolatră. Multe dintre 
aceste pagode sunt înalte de zeci de metri şi 
sunt acoperite cu sculpturi ce reprezintă 
scene din viaţa zeilor templului sau din cea a 
sfinţilor importanţi“ 


Şi printre musulmani se 
pot vedea turnuri ale religiei 
lor, deși într-o formă diferită. 
Imaginea din stînga prezintă 

, numeroasele turnuri, numite 
minarete, de la Mecca. Turnuri cu același stil au fost folosite pe renumi- 
ta biserică Sf. Sofia din Constantinopol (pe pagina următoare). 

Obiceiul de a construi turnuri este familiar şi în creştinism - atît în 
catolicism, cât şi în protestantism. Turnul marii catedrale din Koln se ri- 
dică la 157 m deasupra străzii, iar cel al catedralei din Ulm, Germania, 


este înalt de 161 m. 
Chiar şi mici capele au 
adesea un turn de vre- 
un fel. Aceasta este o 
tradiție rareori pusă 
sub semnul întrebării. 
Pe multe turnuri de 
biserică se află adesea 
o turlă, care arată spre 
cer! Mai mulţi autori 
leagă, şi poate nu pe 
nedrept, turlele de obe- 
liscurile din antichi- 
tate. „Există dovezi“, spune un autor, „care arată că turlele bisericilor 
noastre îşi datorează existenţa lor columnelor sau obeliscurilor din afara 
templelor unor epoci trecute“.* Un altul spune: „Mai există şi astăzi e- 
xemplare remarcabile de simboluri falice originale... clopotnițe pe bise- 
rici... şi obeliscuri... toate demonstrează influenţa strămoşilor noștri ce 
practicau închinarea falică“. 


CAPITOLUL ŞASE 
ESTE CRUCEA UN SIMBOL CREȘTIN? 


CRUCEA ESTE recunoscută ca fiind unul dintre cele mai impor- 
tante simboluri ale bisericii romano-catolice. Ea este expusă pe virful 
acoperişurilor şi al turnurilor. Este văzută pe altare, pe mobilier şi pe 
veşmintele ecleziastice. Forma majorităţii bisericilor catolice este ca cea 
a unei cruci. În căminele, spitalele şi şcolile catolice, crucea împodo- 
beşte pereţii. Pretutindeni, crucea este vizibil onorată şi adorată - în sute 
de moduri! 


Cînd un sugar este stropit cu apă, preotul face semnul crucii deasu- 
pra frunţii lui, spunînd: „Primeşte semnul crucii pe fruntea ta“. În tim- 
pul confirmării, candidatul este însemnat cu semnul crucii. În Mier- 
curea cenuşii (zi de miercuri în care începe postul Paştelui - n. tr.) se 
foloseşte cenușă pentru a se face o cruce pe frunte. Cînd catolicii intră 
în clădirea bisericii, îşi înmoaie degetul arătător al mîlinii drepte în „apă 
sfințită“, îşi ating fruntea, pieptul, umărul stîng şi umărul drept - 
trasînd astfel forma crucii. Același semn este făcut înainte de luarea 
mesei. În timpul liturghiei, preotul face semnul crucii de 16 ori şi 
binecuvintează altarul cu semnul crucii de 30 de ori. 

În bisericile protestante, la modui general, oamenii nu cred în fa- 
cerea semnului crucii cu degetele. Fi nu se apleacă înaintea crucilor, nici 
nu le folosesc ca obiecte de închinare. Ei au înţeles că aceste lucruri sunt 
nescripturale şi ţinînd de superstiție. Dar folosirea crucii s-a păstrat în 
continuare pe turnuri de biserică, pe amvoane şi în diverse alte moduri 
ca forme de împodobire. 


Primii creştini n-au considerat crucea pe care a murit Isus ca un 
simbol al virtuţii, ci mai degrabă ca „lemnul blestemat“, un mijloc al 
morţii și al „ruşinii“ (Evr.12:2). Ei nu s-au încrezut într-o veche cruce 
tristă. Dimpotrivă, credinţa lor era în ceea ce s-a îndeplinit pe cruce; şi 
prin această credinţă, ei au cunoscut iertarea deplină şi completă a pă- 
catului! În acest sens au predicat apostolii despre cruce şi au preamărit-o 
(1.Cor.1:17,18). N-au vorbit niciodată despre cruce ca despre o bucată de 
lemn pe care ar putea-o atîrna cineva de un lănţişor în jurul gitului sau 
pe care ar purta-o la mînă ca protector sau talisman. O astfel de între- 
buinţare a crucii a apărut mai tîrziu. 

Crucea a ajuns să fie considerată ca simbol creştin doar din momen- 
tul în care creştinismul a început să fie păginizat (sau, aşa cum preferă 
unii, păgînismul a fost creștinizat). În anul 431 s-au introdus crucile în 
biserici şi în încăperi, iar folosirea crucilor pe turle nu a apărut decît 
prin 586. În secolul 6, imaginea crucifixului a fost autorizată de biserica 
de la Roma? Nu li s-a cerut caselor particulare să posede cruce decit în- 
cepînd cu al doilea Conciliu din Efes: 

Dacă crucea este un simbol al creştinismului, nu se poate afirma cu 
corectitudine că ar fi avut originea în cadrul creştinismului, căci într-o 
formă sau alta a fost un simbol sacru cu mult înaintea erei creştine și 
printre multe popoare necreştine. Conform dicționarului An Expository 
Dictionary of New Testament Words, ea şi-a avut originea printre ba- 
bilonienii din Caldeea antică. „Forma bisericească a unei cruci cu două 
raze... şi-a avut originea în Caldeea antică și a fost folosită ca simbol al 
zeului Tamuz (apărînd în forma misticului Tau, inițialele numelui său) 
în acea ţară şi în ţinuturile dimprejur, inclusiv Egiptul... Pentru a face să 
crească prestigiul sistemului ecleziastic apostat, păgînii au fost primiţi în 
sînul bisericilor fără regenerarea prin credință, și li s-a permis în mare 
parte să-şi păstreze semnele şi simbolurile păgîne. De aceea Tau sau T, 
în forma ei cea mai frecventă, cu bara orizontală pusă mai jos, a fost 
adoptată ca să reprezinte crucea lui Cristos“! 

În orice carte despre Egipt care arată vechile monumente și ziduri 
ale templelor antice, se poate vedea folosirea crucii Tau. Imaginea de mai 


țos îl prezintă pe Amon, zeul egiptean, care ţine în mînă o cruce Tău. 
Următoarea ilustrație, luată de pe o 
clădire a lui Amenofis IV din Teba, în 
Egipt, îl arată pe un rege cum se roa- 
gă. Observaţi cercul rotund al soarelui 
cu o reprezentare mistică a zeului-soa- 
re sub el. Un cunoscut istoric spune re- 
feritor la Egipt: „Aici găsim, neschim- 
bate de mii de ani, printre ceie mai 
sacre hieroglife ale ei, crucea în di- 
verse forme... dar cea care este cunos- 
cută în mod deosebit ca fiind „crucea 
din Egipt“ sau crucea Tau are forma 
literei T, adesea cu un cerc sau un oval 
deasupra ei. Totuşi, acest simbol mistic 
nu a fost specific acesiei țări, ci a fost 
venerat... printre caldei, fenicieni, me- 
xicani şi în fiecare popor antic din ambele emisfere“; 

Pe măsură ce simbolul crucii s-a răspîndit în diverse naţiuni, 
folosirea lui s-a dezvoltat în diferite moduri. Printre chinezi, „crucea es- 
te... recunoscută a fi una dintre cele mai vechi reprezentări artistice... 
este înfăţişată pe zidurile pagodelor lor, este pictată pe felinarele folosite 
la iluminarea celor mai tainice nișe din templele lor“ 

Crucea a fost un simbol sacru în India timp de secole printre necreş- 
tini. A fost folosită la însemnarea borcanelor cu apă sfîntă luată din 


Gange, precum şi ca un simbol al sfinţilor Jaina dezincarnaţi. În partea 
centrală a Indici, au fost descoperite două cruci grele de piatră care 
datează cu mult înaintea erei creştine - una avînd peste trei metri, cea- 
laltă peste doi metri. Budiştii, şi numeroase alte secte din India, îi 
însemnau pe adepţii lor pe cap cu semnul crucii. 

Pe continentul Africa, la Susa, băştinaşii înfing o cruce în rîul Git- 
che. Femeile Kabile, deşi sunt mahomedane, îşi tatuează o cruce între 
ochi. În Wanyamwizi, zidurile sunt împodobite cu cruci. Yarick-ii, care 
au întemeiat un şir de regate din Niger pînă la Nil, aveau o imagine a 
crucii pictată pe scuturile lor. 

Cînd spaniolii au ajuns pentru prima dată în Mexic, „nu şi-au putut 
reține uimirea“, spune Prescott, „cînd au văzut crucea, simbolul sacru 
al propriei lor credinţe, înălțată ca obiect de închinare în templele lui 
Anahuac. Spaniolii nu ştiau că simbolul închinării din cea mai înde- 
părtată antichitate... a unor naţiuni păgîne asupra cărora lumina creşti- 
nismului nu strălucise niciodată era crucea“? 

La Palenque în Mexic, întemeiat de Votan în secolul 9 înaintea erei 
creştine, se află un templu păgin cunos- 
cut sub numele de „Templul Crucii”. 

Acolo, gravată pe lespedea unui altar, se 
află o cruce centrală de 2 pe 3,35 metri. 
The Catholic Encyclopedia conţine o fo- 
tografie a acestei cruci, sub care se află 
cuvintele: „Cruce pre-creştină din Palen- 
que“. ă 

În vremuri străvechi, mexicanii s-au 
închinat unei cruci cu numele de tota (ta- 
tăl nostru). Această practică de a se adre- 
sa unei bucăţi de lemn cu titlul de „tată“ 
este menţionată și în Biblie. Cînd israeli- 
ţii au amestecat idolatria cu religia lor, ei 
au. spus unui butuc: „Tu eşti tatăl meu“ (ler.2:27). Dar este contrar 
Scripturii să numeşti o bucată de lemn (sau un preoț) cu titlul de „tată“ 
(Mt.23:9). 


Cu multe secole înainte, în Italia, înainte ca oamenii să fi ştiut ceva 
despre artele civilizaţiei, ei au crezut în cruce ca simbol religios. Ea era 
considerată ca protectoare şi era pusă pe morminte. Monede romane 
din anul 46 î. Cr. îl arată pe Jupiter ţinînd un sceptru lung care se ter- 
mina cu o cruce." Fecioarele Vestale ale Romei păgîne purtau crucea 
atîrnată de lănţişoarele de la gît, aşa cum poartă acum maicile din bi- 
serica romano-catolică.” 

Grecii au pictat cruci pe panglica pe care o 
avea în jurul capului zeul lor, care corespun- 
dea lui Tamuz al babilonienilor. Porcelli 
menţionează faptul că Isis era reprezentată 
avînd o cruce pe frunte. Preoții ei purtau 
cruci rituale în închinarea pe care i-o adu- 
ceau. Deasupra templului Serapis din Alex- 
andria se afla o cruce. Cînd a fost dezgropat 
templul Sfinxului, s-a descoperit că are o 

formă de cruce. Persanii aveau stindarde în formă de cruce în timpul 
luptelor lor cu Alexandru cel Mare (335 î. Cr.). 
„Crucea a fost folosită ca simbol religios de către aborigenii din Ame- 
rica de Sud în vremuri stră- 
vechi. Copiii nou născuţi erau 
puşi sub protecţia ei împotriva 
duhurilor rele. Cei din Patago- 
nia îşi tatuau o cruce pe frunte. 
S-a descoperit olărie antică în 
Peru, marcată cu semnul cru- 
cii ca simbol religios. Monu- 
mentele arată că regii asirieni 
purtau cruci atîrnate de lănţi- 
şorul de la gît, asemenea stră- 
inilor care s-au luptat împotri- 
va egiptenilor. P 

Nişte cruci erau reprezentate şi pe veșmintele Rot-n-no, şi anume de- 

ja în secolul 15 înaintea erei creștine." 


The Catholic Encyclopedia recunoaşte că „semnul crucii, reprezentat 
în forma lui cea mai simplă prin încrucișarea a două linii în unghiuri 
drepte, exista cu mult înainte de creștinism, atît în Est, cît şi în Vest. E 
întîlnită în trecutul foarte îndepărtat al civilizației umane“ .* 

„Dar oare nu este crucea un simbol creştin de cînd a fost crucificat 
Isus?“ se întreabă unii. Este adevărat că în gîndirea celor mai mulţi 
crucea a ajuns acum să fie asociată cu Cristos. Dar cei care îi cunosc is- 
toria şi modurile superstiţioase în care a fost folosită - mai ales în se- 
colele trecute - pot vedea o altă faţă a monedei. Deşi sună dur, cineva a 
pus întrebarea: „Să presupunem că Isus ar fi fost omorit cu o puşcă; ar 
fi oare acesta un motiv să avem o puşcă agăţată de git sau pe vîrful 
acoperişului bisericii?“ De aici rezultă: Lucrul important este cine a fost 
cel ce a murit, nu care a fost instrumentul morţii. Sf. Ambrozie a spus 
pe drept: „Să ne închinăm lui Cristos, Regele nostru, care a atîrnat pe 
lemn, şi nu lemnului“. 

Crucificarea ca metodă a morţii „a fost folosită în antichitate ca pe- 
deapsă pentru crime oribile în Egipt, Asiria, Persia, Palestina, Cartagi- 
na, Grecia şi Roma... Tradiţia atribuie unei femei, regina Semiramida, 
introducerea pedepsei cu moartea pe cruce“! 

Cristos a murit pe o cruce - indiferent ce tip era ea - şi totuşi în reli- 
gia catolică sunt folosite multe 
tipuri de cruci. Aici sunt ară- 
tate cîteva dintre aceste tipuri 

„diferite. O pagină din The 
Catholic Encyclopedia prezin- 
tă patruzeci! Dacă utilizarea 
catolică a crucii a început doar 
cu crucea lui Cristos - și nu a 
fost influențată de păginism - 
de ce sunt folosite atît de multe 
tipuri diferite de cruci? Un cu- 
noscut scriitor spune: „Dintre 
mai multe feluri de cruci care 
mai sunt la modă ca blazoane 


sau steme naționale şi bisericeşti, diferenţiate prin denumirile familiare 
de: cruce Sf. George, cruce Sf. Andrei, cruce malteză, cruce greacă, 
cruce latină, etc., nu există nici una dintre ele a cărei existență să nu 
poată fi trasată pînă în timpul cel mai îndepărtat din antichitate“ !" 
Crucea cunoscută sub numele de crucea Tau a fost larg folosită în 
Egipt. „În vremurile de mai tîrziu, creştinii egipteni (copţi), atrași fiind 
de forma ei și probabil de simbolismul ei, au adoptat-o ca semn distin- 
ctiv al crucii“. Ceea ce este cunoscut sub numele de crucea greacă a 
fost de asemenea descoperit pe nişte monumente egiptene. Această for- 
mă de cruce era folosită în Frigia unde 
împodobea mormîntul lui Midas. Prin- 
tre ruinele oraşului Ninive, un rege este 
înfăţişat purtînd o cruce malteză pe 
piept. Forma crucii cunoscută astăzi 
drept crucea latină a fost folosită de că- 
tre etrusci, aşa cum se poate vedea pe un mormînt păgîn antic: crucea 
în mijloc, iar în stînga şi în dreapta ei îngeri înaripaţi. 
Printre indienii Cumas din America de 
Sud, ceea ce a fost numită crucea Sf. Andrei 
era considerată ca protectoare împotriva du- 
hurilor rele.” Ea apărea pe monedele lui Ale- 
xandru Bala în Siria, în anul 146 î. Cr., şi pe 
cele ale regilor baktrieni de prin anul 140 pînă 
în anul 120 î. Cr. - cu mult înainte ca Sf. An- 
drei să se fi născut! Crucea pe care o arătăm 
aici este numită astăzi crucea Calvarului, to- 
tuși acest desen este luat de pe o inscripţie an- 
tică din Tesalia, care datează dintr-o perioadă anterioară erei creștine! 
Mai rămîne o ultimă întrebare. Isus a murit pe o anumită cruce - ce 
formă avea aceasta? Unii cred că ar fi fost doar un stilp de tortură, fără 
să aibă şi o bîrnă orizontală. Cuvîntul „cruce“ exprimă automat sensul 
că cele două bucăţi de lemn se încrucişează într-un anumit punct sau 
unghi. Dar cuvîntul grecesc din care este tradus cuvîntul „cruce“ în 
Noul Testament, stauros, nu are neapărat acest înţeles. Cuvîntul însuşi 


înseamnă pur şi simplu un stîlp care se află într-o poziţie verticală 
Dacă obiectul pe care a murit Isus n-a fost mai mult decît aceasta, 
atunci nu se poate deloc vorbi despre o „cruce“ (ca atare)! Lucrul acesta 
ar arăta limpede nebunia de a „creştiniza“ mai multe tipuri de cruci! 

Pe de altă parte, afirmaţia lui Toma despre semnul cuielor (la plural) 
din mîinile lui Isus (Io0.20:25) ar putea indica faptul că pe stîlpul verti- 
cal a fost prinsă o birnă orizontală, pentru că dacă ar fi fost vorba nu- 
mai de un stîlp vertical, mîinile Lui ar fi fost străpunse probabil de un 
singur cui. Aceasta, cuplat cu faptul că era loc deasupra capului Său 
pentru inscripţie (Lc.23:38), ar tinde să favorizeze ipoteza a ceea ce s-a 
numit crucea latină. Cruci în forma literei „T“ sau „X“ pot fi elimi- 
nate, deoarece acestea probabil că n-ar permite suficient spaţiu deasupra 
capului pentru inscripție. 

Cît priveşte forma exactă a crucii lui Cristos, nu e nevoie să ne pre- 
ocupe lucrul acesta. Toate aceste teze sunt neînsemnate în fața ade- 
văratului sens al crucii - nu bucata de lemn -, ci răscumpărarea eternă 
realizată prin moartea lui Cristos pe cruce. 


CAPITOLUL ŞAPTE 
CONSIANTIN ȘI CRUCEA 


UN FACTOR IMPORTANT CARE a contribuit la adorarea simbolu- 
lui crucii în cadrul bisericii romano-catolice a fost renumita „viziune a 
crucii“ şi ulterioara „convertire“ a lui Constantin. 

În timp ce Constantin și soldaţii săi s-au apropiat de Roma, s-au 
aflat în fața a ceea ce este cunoscut drept Bătălia de la Podul Milvian. 
Potrivit obiceiului acelei vremi, haruspicii (ghicitori ce foloseau mijloace 
precum citirea din măruntaiele animalelor aduse ca jertfă) au fost soli- 


citați să-şi dea sfatul. (Biblia relatează cum regele Babilonului a urmat 
aceeaşi practică: „Căci regele Babilonului a stat la răscruce, la capătul 
celor două drumuri, ca să folosească ghicirea: el şi-a scuturat săgețile, 
şi-a consultat idolii, s-a uitat la ficat“ - Ezechiel 21:21). În cazul lui Con- 
stantin, i s-a spus că zeii nu-i vor veni în ajutor, că va suferi o înfrîn- 
gere în acea bătălie. Dar atunci, într-o viziune sau într-un vis, după 


cum a istorisit el mai tîrziu, i-a apărut o cruce şi cuvintele: „Învinge în 
numele acestui semn“. În următoarea zi - 28 octombrie 312 - el a mers 
la luptă în spatele unui stindard care înfățișa crucea. A fost victorios în 
acea bătălie, şi-a înfrînt rivalul şi şi-a mărturisit convertirea. 

Se recunoaşte totuşi la modul general că viziunea despre cruce a lui 
Constantin s-ar putea să nu fie adevărată din punct de vedere istoric. 
Singura sursă de unde au preluat istoricii această relatare este Eusebiu. 
Dar chiar dacă Constantin a avut într-adevăr această viziune, oare tre- 
buie să presupunem că Isus Cristos a fost Iniţiatorul ei? Oare Prinţul 
Păcii l-ar fi însărcinat pe un împărat păgîn să-şi facă un stindard mili- 
tar cu o cruce pe el, pentru ca să cucerească şi să ucidă în numele 
acelui semn? 

__ Imperiul Roman (al cărui Cezar a devenit Constantin) a fost descris 
în Scriptură ca o „fiară“. Daniel a văzut patru fiare mari care reprezen- 
tau patru imperii modiale - Babilonul (un leu), Medo-Persia (un urs), 
Grecia (un leopard) şi Roma. Cea de-a patra fiară, Imperiul Roman, a 
fost atit de groaznică, încît a fost simbolizată de o fiară diferită de cele- 
lalte (Dan.7:1-8). Nu avem nici un motiv să presupunem că i-ar fi spus 
Cristos lui Constantin să cucerească în semnul crucii pentru a duce mai 
departe sistemul fiarei de la Roma. 

Dar dacă viziunea nu a fost de la Dumnezeu, cum putem explica 
convertirea lui Constantin? De fapt, convertirea sa este pusă sub semnul 
întrebării. Chiar dacă el a avut de a face cu instituirea anumitor învăţă- 
turi şi obiceiuri în Biserica din acea vreme, realitatea arată limpede că 
nu a fost convertit cu adevărat - nu în sensul biblic al cuvîntului. Is- 
toricii admit că, „după înseşi standardele din vremea aceea, convertirea 
lui a fost numai cu numele“. 

Cel mai limpede indiciu că el n-a fost convertit cu adevărat este fap- 


tul că după convertirea lui a comis cîteva crime - inclusiv uciderea pro- 
priei sale soţii şi a propriului său fiu! Conform Bibliei, „nici un ucigaș 
nu are viaţă eternă rămînînd în el“ (1.l0.3:15). 

Prima căsătorie a lui Constantin a fost cu Minervina, cu care a avut 
un fiu numit Crispus. A doua lui soție, Fausta, i-a născut trei fiice şi trei 
fii. Crispus a devenit un remarcabil soldat și ajutor pentru tatăl său. Cu 
toate acestea, în anul 326 - la foarte scurt timp după ce a condus conci- 
liul din Niceea - a dat ordin ca fiul său să fie omorit. Potrivit tradiţiei, 
Crispus a făcut dragoste cu Fausta. Cel puţin aceasta a fost acuzația 
Faustei. Dar aceasta putea să fi fost metoda ei de a-l înlătura din cale, 
pentru ca unul dintre fiii ei să poată avea pretenţia la tron! Mama lui 
Constantin l-a convins totuși că soția lui „a cedat fiului său“. Constantin 
a dat ordin ca Fausta să fie înecată într-o baie supraîncăzită. Cam în 
acelaşi timp a pus să-l ciomăgească pînă la moarte pe fiul surorii sale și 
să-l sugrume pe soţul ei - cu toate că promisese că-i va cruța viața” 

Aceste lucruri sunt rezumate în următoarele cuvinte din The 
Catholic Encyclopedia: „Chiar şi după convertirea sa, el a provocat exe- 
cutarea cumnatului său Licinius şi a fiului acestuia, precum şi a lui 
Crispus, propriul său fiu din prima căsătorie, şi a soției sale, Fausta... 
După citirea acestor fapte de cruzime este greu de crezut că același îm- 
părat putea să fi avut uneori simțăminte blinde şi tandre; dar natura 
umană este plină de contradicții“: 

Constantin a arătat într-adevăr creştinilor numeroase dovezi ale fa- 
vorii sale, a abolit moartea prin crucificare, şi persecuția care devenise 
atît de crudă la Roma a încetat. Dar a luat el oare aceste decizii doar din 
convingeri creştine, ori a avut motive politice? Cităm din nou The 
Catholic Encyclopedia: „Unii episcopi, orbiţi de splendoarea de la curte, 
au mers pînă acolo încît să-l preamărească pe împărat ca pe îngerul lui 
Dumnezeu, ca pe o fiinţă sacră, şi să profeţească că el, asemenea Fiului 
lui Dumnezeu, va domni în cer. Prin urmare, s-a susţinut faptul că nu- 
mai din motive politice a favorizat Constantin creştinismul, iar el a fost 
considerat ca un despot ,iluminat' care s-a folosit de religie doar ca să- 
şi impună politica“ 4 

Aceasta a fost concluzia binecunoscutului istoric Will Durant în pri- 


vinţa lui Constantin. „A fost oare convertirea lui sinceră - a fost oare un 
act de convingere religioasă, sau o lovitură perfectă a oportunismului 
politic? Probabil cea din urmă... Rareori s-a conformat el cerințelor 
ceremoniale ale închinării creştine. Scrisorile sale adresate unor episcopi 
creştini arată limpede că puţin i-a păsat de diferenţele teologice care a- 
gitau creștinătatea -. deşi dorea să suprime controversele în interesul 
unităţii imperiului. De-a lungul domniei sale i-a tratat pe episcopi ca pe 
ajutoarele sale politice; i-a convocat, le-a prezidat conciliile şi a fost de 
acord să impună acea opinie aleasă de majoritate. Un adevărat credin- 
cios ar fi fost mai întîi creştin şi după aceea om de stat; în cazul lui 
Constantin a fost exact invers. Creştinismul era pentru el un mijloc, nu 
un scop“ 

Persecuţiile nu distruseseră credinţa creştină. Constantin ştia aceasta. 
În loc ca imperiul să fie permanent divizat - păgânii fiind în conflict cu 
creștinii - de ce să nu facă paşii necesari ca să amestece elemente din 
ambele religii, se gindea el, şi prin aceasta să aducă o forţă unită im- 
periului? Existau asemănări între cele două sisteme religioase. Nici mă- 
car crucea nu era un factor de dezbinare, căci în acea vreme era folosită 
de creştini; dar nici „pentru cei din armata lui Constantin care se închi- 
nau lui Mitra nu putea crucea să fie o jignire, căci ei luptaseră mult 
timp sub un stindard care purta o cruce mitraică de lumină“ £ 

Creştinismul lui Constantin a fost un amestec (sincretism - n. tr.). 
Deși a dat ordin ca statuia sa să fie îndepărtată din templele păgîne şi a 
renunțat să i se aducă jertfe, totuşi oamenii au continuat să vorbească 
despre divinitatea împăratului. În calitatea lui de pontifex maximus, el a 
continuat să protejeze închinarea păgînă şi să-i apere drepturile. Cînd a 
inaugurat Constantinopolul în anul 330, a avut loc o ceremonie pe ju- 
mătate păgînă şi pe jumătate creştină. Carul de luptă al zeului soare a 
fost pus în piaţă, iar deasupra lui o cruce. Pe monede făcute de Con- 
stantin se-putea vedea crucea, dar şi reprezentări ale lui Marte sau Apo- 
lo. Deşi mărturisea că este creştin, continua să creadă în formule ma- 
gice păgîne pentru protecţia recoltelor şi pentru vindecarea bolilor. Toa- 
te aceste lucruri sunt subliniate în The Catholic Encyclopedia. Cu toate 
acestea, practica lui Constantin - noţiunea de amestec - a fost în mod 


clar metoda prin care Biserica catolică s-a dezvoltat, s-a îmbogăţit şi a 
dobîndit bunuri. 

Mama lui Constantin, Elena, cînd a avut aproape optzeci de ani, a fă- 
cut un pelerinaj la Ierusalim. Legenda ne spune că a găsit acolo trei cru- 
ci îngropate - una, crucea lui Cristos, şi celelalte două, cele pe care au 
fost crucificaţi tilharii. Crucea lui Cristos a fost identificată prin faptul 
că făcea minuni de vindecare la indicaţia lui Macarie, episcopul lerusa- 
limului, în timp ce celelalte două nu făceau. | 

Un articol din The Catholic Encyclopedia spune: „O bucată din Ade- 
vărata Cruce a rămas la Ierusalim închisă într-o raclă de argint; restul, 
împreună cu cuiele, trebuie să i se fi trimis lui Constantin... Unul din 
cuie a fost prins în coiful împăratului, şi unul în frîul calului său, făcînd 
să se împlinească, conform spuselor multor Părinţi, ceea ce fusese scris 
de profetul Zaharia: „Ceea ce este pe frîul calului va fi sfînt Domnului“ 
(Zah.14:20)“P Acelaşi articol, cu toate că încearcă să susțină învăţă- 
turile generale ale Bisericii cu privire la cruce, admite că relatările des- 
pre descoperirea crucii variază şi că această tradiţie (care de fapt a 
apărut mulţi ani mai tîrziu) s-a bazat în mare parte pe legendă. 

Faptul că Elena a vizitat Ierusalimul în anul 326 pare să fie corect 
din punct de vedere istoric. Dar istoria descoperirii de către ea a crucii 
n-a apărut decît în 440 - cu 114 ani mai tîrziu! Ideea că crucea origi- 
nară mai era încă la Ierusalim după aproape 300 de ani de la crucificare 
pare foarte îndoielnică. Pe lîngă aceasta, legile evreieşti cereau ca, după 
crucificare, crucile să fie arse. | 

Să presupunem că cineva ar găsi adevărata cruce. Acest fapt ar fi 
foarte interesant, desigur, dar acea bucată de lemn ar avea oare vreo va- 
loare? Nu, căci crucea şi-a împlinit deja scopul. Ne amintim că „Moise a 
făcut un şarpe de aramă şi l-a pus pe o prăjină, şi s-a întîmplat că dacă 
un şarpe a muşcat pe un om, dacă el privea şarpele de aramă, trăia“ 
(Num.21:9). Acesta era o prefigurare, o imagine (tip) a felului în care a 
fost înălţat Cristos prin moarte (10.3:14). Dar după ce şarpeie de aramă 
şi-a împlinit menirea, israeliții l-au păstrat şi au făcut un idol din el! 
Astfel că, după secole, Ezechia „a făcut ceea ce era corect... a distrus 
idolii şi a zdrobit în bucăţi şarpele de aramă pe care-l făcuse Moise: 


căci în zilele acelea copiii lui Israel ardeau tămiie înaintea lui“ (2.Re. 
18:1-4). Ezechia a acţionat „corect“ - nu numai prin distrugerea idolilor 
păgiîni - ci şi prin distrugerea a ceea ce rînduise Dumnezeu, căci acum 
ajunsese să fie folosit într-un mod superstiţios şi idolatru. Pe aceeași ba- 
ză, dacă ar mai exista crucea originală, nu ar fi nici un motiv pentru a 
face din ea un obiect de închinare. lar dacă n-ar «mai exista putere în 
crucea originară, cu cît mai puţin ar exista putere într-o simplă bucată 
de lemn care are forma acesteia? 

La fel cum egiptenii păgîni au înălţat obeliscuri, nu numai ca sim- 
bol al zeului lor, ci pentru că în unele cazuri se credea că însăși ima- 
ginea lui posedă puteri supranaturale, tot aşa au ajuns unii să considere 
crucea. Nu-l ajutase ea oare pe Constantin în lupta de la Podul Milvian? 
Nu făcuse crucea minuni pentru Elena? Ea a ajuns să fie considerată ca 
o imagine care era în stare să sperie duhurile rele. Era purtată ca talis- 
man. Era pusă pe virful turlelor bisericilor pentru a opri trăznetele - şi 
totuşi, datorită poziţiei ei înalte, tocmai ea era cea care atrăgea trăz- 
netele! Folosirea crucii în casele particulare se presupunea că păzeşte de 
necaz şi boală. Multe bucăţi de lemn - chipurile bucăți din crucea „ori- 
ginală“ - au fost vindute şi schimbate ca protectoare şi talismane. 


CAPITOLUL OPT 
RELICVELE BISERICII ROMANO-CATOLICE 


SUPERSTIŢIA VĂDITĂ care a însoţit folosirea relicvelor dezvăluie 
înşelăciunea şi caracterul contradictoriu care împovărează de secole ro- 
mano-catolicismul. Printre relicvele cele mai venerate au fost bucăţi din 
„adevărata cruce“. Atîtea bucăţi din această cruce au fost împrăştiate 
prin Europa, încît reformatorul loan Calvin (1509-1564) a spus odată că 
dacă toate bucăţile ar fi adunate laolaltă, ar forma o bună încărcătură 
pentru o corabie; totuşi crucea lui Cristos a fost purtată de o singură 


persoană! Oare să credem că aceste bucăţi s-au înmulţit în mod mira- 
culos ca atunci cînd Isus a binecuvintat piinile şi peştii? Aceasta a fost, 
se pare, convingerea Sf. Paulinus care a vorbit despre „Înnoirea Crucii, 
adică faptul că nu s-a micşorat niciodată, indiferent câte bucăţi au fost 
tăiate din ea“! 

Calvin a menţionat numeroase inconsecvenţe cu privire ia folosirea 
relicvelor, cum ar fi: mai multe biserici au pretins că au coroana de spi- 
ni, altele, tă au vasele de piatră pentru apă pe care le-a folosit Isus în 
minunea din Cana Galileii. O parte din vin putea fi găsit la Orleans. În 
ce priveşte o bucată de peşte fript pe care chipurile Petru 1 I-a oferit lui 
Isus, Calvin a spus: „Trebuie să fi fost miraculos de bine sărat, dacă s-a 
păstrat atitea secole“. leslea lui Isus a fost expusă pentru a fi venerată în 
fiecare ajun de Crăciun la Sf. Maria Maggiore din Roma. Mai multe bi- 
serici au pretins că deţin scutecele lui Isus. Bierica Sf. Iacov din Roma a 
expus altarul pe care a fost pus Isus cînd a fost adus în templu. Chiar și 
pielea prepuțului (de la circumcizia Lui) a fost arătată de călugării din 
Charroux care, drept dovadă a autenticităţii ei, au declarat că s-ar fi 
scurs din ea picături de sînge“? Bisericile din Coulombs, Franţa, Sf. lo- 
an din Roma şi din Puy în Velay au pretins de asemenea că au în po- 
sesie pielea prepuţului! 

Alte relicve includ uneltele de tîmplar ale lui Iosif, oasele măgăruşu- 
lui pe care a intrat călare Isus în lerusalim, paharul folosit la Ultima 
Cină, punga goală a lui luda, ligheanul lui Pilat, haina de purpură arun- 
cată peste Isus de către soldații batjocoritori, buretele care 1 s-a oferit pe 
cruce, cuie din cruce, specimene din părul Fecioarei Maria (unele şa- 
tene, altele blonde, unele roşcate, iar altele negre!), cămăşile ei, inelul de 
nuntă, papucii de casă, vălul, şi chiar şi o sticlă de lapte din care a supt 
Isus. 

Conform credinţei catolice, trupul Mariei a fost luat Îa cer. Dar mai 
multe biserici diferite din Europa au pretins că au trupul mamei Mariei, 
chiar dacă nu ştim nimic despre ea şi nici nu i s-a dat numele de „Sf: 
Ana“ decît cu cîteva secole în urmă! Încă şi mai complicată este poves- 
tea despre casa Mariei. 

Conform unei convingeri catolice, casa în care a locuit Maria în Na- 


zaret se află acum în oraşul Loreto, Italia, fiind transportată acolo de 
îngeri! The Catholic Encyclopedia spune: 

„Începînd cu secolul 15 și poate chiar și mai devreme, „Sfînta Casă“ 
din Loreto s-a numărat printre cele mai renumite locuri sfinte din 
Italia... Interiorul măsoară numai 9,40 metri pe 4 metri. Într-un capăt 
se află un altar sub o statuie, înnegrită de secole, a Fecioarei Maria cu 
Pruncul ei Divin... venerată în întreaga lume pe baza tainelor divine re- 
alizate în ea... Aici s-a născut Maria, cea mai sfîntă dintre toate sfintele, 
Mama lui Dumnezeu; aici a fost salutată de Înger; aici a fost făcut Car- 
ne Cuvintul etern. Îngerii au dus această casă din Palestina în orașul 
Tersato, din Iliria, în anul de graţie 1291 sub pontificatul lui Nicolae IV. 
După trei ani, la începutul pontificatului lui Bonifaciu VIII, a fost trans- 
portată din nou prin lucrarea îngerilor şi aşezată într-o pădure... unde, 
după ce şi-a schimbat de trei ori locul într-un an, în cele din urmă, prin 
voia lui Dumnezeu, şi-a primit poziţia permanentă pe acest loc... Faptul 
că aceste tradiţii, vestite lumii cu atîta îndrăzneală, au fost pe deplin 
aprobate de Sfîntul Scaun, nu poate rămîne nici o clipă sub semnul în- 
doielii. Mai bine de patruzeci și şapte de papi au dat cinste, în diverse 
moduri, acestui locaş sfînt, şi un imens număr de Bule şi epistole papale 
proclamă fără rezerve că Santa Casa din Loreto este chiar Sfînta Casă 
din Nazaret“! 

Venerarea trupurilor moarte ale martirilor a fost poruncită de Con- 
ciliul din Trent, Conciliu care de asemenea a codamnat pe cei ce nu cred 
în relicve: „Sfintele trupuri ale sfinţilor martiri... trebuie venerate de că- 
tre cei credincioşi, căci prin aceste trupuri sunt turnate peste oameni 
multe dovezi de bunăvoință din partea lui Dumnezeu, astfel încît cei 
care afirmă că nu se cuvine respect şi cinste relicvelor sfinţilor... trebuie 
să fie condamnaţi total, după cum Biserica i-a condamnat deja de mult 
timp şi îi condamnă şi acum“ Pentru că se credea că pot veni „multe 
foloase“ prin intermediul oaselor celor morţi, vînzarea de trupuri şi de 
oase a devenit o mare afacere! 

Cam prin anul 750, şiruri lungi de căruţe veneau neîncetat la Roma, 
aducind cantităţi imense de cranii şi schelete care erau sortate, etichetate 
şi vîndute de către papi. Mormintele erau jefuite în timpul nopții, iar 


cavourile din biserici erau păzite de oameni înarmaţi! „Roma“, spune 
Gregorovius, „era ca un cimitir în descompunere lentă, în care hienele 
urlau şi se luptau în timp ce săpau cu lăcomie, căutînd cadavre“. 

În biserica Sf. Prassede există o lespede de marmură pe care scrie 
că, în anul 817, papa Pascal a pus să se transfere trupurile a 2.300 de 
martiri din cimitire în această biserică* Cînd papa Bonifaciu IV a 
transformat Panteonul într-o biserică creştină prin anul 609, „se spune 
că au fost mutate douăzeci şi opt de căruțe pline de oase sacre din cata- 
combe şi puse într-un bazin sub înaltul altar“: 

Punerea oaselor sau a altor relicve sub o biserică era necesară pentru 
a „consacra“ terenul şi clădirea." În posesia bisericii castelului din Wit- 
tenberg, pe a cărei ușă şi-a țintuit Luther renumitele sale „nouăzeci şi 
cinci de teze“, se aflau 19.000 de relicve sfinte!" Episcopilor li se inter- 
zicea de către al doilea Conciliu de la Niceea din 787 să dedice o clădire 
dacă nu erau prezente relicve; pedeapsa pentru o astfel de faptă era ex- 
comunicarea! Oare aceste idei au fost luate din Biblie, sau din păginism? 

În vechile legende, cînd Nimrod, falsul „mîntuitor“ al Babilonului, a 
murit, trupul lui a fost dezmembrat mădular cu mădular - o parte în- 
gropată într-un loc, alta într-altul. Cînd a „înviat“, devenind zeul-soare, 
s-a spus că el se află acum într-un trup diferit, mădularele vechiului 
trup fiind lăsate în urmă. Lucrul acesta este în opoziție cu moartea ade- 
văratului Mîntuitor, Isus Cristos, despre care s-a profeţit că „nici unul 
din oasele Lui nu va fi zdrobit“ (1o.19:36) şi care a înviat în adevăratul 
sens al cuvîntului. Învierea lui Cristos a avut ca rezultat un mormînt 
gol, nefiind lăsate în urmă ca relicve mădulare ale trupului Său! 

În vechea religie a tainelor, diferite locuri erau considerate sacre, 
pentru că oase ale unui zeu fuseseră îngropate într-un loc sau altul. Pre- 
cis că aşa s-a întîmplat în Egipt, care „era presărat cu morminte ale 
zeului lor martirizat; şi multe din membrele lui, picioare, braţe şi cranii, 
toate atestate ca fiind autentice, erau expuse în locurile unde erau în- 
gropaţi rivalii lor, ca să li se poată închina credincioşii egipteni“? 

Deoarece israeliţii au fost expuși unor astfel de credinţe idolatre în 
Egipt, înţelepciunea lui Dumnezeu este vădită în înmormiîntarea se- 
cretă a lui Moise (Deut.34:6). Întrucît nimeni nu ştia locul înmormîn- 


tării lui, nu se putea face nici un pelerinaj sacru la mormîntul lui. După 
mulți ani, şarpele de aramă pe care l-a făcut Moise a fost denumit „Ne- 
huştan“, și israeliţii i s-au închinat ca unei relicve sacre (2.R€.18:4). Da- 
că o asemenea idolatrie a fost practicată cu un obiect pe care l-a făcut 
Moise, cu cît mai profundă ar fi fost idolatria lor dacă ar fi posedat unul 
din oasele lui!? 

Este evident faptul că folosirea relicvelor este străveche și nu şi-a avut 
originea în creştinism. The Catholic Encyclopedia afirmă corect că fo- 
losirea „vreunui obiect, îndeosebi o parte a trupului sau a îmbrăcă- 
minţii, rămînînd ca amintire de la un sfînt care a murit“ exista „înain- 
tea răspîndirii creştinismului“, iar „venerarea relicvelor, de fapt, este în- 
tr-o anumită măsură un instinct primitiv asociat cu multe alte sisteme 
religioase, în afară de cel al creştinismului“. Dacă Isus şi apostolii n-au 
folosit relicve, dar folosirea acestora era cunoscută înaintea creştinismu- 
lui printre alte religii, oare nu avem de a face cu un alt exemplu de idee 
păgînă care a fost „creştinizată“? 

Noi nu considerăm că închinarea la relicve ar avea ceva de a face cu 
adevărata închinare, pentru că „Dumnezeu este Spirit/Duh, şi cei care 1 
se închină trebuie să 1 se închine în spirit şi în adevăr“ (10.4:24). Ex- 
tremismul la care a condus folosirea relicvelor cu siguranță că nu este 
„adevăr“. S-a descoperit că unele oase expuse cîndva ca oase ale sfinţi- 
lor sunt oase de animale! În Spania, o catedrală a expus cîndva ceea ce 
se spunea că ar fi o parte din aripa îngerului Gabriel cînd a vizitat-o pe 
Maria. După investigaţii, s-a descoperit că era o pană magnifică de 
struț! 

Nu este necesar să ne trudim prea mult cu privire la acest punct. The 
Catholic Encyclopedia recunoaşte ea însăşi că multe relicve sunt în- 
doielnice. „Multe dintre cele mai vechi relicve expuse pentru a fi vene- 
rate în marile sanctuare ale creştinătăţii sau chiar în Roma trebuie 
acum să fie declarate fie în mod cert falsificate, fie bănuite a nu fi au- 
tentice; sub semnul întrebării trebuie pus şi presupusul „stîlp al biciuirii' 
venerat la Roma în biserica Santa Prassede, precum şi multe alte re- 
licve faimoase“ !* 

Cum se poate explica atunci această discrepanță? The Catholic En- 


cyclopedia continuă: „... Nu I se aduce nici o necinste lui Dumnezeu. 
prin continuarea unei erori care a fost transmisă peste secole cu o depli- 
nă bună credință... Din acest motiv, este îndreptăţit faptul că Vaticanul 
permite continuarea închinării înaintea anumitor relicve străvechi în- 
doielnice“!* Dar, iarăşi, am sublinia faptul că adevărata închinare este 
în spirit şi în adevăr - nu prin continuarea unei erori. Chiar dacă am 
avea unul din firele de păr ale Mariei sau un os ai apostolului Pavel, sau 
haina lui Isus, l-ar plăcea oare lui Dumnezeu ca aceste lucruri să fie 
transformate în obiecte de închinare? Potrivit exemplului şarpelui de 
aramă al lui Moise, nu I-ar face plăcere. Putem doar să ne întrebăm: 
Dacă nu există nici o virtute reală în părul, în osul sau în haina auten- 
tică, cu cît mai puţină valoare au niște relicve care sunt cunoscute drept 
falsificări? 


CAPITOLUL NOUĂ 
ÎNŞELĂTORIE RELIGIOASĂ 


VÎNZAREA DE RELICVE, slujbe bisericeşti şi indulgenţe a devenit . 
o mare afacere în cadrul bisericii din Evul Mediu. Papa Bonifaciu VIII a 
anunţat un jubileu aniversar pentru anul 1300 şi a oferit indulgențe ge- 
neroase celor care erau gata să facă un pelerinaj la catedrala Sf. Petru. 
Un număr de vreo 2.000.000 de oameni au venit în acel an şi au depus 
atîta bogăţie înaintea presupusului mormînt al Sf. Petru, încît doi preoţi 
au fost ocupați zi și noapte să strîngă banii cu grebla. O mare parte din 
aceștia au fost folosiți de papă pentru a-şi îmbogăţi rudele - cei din fa- 
milia Gaetani - care și-au cumpărat numeroase castele şi proprietăţi - 
splendide în Latium. Lucrul acesta i-a supărat tare pe locuitorii Romei. 

Din zilele lui Constantin, biserica romană devenise foarte repede tot 
mai bogată. În Evul Mediu, biserica deţinea oraşe întregi şi terenuri 


vaste. Celor ce trăiau în ţări catolice li se cereau să plătească impozite 
bisericii. Aceasta nu era dăruire din inimă, ci taxe plătite „de nevoie“ - 
un principiu cu care apostolul Pavel n-a fost de acord (2.Cor.9:6). 

În acele zile, puţini oameni știau să scrie, aşa că preoţii erau adesea 
implicați în întocmirea testamentelor. În 1170, papa Alexandru III a 
decretat că nimeni nu putea face un testament valabil decit în prezența 
unui preot! Orice notar secular care întocmea un testament (altfel decit 
în aceste condiţii) trebuia să fie excomunicat! Deseori preotul era ulti- 
ma persoană care se afla la căpătiiul unui om pe moarte, deoarece el 
îndeplinea ultimul rit, Ultima Împărtășanie. Prin această practică, bise- 
rica romană a fost mereu bine răsplătită. 

Vînzarea indulgențelor a furnizat o altă sursă de venit. Pentru a nu 
exista vreo neînțelegere în ce priveşte definiţia unei indulgenţe în cre- 
dinţa catolică, vom apela direct la The Catholic Encyclopedia. Aici se 
explică faptul că păcatele comise după botez (pentru un catolic, de obi- 
cei, este botezul copiilor mici!) pot fi iertate prin sacramentul pen- 
itenţei, „dar rămîne încă pedeapsa temporală cerută de dreptatea Divi- 
nă, iar această cerinţă trebuie îndeplinită fie în această viață, fie în lu- 
mea viitoare, adică în Purgatoriu. O indulgență oferă păcătosului peni- 
tent mijlocul prin care se achită această datorie în timpul vieţii lui 
pământești“ Acest punct ar trebui notat cu grijă. 

Mergind mai departe, ar trebui să luăm în considerare baza, potrivit 
credinţei catolice, pe care sunt acordate indulgenţele. The Catholic En- 
cyclopedia spune că baza sau sursa indulgențelor este aşa-zisa „Co- 
moară“. Aceasta include măreaţa lucrare răscumpărătoare a lui Cristos 
care este ispășirea pentru păcate (1.l0.2:2), „pe lingă aceasta“ - obser- 
vaţi cuvîntul! - „sunt lucrările ispăşitoare ale Binecuvintatei Fecioare 
Maria care nu sunt micşorate de vreo pedeapsă datorată păcatului, pre- 
cum și virtuțile, penitenţele şi suferinţele sfinților care întrec cu mult 
orice pedeapsă temporală la care s-ar fi putut expune acești slujitori ai 
lui Dumnezeu“. Datorită faptelor pe care le-au făcut aceştia, mai există 
o provizie suplimentară sau o comoară de merite - merite care fac posi- 
bil ca membrii Bisericii care n-au fost așa de sfinţi să aibă parte de ele 
prin indulgenţe! Așă a arătat doctrina menţionată ca dogmă în bula „U- 


nigenitus“ a lui Clement VI, în anul 1334. „Potrivit doctrinei catolice, 
sursa indulgențelor sunt deci meritele lui Cristos şi cele ale sfinţilor“! 

Dar dacă Cristos „este ispășirea pentru păcatele noastre“, iar sîngele 
Lui „ne curăţă de orice păcat“ (1.l0.1:7; 2:2), în ce mod pot oare me- 
ritele Mariei şi ale altor sfinţi să contribuie la aceasta? Ceea ce a făcut 
Maria sau alţi sfinți nu pot adăuga nimic lucrării îndeplinite a lui Cris- 
tos la Calvar. Pentru noi, o astfel de vorbărie confuză şi fără sens nu 
oferă nici un suport pentru doctrina indulgențelor, ci o identifică mai 
degrabă cu o lucrare a omului. 

Fără o bază scripturală solidă, nu e de mirare că ideea indulgențelor 
a dus la atîtea abuzuri. Datorită faptului că acordarea indulgențelor a 
fost de obicei legată de bani, chiar şi The Catholic Encyclopedia face 
asemenea afirmaţii ca: „Această practică a fost extrem de periculoasă şi 
a devenit curînd o sursă fructuoasă a răului... un mijloc de a strînge 
bani... indulgenţele au fost folosite de către clerici lacomi ca mijloc de 
cîştig bănesc... abuzurile au fost foarte răspîndite“Y 

Unul dintre aceste abuzuri a fost acela că unii dintre cei care au vîn- 
dut indulgenţe păcătoşilor erau mari păcătoşi ei înşişi. Prin anul 1450, 
Thomas Gascoigne, rector al Universității din Oxford, s-a plins că 
vînzătorii de indulgenţe străbat ţara şi emit o scrisoare de iertare uneori 
pentru doi peni, alteori pentru un pahar cu bere, pentru o prostituată 
sau chiar pentru dragoste carnală.$ 

Pe vremea lui Martin Luther, datorită lucrărilor de construcţie de la 
catedrala Sf. Petru, papa a întreprins o campanie de strîngere a banilor 
prin acordarea de indulgenţe. Johann Tetzel, cunoscut a fi un om cu o 
purtare urîtă, dar cu aptitudinea unui şarlatan de a strînge bani, a fost 
ales să vindă indulgenţe în Germania. Ceea ce urmează este relatarea 
unui martor ocular al intrării lui Tetzel într-un oraş german: 

»Cînd vinzătorul de indulgenţe s-a apropiat de oraş, bula (documen- 
tul oficial al papei) era purtată înaintea lui pe o bucată de catifea şi de 
aur, şi toţi preoții şi călugării, consiliul local, învățătorii şi şcolarii lor, 
împreună cu toţi bărbaţii şi femeile au ieşit în întîmpinare cu steaguri, 
lumînări şi cu cîntări, formînd o mare procesiune; apoi, în sunetul 
ciopotelor şi al orgilor, ei l-au însoţit la biserica principală; a fost insta- 


lată o cruce în mijlocul bisericii şi a fost expus drapelul papei; pe scurt, 
puteai crede că-L primeau pe Însuşi Dumnezeu. În faţa crucii a fost 
aşezat un cufăr mare de fier în care trebuiau să fie puși banii, iar după 
aceea oamenii au fost convinși în diverse moduri să cumpere indul- 
genţe“. 

Se spune că Tetzel ducea cu el o pictură cu diavolul care chinuiâ su- 
fletele în Purgatoriu şi repeta în mod frecvent cuvintele scrise pe lada de 
bani: Sobald der pfenning im kasten Klingt, die seel' aus dem 
Fegfeuer springt, care în traducere liberă însemna: „De îndată ce banii 
sună în ladă, sufletul tulburat sare din Purgatoriu“. Cei bogaţi au făcut 
donaţii mari, în timp ce țăranii loviți de sărăcie au sacrificat ceea ce 
puteau ca să-i ajute pe cei iubiţi aflaţi Purgatoriu, sau să obţină iertare 
pentru propriile lor păcate. 


În universităţile medievale, cei ce doreau să ape- 
re anumite opinii afişau public „teze“ - declarații 
cu ideile lor - şi invitau la discuţie asupra acestor 
puncte. Urmînd acest obicei, Martin Luther şi-a 
țintuit faimoasele lui nouăzeci şi cinci de teze pe 
uşa”bisericii castelului din Wittenberg, Germania. 

- (Cel de-al douăzeci şi şaptelea punct al său era îm- 

potriva ideii că de îndată ce banii intrau în lada de 

bani, sufletele ar scăpa de Purgatoriu.) Dar Tetzel 

nu a predicat în biserica acestui castel. Predicarea 

indulgențelor nu era permisă în Wittenberg, însă mulţi oameni s-au 
dus de acolo ca să-l asculte pe Tetzel în Juterbog, un oraş din apropiere. 

Luther a început să se pronunţe împotriva vinzării de indulgenţe şi, 
în cele din urmă, împotriva indulgențelor ca atare. El a fost denunțat de 
papa Leo X pentru că a spus: „Indulgenţele sunt înşelătorii pioase... În 
faţa dreptăţii lui Dumnezeu, indulgenţele nu sunt de nici un folos celor 
care le cîştigă pentru îndepărtarea pedepsei datorată păcatului lor real“. 

Reforma a făcut o treabă bună în dezvăluirea ideii că prin cumpăra- 
rea indulgențelor s-ar putea elibera suflete din Purgatoriu - și astăzi nu 
li se mai spune oamenilor că sufletele chinuite pot fi eliberate. Cu toate 
acestea, chiar şi astăzi există o legătură între oferirea banilor şi rugăciu- 
nile pentru cei morți. Deoarece preoții trebuie să recunoască faptul că 
nu au de unde şti cînd trec de fapt sufletele din Purgatoriu în Cer, nicio- 
dată nu s-a căzut de acord în această problemă. Totdeauna există posibi- 
litatea ca să se dea mai mulţi bani pentru cei dragi care au murit. Să te 
joci cu dragostea şi cu amintirile dureroase ale celor care au suferit 
pierderea, să iei bani pentru liturghii şi pentru rugăciuni lungi, ne adu- 
ce în minte acei preoți evrei din vremea lui Isus cărora El le-a spus: 
„Voi mîncaţi casele văduvelor şi faceți rugăciuni lungi de ochii oame- 
nilor“ (Mt.23:14). 

Liturghia solemnă poate fi foarte scumpă, în funcţie de numărul de 
preoţi care iau parte, precum şi de numărul florilor şi lumînărilor. Se 
cîntă cu o voce puternică. O liturghie simplă este pe de altă parte mult 
mai puțin scumpă - sunt folosite doar șase lumînări, şi cuvintele sunt 


repetate cu voce scăzută. Irlandezii au o vorbă: „High money, High 
Mass; low money, Low Mass; no money, No Masst“, care înseamnă 
cam așa: „Bani mulţi, liturghie solemnă; bani puţini, liturghie simplă; 
nici un ban, nici o liturghie!“ | 

Morţii care n-au pe nimeni care să le plătească liturghiile sunt nu- 
miţi „sufletele uitate din Purgatoriu“. Totuși, aceștia sunt amintiţi în ru- 
găciuni speciale rostite în data de 2 noiembrie, „Ziua morţilor“. Dacă 
un catolic se teme că ar putea deveni unul dintre aceste suflete uitate, se 
poate înscrie în Societatea Purgatoriană, care s-a înfinţat în 1856. O 
contribuție bănească adusă în fiecare an societăţii îl va asigura că, după 
moartea sa, se vor rosti rugăciuni pentru sufletul său. În timpul celui 
de-al doilea război mondial, arhiepiscopul de Winnipeg, într-o scrisoare 
din 1 martie 1944, a îndemnat mamele romano-catolice să fie garante 
pentru mîntuirea fiilor lor din Purgatoriu prin aceea că-i plătesc suma 
de 40 dolari pentru rugăciuni şi liturghii în favoarea lor. 

Aş dori să subliniez aici că nimeni, fie el păgîn, papistaş, protestant 
sau penticostal, nici un papă, preot sau predicator nu poate garanta mîn- 
tuirea cuiva, viu sau mort, pe baza banilor daţi pentru rugăciunile făcu- 
te în favoarea lui. Isus a spus că este greu pentru un bogat să intre în 
împărăţia cerului (Mt.19:23,24). Dar dacă plătirea unor bani poate ajuta 
o persoană să scape din Purgatoriu şi să ajungă în Cer, atunci exact 
opusul ar fi adevărat. În loc ca să fie „greu“ pentru un bogat să intre în 
Cer, bogăţiile ar fi un „ajutor“! 

Biblia spune: „Cei ce se încred în bogăția lor şi se laudă cu mulțimea 
bogățiilor, nici unul din ei nu-şi poate răscumpăra fratele, nici să-l dea 
lui Dumnezeu prețul răscumpărării“ (Ps.49:6,7). Dacă banii nu pot să 
răscumpere pe un frate cît timp este în viață, cum poate să-l răscum- 
pere dacă a murit? Punctul de vedere al lui Petru e limpede în această 
chestiune. EI a spus foarte clar că noi „NU suntem răscumpărați cu lu- 
cruri pieritoare ca argintul şi aurul... ci cu sîngele preţios al lui Cristos, 
ca al unui miel fără cusur şi fără pată“ (1.Pt.1:18,19). 

Cînd fostul vrăjitor din Samaria i-a oferit bani lui Petru pentru a 
obține un dar al lui Dumnezeu, Petru i-a spus: „În iad cu tine şi cu ba- 
nii tăi! Cum îndrăzneşti să crezi că poţi să cumperi darul lui Dumne- 


zeu?“ (Fap.8:20). Aceste cuvinte sunt luate din traducerea lui ]. B. Phil- 
lips, la care el adaugă o notă de subsol: „Exact acesta este sensul cuvin- 
telor în greacă. Ce păcat că înţelesul lor adevărat este făcut neclar prin 
jargonul modern“. 

Ideile romano-catolice despre Purgatoriu (şi despre rugăciunile 
menite să-i ajute pe cei din Purgatoriu) n-au fost învăţăturile lui Cristos 
şi cele ale apostolilor. Ele nici n-au fost învăţate în prea mare măsură în 
biserica catolică pînă prin anul 600, cînd papa Grigore cel Mare a sus- 
ţinut ideea unei a treia stări - 
un loc pentru purificarea sufle- 
telor înaintea intrării lor în cer. 

Aceasta nu a devenit o dogmă 
oficială pînă la Conciliul din 
Florenţa în 1459. 


În timpul secolului 12 s-a răspîndit o legendă care susținea că Sf. 
Patrick găsise intrarea reală în Purgatoriu. Ca să-i convingă pe cei în- 
doielnici, a pus să se sape o groapă foarte adîncă în Irlanda, în care s-au 
coborit mai mulţi călugări. După întoarcerea lor, spune povestea, ei au 
descris Purgatoriul şi ladul cu o plasticitate descurajatoare. În 1153, ca- 
valerul irlandez Owen a susținut că şi el se coborîse prin acea groapă în 
lumea subterană. Au venit turişti de departe şi de aproape ca să viziteze 


acel loc. Mai apoi au apărut abuzuri financiare, şi în 1497 papa Alexan- 
dru VI a poruncit ca gaura să fie închisă, fiind o înşelătorie” Totuşi, 
după trei ani, papa Benedict XIV a predicat şi a publicat la Roma o pre- 
dică în favoarea Purgatoriului lui Patrick 

Credinţa despre Purgatoriu există de multă vreme. Plato (427-347 î. 
Cr.) vorbea de învățătorii mistici din vremea lui „care se stringeau în 
cete la uşile celor bogaţi şi încercau să-i convingă de faptul că le-ar sta 
la dispoziţie o putere pe care ar fi primit-o din cer şi care i-ar face în 
stare ca prin jertfe şi incantaţii să îndrepte orice nelegiuire comisă de 
un individ anume, sau de strămoşii lui... Tainele lor ne izbăvesc de chi- 
nurile din cealaltă lume, în timp ce neglijarea lor este pedepsită printr-o 
soartă groaznică“ | 

Au fost vremuri cînd atîţia budiști chinezi au venit să cumpere rugă- 
ciuni pentru izbăvirea celor dragi ai lor din Purgatoriu, încît au fost în- 
fiinţate prăvălii speciale în acest scop. Există în scrierile sacre ale budis- 
mului o descriere amănunţită a suferințelor din Purgatoriu. În religia 
lui Zarathustra, sufletele trec prin douăsprezece stadii înainte de a fi su- 
ficient de purificate pentru a intra în cer. Stoicii au conceput un loc de 
mijloc al iluminării pe care l-au numit Empyrosis, adică „un loc al 
focului“. 

Această idee de a da bani 
pentru cei morţi este foarte 
veche, o concepţie despre ca- 
re se relatează şi în Biblie. 
După cit se pare, israeliţii 
erau expuși acestei credințe, 
căci au fost avertizaţi să nu 
dea bani „pentru cei morți“ 
(Deut.26:14). După ce a pre- 
zentat dovezi amănunțite în 
favoarea concluziei sale, His- 
lop spune: „Deci, în orice 
sistem, cu excepţia Bibliei, doctrina Purgatoriului după moarte şi a 


«ul 


rugăciunilor pentru cei morți au avut un loc important“. 


Este foarte posibil ca noţiunea de Purgatoriu și anumite idei legate de 
închinarea adusă lui Moloh să fi izvorît dintr-o sursă comună. Se pare 
că diverse naţiuni aveau ideea că focul, într-un mod sau altul, era nece- 
sar pentru curățirea de păcat. Israeliţilor Îi se interzicea în mod repetat 
să-și lase copiii să „treacă prin focul pentru Moloh“ (Lev.18:21; ler.32: 
35; 2.R€.23:10). Lui Moloh (pe care unii îl identifică cu Bel sau cu Nim- 
rod) i s-a adus închinare „cu jertfe umane, purificări... cu mutilări, ju- 
ruinţe de celibat şi virginitate, şi cu consacrarea întîilor născuţi“.” Une- 
ori el era înfățișat ca un idol oribil în care ardea un foc, astfel încît jert- 
fa pusă în braţele lui era arsă. În ilustrație, un preot păgîn a luat un co- 
pilaș de la mama lui pentru a fi oferit lui Moloh. Dacă părinţii nu voiau 
să dea copilul, se bătea puternic din tobe pentru a se acoperi strigătele. 
Cuvîntul pentru tobe este tophim, de unde vine cuvîntul „Tophet“”, loc 
care este menţionat în versete precum leremia 7:31: „Ei au zidit înălți- 
mea din Tofet... ca să-şi ardă fiii şi fiicele în foc“. În timp ce se auzeau 
tobele, muzica şi incantaţiile preoţilor, jertfele omeneşti erau mistuite 
de flăcări. 

Este într-adevăr trist faptul că 

mulţimi de oameni au crezut că 
prin asemenea ritualuri crude, 
sau prin plătirea unor sume mari 
de bani ori prin faptele lor pot 
plăti pentru păcatele lor. . Vestea 
Bună este că preţul a fost deja 
plătit - de către Isus Cristos! 
Mîntuirea este prin har - printr-o 
favoare care niciodată nu poate fi 
meritată prin bani, fapte sau sa- 
crificii. „Căci prin HAR aţi fost 
mântuiţi prin intermediul credin- 
fei; şi aceasta nu din voi înşivă: 
este DARUL lui Dumnezeu: nu 
din fapte, ca să nu se laude ni- 
meni“ (Ef.2:8,9). 


CAPITOLUL ZECE 
A FOST OARE PETRU PRIMUL PAPĂ? 


ÎN VÎRFUL bisericii romano-catolice este papa de la Roma. Acest 
om - conform doctrinei catolice - este capul pământesc al Bisericii şi 
succesorul apostolului Petru. 

Potrivit acestei credinţe, Cristos l-a numit pe Petru ca primul papă, 
„care drept urmare a plecat la Roma şi a slujit în această funcţie timp de 
douăzeci şi cinci de ani. Se emite pretenţia că după Petru a existat o suc- 
cesiune de papi pînă astăzi - o parte foarte importantă a doctrinei ro- 
mano-catolice. Dar a rînduit oare Cristos un om ca să fie deasupra tutu- 
ror celorlalţi în Biserica Sa? A instituit EI oare slujba papală? L-a numit 
EI pe Petru în funcţia de Pontif Suprem? 

Conform Scripturilor, CRISTOS „este Capul Bisericii“ (Ef.5:23) - 
nu papa! 

Iacov şi loan au venit odată la Isus, cerîndu-l ca unul dintre ei să stea 
la dreapta Sa şi celălalt la stînga Sa în împărăție. (În regatele răsăritene, 
cei doi miniştri principali ai statului, avînd rangul al doilea în autoritate 
după cel al regelui, deţin aceste poziţii.) Dacă pretenţia bisericii ro- 
mano-catolice este adevărată, atunci Isus ar fi explicat că i-a dat locul de 
la dreapta Sa lui Petru și că nu intenționează să creeze vreo poziţie la 
stinga Sa! Dar, dimpotrivă, iată răspunsul lui Isus: „Ştim că prinții naţi- 
unilor le stăpînesc, şi cei mari stăpînesc peste ele, dar nu așa să fie în- 
tre voi“ (Mc.10:35-43). Cu siguranţă că aceasta pledează împotriva ideii 
că unul dintre ei era menit să fie un papă care să conducă peste toți cei- 
lalţi în biserică în calitate de Episcop al episcopilor! 


Apoi, Isus i-a învăţat noțiunea de egalitate, avertizindu-i pe discipoli 
împotriva folosirii titlurilor religioase măgulitoare, precum „părinte“ 
(cuvîntul „papă“ înseamnă părinte), „Rabbi“ sau „Învăţătorule“. „Căci 
Unul singur este Învățătorul vostru, Cristos“, a spus EL, „şi voi toţi sun- 
teți fraţi“ (Mt.23:4-10). Dar romano-catolicii sunt învăţaţi că lui Petru i 
s-a dat o poziţie într-atît de superioară, încît întreaga Biserică a fost zi- 
dită pe el! Versetul folosit pentru a sprijini această pretenţie este Matei 
16:18: „Şi Eu îţi spun, că tu eşti Petru, şi pe această Stincă Îmi voi zidi 
Biserica; şi porţile iadului n-o vor putea învinge“. 

Totuşi, dacă luăm acest verset în contextui său, putem vedea că Bise- 
rica n-a fost zidită pe Petru, ci pe CRISTOS. În versetele dinainte, Isus 
i-a întrebat pe discipoli cine spuneau oamenii că este El. Unii spuneau 
că El era loan Botezătorul, unii Ilie; alţii credeau că era Ieremia sau 
- unul dintre profeţi. Atunci Isus i-a întrebat: „Dar voi cine ziceţi că sunt 
Eu?“ La aceasta, Petru a răspuns: „Tu eşti Cristosul, Fiul Dumnezeului 
celui viu“. Atunci Isus a spus: „Tu eşti Petru (petros, o bucată desprinsă 
dintr-o stîncă; „lithos“ este piatră), şi pe această Stincă (petra, o masă 
de stîncă, marea stîncă de temelie a adevărului pe care Petru o expri- 
mase chiar înainte) Îmi voi zidi Biserica“. Adevărata temelie pe care a 
fost zidită Biserica era Cristos Însuși, nu Petru. De fapt este Biserica lui 
Cristos, nu a lui Petru! 

Petru însuși a declarat că Isus Cristos era stînca de la temelie (1.Pt. 
2:4-8). El a vorbit despre Cristos ca despre „piatra lepădată de voi, zi- 
darii... în nici un altul nu este mîntuire“ (Fap.4:11,12). Biserica a fost 
zidită pe Cristos. EI este adevărata temelie, şi nu este altă temelie: „Căci 
nu se poate pune nici o altă temelie în afară de cea care este pusă, adică 
ISUS CRISTOS“ (1.Cor.3:11). 

Cînd isus a vorbit despre faptul că Îşi zideşte Biserica pe o stîncă, 
discipolii n-au înţeles prin aceasta că EI îl înălța pe Petru să fie papa 
lor, căci după două capitole ei L-au întrebat pe Isus cine era CEL MAI 
MARE (Mt.18:1). Dacă Isus i-ar fi învăţat că Biserica va fi zidită pe Pe- 
tru, discipolii ar fi știut în mod automat cine era cel mai mare dintre ei! 

De fapt, de abia pe timpul lui Calixtus, care era episcop al Romei în- 
tre 218 şi 223, s-a întîmplat ca Matei 16:18 să fie folosit într-o încercare 


de a dovedi că Biserica a fost zidită pe Petru și că episcopul Romei era 
succesorul lui. 
Dacă îl privim pe Petru mai îndeaproape în Scripturi, este vădit că 
el nu era un papă! 
1. Petru era căsătorit. Faptul că Petru era căsătorit nu se armonizează 
cu poziția catolică, aceasta cerînd ca un papă să fie necăsătorit. Scriptu- 
rile ne spun că mama soţiei lui Petru a fost vindecată de o febră (Mt.8: 
14). Bineînţeles că nu putea exista o „mamă a soţiei lui Petru“ dacă Pe- 
tru nu avea o soţie! Chiar şi după mai mulţi ani, Pavel a făcut o afirma- 
ţie care arată că apostolii aveau soţii - inclusiv Chifa (1.Cor.9:5). Chifa 
era numele aramaic al lui Petru (10.1:42). 
2. Petru nu le permitea oamenilor să ingenuncheze înaintea lui. Cînd 
Petru a intrat în casa lui, „Corneliu l-a întîmpinat şi s-a aruncat la pi- 
cioarele lui, şi i s-a închinat. Dar Petru l-a ridicat, zicînd: Scoală-te, eu 
însumi sunt om“ (Fap.10:25,26). Aceste cuvinte diferă mult de ceea ce 
ar fi spus un papă, căci oamenii se apleacă înaintea papei. 
3. Petru nu a ridicat tradiția la nivelul Cuvîntului lui Dumnezeu. Dim- 
potrivă, Petru avea puţină încredere în „tradiţiile venite de la părinţii 
voştri“ (1.Pt.1:18). Predica sa din ziua Rusaliilor era plină de Cuvint, nu 
de tradiţiile oamenilor. Cînd oamenii au întrebat ce să facă pentru ca să 
fie în ordine cu Dumnezeu, Petru nu le-a spus că au nevoie de puţină 
apă, pe care el s-o toarne sau s-o stropească peste ei. În schimb, le-a 
spus: „Pocăiţi-vă, şi fiecare din voi să fie botezat în Numele lui Isus 
Cristos pentru iertarea păcatelor voastre, şi veţi primi darul Duhului 
Sfînt“ (Fap.2:38). 
4. Petru n-a fost un papă, căci n-a purtat coroană. Petru însuşi a expli- 
cat că atunci cînd se va arăta Păstorul-şef, atunci vom „primi o cu- 
nună (în grecește înseamnă şi coroană - n. tr.) de glorie care nu veşte- 
jeşte“ (1.Pt.5:4). Deoarece Cristos încă nu S-a arătat iarăşi, coroana pe 
care o poartă papa nu-i este dată de Cristos. Pe scurt, Petru nu s-a com- 
portat niciodată ca un papă, nici nu s-a îmbrăcat ca un papă, nici n-a 
vorbit ca un papă, nici n-a scris ca un papă, iar oamenii nu l-au întîmp- 
inat ca pe un papă! 
După toată probabilitățile, chiar în primele zile ale bisericii, Petru a 
avut într-adevăr cea mai de seamă lucrare printre apostoli. Petru a fost 
cel care şi-a ţinut prima predică după revărsarea Duhului Sfînt la Rusa- 


lii, şi 3.000 de oameni au fost aduşi la Domnul. Mai tîrziu, Petru a fost 
primul care a dus Evanghelia la păgîni. Ori de cîte ori găsim o listă a 
celor doisprezece apostoli în Biblie, numele lui Petru este totdeauna 
menţionat primul (Mt.10:2; Mc.3:16; Lc.6:14; Fap.1:13). Dar nimic din 
acestea - chiar printr-o forțare a imaginaţiei - n-ar indica faptul că Pe- 
tru a fost papa sau Episcopul universal al episcopilor! 

Cu toate că Petru în mod vădit a avut chiar de la început poziția cea 
mai de frunte dintre apostoli, mai tîrziu se pare că Pavel a avut lucrarea 
cea mai remarcabilă. Ca scriitor al Noului Testament, Pavel a scris 100 
de capitole cu 2.325 de versete, în timp ce Petru a scris doar 8 capitole 
cu 166 de versete. 

Pavel a vorbit despre Petru, Iacov şi loan ca despre stilpi în biserică 
(Gal.2:9). Cu toate acestea, a putut să spună: „... Cu nimic nu sunt mai 
prejos ca aceşti ,superapostoli““ (2.Cor.12:11). Dar dacă Petru a fost 
Supremul Pontif, papa, atunci cu siguranţă că Pavel ar fi fost oarecum 
mai prejos decât el! Într-o împrejurare, Pavel chiar l-a mustrat pe Pe- 
tru „pentru că era vrednic de mustrare“ (Gal.2:11). Ciudate cuvinte, da- 
că Petru ar fi fost privit ca un papă „infailibil“! 

Pavek a fost numit „apostolul neamurilor (sau păgînilon“ (Rom.Il: 
13), în timp ce lucrarea lui Petru a fost în principal printre evrei (Gal: 
2:7-9). Chiar şi numai acest fapt ar părea suficient ca să arate că Petru 
n-a fost episcop al Romei, căci Roma era un oraş al națiunilor (cf. 
Fap.18:2). Toate acestea sunt într-adevăr foarte semnificative atunci cînd 
ne gîndim că întregul cadru al romano-catolicismului se bazează pe 
pretenţia că Petru a fost primul episcop al Romei! 

Nu există nici o dovadă, vorbind din punct de vedere biblic, că Petru 
ar fi ajuns vreodată în apropierea Romei! Citim despre călătoriile lui la 
Antiohia, Samaria, lope, Cezareea şi alte locuri, dar nu Roma! Aceasta 
este o omisiune ciudată, mai ales că Roma era considerat cel mai im- 
portant oraş din lume! The Catholic Encyclopedia (articolul: „Petru“) 
indică faptul că deja în secolul 3 a apărut legenda că Petru ar fi fost 
episcop al Romei timp de 25 de ani - această perioadă fiind cuprinsă 
(după cum credea Hieronymus) între anii 42 d. Cr. şi 67 d. Cr. Dar 
acest punct de vedere nu este lipsit de probleme deosebite. Prin anul 44, 


Petru făcea parte din conciliul de la Ierusalim (Fap.15). Prin 53, Pavel i 
s-a alăturat în Antiohia (Gal.2:11). Prin 58, Pavel şi-a scris scrisoarea că- 
tre creștinii din Roma, în care a trimis salutări la douăzeci și șapte de 
persoane, fără să-l menţioneze vreodată pe Petru! Închipuiţi-vă un 
misionar care scrie unei biserici, salutînd 27 de membri cu numele, dar 
fără să-l amintească pe pastor! 

Fotografia de mai jos arată o statuie, despre care se presupune că îl 
reprezintă pe Petru, aflată în catedrala Sf. Petru din Roma. (Pentru a 
vedea locul pe care îl ocupă în catedrala Sf. Petru, vezi planul de la pa- 
gina 41). Am fost personal martorul unor lungi şiruri de oameni care 
aşteptau să treacă prin faţa statuii şi să-i sărute picioarele. 


CAPITOLUL UNSPREZECE 
ORIGINEA PĂGÎNĂ A SLUJBEI PAPALE 


NIMROD, REGELE şi întemeietorul Babilonului, n-a fost numai 
conducătorul lui politic, ci a fost şi conducătorul lui religios. EI a fost un 
preot-rege. Din el a descins o spiţă de preoţi-regi - fiecare ocupînd locul 
de conducător al religiei babiloniene oculte a tainelor. Această spiţă a 
continuat pînă în zilele lui Belşaţar despre care citim în Biblie. 

Mulţi ştiu despre ospățul pe care l-a dat Belșaţar în Babilon, cînd a 
apărut pe perete misterioasa scriere. Dar uneori se trece cu vederea că 
această întîlnire era mai mult decît o simplă petrecere! Ea era o întîlni- 
re religioasă, o sărbătorire a tainelor babiloniene al căror conducător 
era Belşaţar în acea vreme. „Ei au băut vin şi au preamărit zeii de aur, 
şi de argint, şi de aramă, de fier, de lemn, şi de piatră“ (Dan.5:4). Adă- 
ugind la blasfemia prilejuită de această ocazie, ei şi-au băut vinul din 
vasele sfinte ale Domnului care fuseseră luate din templul de la Ierusa- 
lim. Această încercare de a amesteca ceea ce era sfînt cu ceea ce era 
păginism a adus judecata divină. Babilonul a fost sortit pieirii. 

Profeții au vorbit despre modul în care oraşul 
va fi distrus (ler.50:39; 51:62). Astăzi există un 
cale ferată care duce de la Bagdad la Basra, şi tre- 
ce prin apropierea vechiului loc al Babilonului. O 
placă indicatoare scrisă în engleză şi arabă spu- 
ne: „Stația Babilon. Trenurile se opresc aici pen- 
tru a lua pasageri“. Pasagerii sunt turişti care vin 
să cerceteze ruinele. Dar deși orașul a fost dis- 
trus, au supravieţuit idei care au fost o parte din 


vechea religie a Babilonului! 

Cînd Roma a cucerit lumea, păgînismul, care se răspîndise din Ba- 
bilon şi se dezvoltase în diverse naţiuni, s-a contopit cu sistemul religios 
al Romei păgine. Aceasta a inclus ideea unui Pontif Suprem (Pontifex 
Maximus), o funcţie care a început să fie preluată 
de către Cezari în anul 63 î. Cr. Acest fapt este ilus- 
trat aici printr-o veche monedă romană a lui Cezar 
Augustus (27 î. Cr. - 14 d. Cr.) cu titlul său de 
„Pont-Max“, conducătorul tainelor sau misterelor. 

Monede ca aceasta erau în circulaţie pe timpul lu- 

crării pămînteşti a Domnului nostru. „Şi ei l-au 

adus un bănuţ. Şi EI le-a zis: A cui este această imagine și inscripție? Ei 
l-au zis: A lui Cezar“ (Mt.22:17-22). 

Împărații romani (inclusiv Constantin) au continuat să dețină func- 
ţia de Pontifex Maximus pînă în anul 376 cînd Graţian, din motive 
creştine, a refuzat-o.. El a recunoscut că acest titlu şi această funcţie este 
ceva idolatru şi blasfematoriu. Totuşi, în această perioadă, episcopul 
Romei crescuse în putere şi prestigiu politic. Drept urmare, în anul 378, 
Demasus, episcop al Romei, a fost ales Pontifex Maximus - marele pre- 
ot al tainelor! Deoarece Roma era considerat cel mai important oraş din 
lume, unii creştini priveau la episcopul Romei ca la „Episcopul episcopi- 
lor“ şi ca la conducătorul Bisericii. Şi tocmai el pretindea titlul de Pon- 
tifex Maximus - o situaţie unică! În vremea aceea, şi în anii care au ur- 
mat, şuvoiul păgînismului şi al creştinismului au curs laolaltă, produ- 
cînd ceea ce este cunoscut sub numele de biserica romană-catolică, sub 
conducerea lui Pontifex Maximus, papa. 

Titlul de Pontifex Maximus este întîlnit în mod repetat pe inscripţii 
prin tot Vaticanul - deasupra intrării în catedrala Sf. Petru, deasupra sta- 

tuii lui Petru, în dom, deasupra Uşii Sfîntului An care 
se deschide numai în timpul unui an jubiliar, etc. 
Medalia alăturată, bătută de papa Leo X, chiar înain- 
te de Reformă, ilustrează unul din modurile în care 
titlul de „Pont. Max.“ a fost folosit de către papi. 

Dar cum ar putea un om să fie în acelaşi timp atit 


conducătorul Bisericii, cît și Pontifex Maximus, conducătorul tainelor 
păgine? Într-o încercare de a ascunde această discrepanţă, unii lideri ai 
Bisericii au căutat similarități între cele două religii. Ei ştiau că dacă pu- 
teau găsi măcar cîteva puncte pe care fiecare din cele două părți să le 
aibă în comun, cele două se puteau contopi într-una singură, căci la 
acea vreme cei mai mulţi nu se ocupau de amănunte. Ei doreau numere 
mari şi putere politică. Adevărul era pe locul doi. 

O similaritate izbitoare a fost aceea că Supremul Pontif al păgînis- 
mului purta titlul caldeu de peter sau interpret, tălmăcitor, traducător - 
tălmăcitor al tainelor! Aici se oferea ocazia de a „creştiniza“ funcţia 
păgînă de Pontifex Maximus, funcţie pe care o deţine acum episcopul 
Romei, prin asocierea lui „Peter (Petru)“ sau Marele Tălmăcitor al Ro- 
mei cu Petru apostolul. Dar lucrul acesta nu se putea face fără proble- 
me. Ca să faci așa, era necesar să spui că Petru fusese la Roma. Astfel, 
au început să se răspîndească legende, despre care nu se știa și nu se 
auzise mai înainte, referitoare la Petru ca primul episcop al Romei: „Şi 
astfel“, scrie Hislop, „pentru creştinii orbiţi ai apostaziei, papa era re- 
prezentantul lui Petru apostolul, în timp ce pentru păgînii iniţiaţi el era 
doar reprezentantul lui Petru, tălmăcitorul binecunoscutelor lor taine 
sau mistere“> 

Întrucît apostolul Petru era cunoscut sub numele de Simon Petru, es- 
te interesant de notat că Roma nu a avut numai un „Petru“, un tălmăci- 
tor al tainelor, ci şi un conducător religios cu numele de Simon, care s-a 
dus acolo în primul secol! Despre acest Simon, cunoscut celor care stu- 
diază Biblia ca Simon vrăjitorul (Fap.8:9), se spune că ar fi mers mai 
tirziu la Roma şi ar fi întemeiat acolo o religie creștină falsificată! Pen- 
tru că lucrul acesta sună atît de ciudat, am dori să cităm chiar din The 
Catholic Encyclopedia despre acest Simon ca să clarificăm că nu este 
vorba de o idee preconcepută de-a noastră. 

„lustin Martirul şi alţi scriitori timpurii ne informează că el s-a dus 
după aceea la Roma, a făcut acolo minuni prin puterea demonilor şi a 
primit onoruri divine atît în Roma, cît şi în propria sa țară. Deşi multe 
legende neobişnuite s-au strîns mai tîrziu în jurul numelui acestui Si- 
mon... pare totuși probabil să existe o bază adevărată pentru relatarea 


făcută de Iustin şi acceptată de Eusebiu. Simon Magul, personajul is- 
toric, a întemeiat fără îndoială un fel de religie ca o falsificare a creşti- 
nismului, în care a pretins că joacă rolul analog celui al lui Cristos“. 

Noi ştim că biserica romană a devenit expertă în preluarea diverselor 
idei. sau tradiții şi amestecarea lor împreună în propriul ei sistem reli- 
gios. Dacă Simon şi-a strîns într-adevăr adepţi în Roma, dacă a primit 
onoruri divine, dacă a întemeiat o religie anticreştină în care el a jucat 
un rol analog lui Cristos, nu este oare posibil ca astfel de idei să fi putut 
influenţa tradiţii ulterioare? Poate că acest „Simon“, care era în Roma, 
a fost confundat mai tîrziu cu Simon Petru. Papii au pretins că sunt 
„Cristos în funcţie“ pe pămînt. După cît se pare, Simon vrăjitorul a 
pretins același lucru în Roma. Dar nu citim niciodată că Simon Petru 
apostolul ar fi pretins vreodată așa ceva! 

Un alt amestec la Roma a implicat „cheile“. Timp de aproape o mie 
de ani, locuitorii Romei crezuseră în cheile mistice ale zeului păgîn 
Ianus şi ale zeiței Cibele* În mitraism, una din ramurile principale ale 
tainelor ajunse la Roma, zeul soare purta două chei“ Cînd împăratul a 
pretins că este succesorul „zeilor“ şi Supremul Pontif al tainelor, cheile 
au ajuns să fie simboluri ale autorităţii sale. Mai tîrziu, cînd episcopul 
Romei a devenit Pontifex Maximus prin anul 378, el a devenit automat 
posesorul cheilor mistice. Aceasta i-a adus recunoaştere din partea păgi- 
nilor şi, din nou, s-a ivit ocazia de a-l amesteca pe Petru în întreaga 
poveste. Nu-i spusese Cristos lui Petru: „Îţi voi da cheile Împărăției ce- 
rurilor“ (Mt.16:19)? | 

Totuşi, doar în 431 a susținut papa în mod public că cheile pe care le 
poseda erau cheile autorităţii date apostolului Petru. Aceasta se întimpla 
la peste cincizeci de ani după ce papa devenise Pontifex Maximus, po- 
sesorul cheilor. (Ca exemplu al modului în care cheile sunt folosite ca 
simboluri ale autorității papale, vezi marele evantai de la pagina 90). 

Cheia dată lui Petru (și tuturor discipolilor) reprezenta mesajul evan- 
gheliei prin care oamenii puteau intra în împărăţia lui Dumnezeu. Pen- 
tru că unii n-au înţeles corect lucrul acesta, nu este ceva neobişnuit ca 
Petru să fie înfăţişat ca portarul Cerului, hotărînd pe cine să lase să in- 
tre şi pe cine nu! 


Aceasta este foarte asemănător ideilor asociate 
zeului păgîn Ianus, pentru că el era păzitorul uşi- 
lor şi al porţilor în mitologia romană. lanus, cu o 
cheie în mînă, este arătat în desenul alăturat. El 
era reprezentat cu două fețe - una tînără, cealaltă 
îmbătrînită (o versiune tîrzie a lui Nimrod întru- 
pat în Tamuz). Este interesant să observăm că nu 
numai cheia era un simbol al lui Ianus, ci şi co- 
coșul era considerat a fi sacru pentru el. Nu a existat nici o problemă în 
a lega cocoşul de Petru, căci oare nu cîntase un cocoş în noaptea în care 
se lepădase el de Domnul? (lo.18:27) 

Este cert faptul că titlul de „Supremul Pontif“ sau de „Pontifex Maxi- 
mus*“ pe care îl poartă papa n-a fost introdus de creştini, căci el era ti- 
tiul folosit de împărații romani înaintea erei creştine. Cuvîntul „pontif“ 
vine de la cuvîntul pons, „pod“, şi facio, „a face“. EI înseamnă „făuri- 
tor de poduri“. Împărații, ca preoți-regi, au fost consideraţi în vremurile 
păgîne a fi făuritorii şi păzitorii podurilor din Roma. Fiecare dintre ei 
slujea ca mare preot şi susținea că este podul sau puntea de legătură în- 
tre viața aceasta şi cea de apoi. 

* Acea ramură a tainelor cunoscută ca mitraism s-a răspîndit în Roma 
pînă ce a devenit - la un moment dat - aproape singura credință din im- 
periu. Preotul-şef era numit Pater Patrum, adică Părintele Părinților. 
Derivat direct din acest titlu, la conducerea bisericii romano-catolice se 
află papa - Părintele Părinților. „Părintele“ mitraismului îşi avea pe 
atunci sediul în Roma, şi „părintele“ catolicismului şi-l are acum pe al 
său acolo. 

Odăjdiile scumpe şi foarte împodobite pe care le poartă papii au fost 
făcute după veșmintele împăraţilor romani. Istoricii n-au lăsat acest fapt 
să treacă neobservat, ci ei confirmă faptul că „veșmintele clerului... 
erau moşteniri din partea Romei păgîne“."* 

Tiara, coroana pe care o poartă papii - deşi împodobită în moduri 
diferite în perioade diferite - este identică în formă cu cea purtată de 
„Zeii“ sau îngerii arătaţi pe tăblițele asiriene păgîne." Ea este asemănă- 
toare celei care se poate vedea pe capul lui Dagon, zeul-peşte înfățișat 


aici. Dagon nu era de fapt decit o formă tainică al fal- 
sului „mîntuitor“ babilonian. Numele de Dagon vine 
de la dag (un cuvînt tradus de obicei cu „peşte“ în Bi- 
blie) şi înseamnă zeul-peşte.” Deşi şi-a avut originea 
în păgînismul Babilonului,” închinarea adusă lui 
Dagon a devenit deosebit de uzuală printre filisteni 
(Jud.16:21-30; 1.Sam.5:4,5). | 

Modul în care era înfăţişat Dagon în sculptura mesopotamiană se ve- 
de în desenul reprodus mai jos (silueta a doua din stînga).* În cartea sa 
Babylon and Nineveh (Babilonul şi Ninive), Layard explică următorul 
lucru: „Capul peştelui formează o mitră deasupra capului bărbatului, în 
timp ce coada solzoasă ca un evantai cădea ca o manta, lăsînd să se va- 
dă picioarele şi laba picioarelor“. 


Mai tîrziu a rămas ca o mitră numai partea de sus, cu gura peștelui 
de abia deschisă. Pe mai multe monede malteze, un zeu (ale cărui carac- 
teristici sunt aceleaşi ca cele ale lui Osiris, Nimrodul egiptean), este pre- 
zentat nemaiavînd corpul de pește şi rămînînd doar mitra capului de 
peşte.“ 


O pictură renumită a lui Moretto îl înfăţi- 
şează pe Sf. Ambrozie purtînd o mitră în for- 
ma unui cap de peşte. Acelaşi tip de mitră este 
purtat de papă, aşa cum se vede în schița papei 
Paul VI în timp ce rostea o predică despre „Pa- 
ce“ în istorica sa vizită făcută în Statele Unite 
în 1965, Fotografia de la pagina 90 arată şi ea 
mitra în formă de cap de peşte. 

H. A. Ironside spune că papa este „succe- 
sorul direct al marelui preot al tainelor ba- 
biloniene și slujitorul zeului-peşte Dagon, pen- 
tru care poartă, asemenea predecesorilor lui 
idolatri, inelul pescarului. Din nou, amestecînd 
păgînismul şi creștinismul laolaltă, asemănă- 
rile au făcut ca acest amestec să fie mai puțin 
evident. În acest caz, deoarece Petru fusese 
pescar, inelul zeului-peşte avînd titlul de Pon- 
tifex Maximus înscris pe el a fost asociat cu 
acesta. 

Dar apostolul Petru n-a purtat niciodată un 
inel ca acesta. Nimeni nu s-a aplecat şi nu i-a 
sărutat inelul. Probabil că nici nu avea vreunul, 
căci, aşa cum a spus ologului: „Argint și aur 
n-am“! (Fap.3:6) 

Un alt indiciu care ne ajută la soluţionarea tainei Babilonului inci ali 
se poate vedea în folosirea pallium-ului pe care îl poartă papa pe umeri. 
Dicționareie neprescurtate îl definesc ca pe un veşmînt purtat de clerul 
păgîn din Grecia şi din Roma, inaintea erei creştine. 

În vremea modernă, pallium-ul este făcut din 
lină albă luată de la doi miei care au fost binecu- 
vîntaţi în bazilica Sf. Agnes din Roma. Ca simbol 
al faptului că arhiepiscopul are parte şi el de plină- 
tatea funcţiei papale, papa le trimite pallium-ul. 
Totuşi, înainte de a-l trimite, este pus toată noaptea 


deasupra presupusului mormiînt al Sf. Petru - această practică fiind o 
copie a ritualului păgîn practicat printre greci! 

De-a lungul secolelor, biserica romano-catolică a pretins că posedă 
scaunul pe care a stat Petru şi a slujit el în Roma. Dar tare ciudat trebuie 
să fi fost acest scaun pentru Petru! Chiar şi The Catholic Encyclopedia 
explică faptul că plăcuţele din partea din faţă a scaunului înfăţişează 
animale fabuloase din mitologie, ca şi legendarele „munci ale lui Her- 
cule“.” Într-un alt volum al The Catholic Encyclopedia găsim aceste 
cuvinte: „Ghilgameş, pe care mitologia l-a transformat într-un Hercule 
babilonian... ar fi atunci persoana pe care Biblia o desemnează ca Nem- 
rod (Nimrod)“.* Este curios faptul că Nimrod este asemănat cu Her- 
cule, iar sculpturile asociate cu Hercule apar pe aşa-numitul „scaun al 
lui Petru“! Nici unul din aceste lucruri nu ne-ar face să ne gîndim că 
acest scaun are o origine creştină. 

O comisie ştiinţifică numită de papa 
Paul în iulie 1968 a constatat că nici o par- 
te din scaun nu este suficient de veche ca 
să dateze de pe vremea lui Petru. Metoda 
de datare cu carbon 14 şi alte teste au indi- 
cat faptul că scaunul nu este mai vechi de 
secolul 9. Este clar că ideile mai timpurii 
despre scaunul lui Petru au fost interesan- 
te, dar nu exacte. 

Lîngă marele altar din catedrala Sf. Pe- 
tru se află o statuie mare de bronz a lui 
„Petru“. Unii scriitori de odinioară au susţinut că aceasta a fost la origi- 
ne o statuie a lui Jupiter! - redenumită cu numele de Petru. Aceasta a 
fost opinia împăratului Leo care a publicat un edict în anul 628 împo- 
triva folosirii statuilor pentru închinare. Cu toate acestea, această statuie 
este privită cu cea mai profundă venerație, şi picioarele ei au fost de 
atitea ori sărutate, încât degetele aproape au fost roase! În fotografia de 
pe pagina următoare, fostul papă loan XXIII este pe cale să sărute sta- 
tuia care fusese îmbrăcată cu veşminte papale bogate şi cu o coroană 
pentru acea ocazie. 


Practica sărutării unui idol sau a unei statui a fost împrumutată din 
păginism. După cum am văzut, închinarea la Baal a fost legată de 
străvechea închinare adusă lui Nimrod în forma lui zeificată (ca zeu al 
soarelui). Pe vremea lui Ilie, mulţimi de oameni s-au aplecat înaintea lui 
Baal şi l-au sărutat. „Totuşi“, a zis Dumnezeu, „Mi-am lăsat şapte mii 
în Israel care nu şi-au plecat genunchii înaintea lui Baal și a căror gură 
nu l-a sărutat“ (1.Re.19:18). Într-una din formele lui „tainice“, Nim- 
rod (întrupat în tînărul Tamu2) era reprezentat sub forma unui vițel. 
S-au făcut statui de viței, li s-au adus închinare şi au fost sărutate! „Ei 


păcătuiesc tot mai mult, şi şi-au făcut imagini turnate din argint şi idoli 
după priceperea lor, toți fiind lucrarea meseriașilor; li se spune: Oame- 
nii care aduc jertfe să sărute viţeii“ (0s.13:1-3). Sărutarea unui idol era o 
parte a închinării înaintea lui Baal! 

Nu numai că biserica romano-catolică a adoptat practica sărutării 
unui idol, ci acelaşi lucru s-a întîmplat şi cu obiceiul procesiunilor reli- 
gioase în care erau purtați idolii. Asemenea procesiuni constituie o par- 
te obișnuită a practicii romano-catolice, totuşi acestea nu-și au originea 
în creştinism. În secolul 15 î. Cr., o imagine a zeiţei babiloniene Iştar a 
fost purtată cu mare pompă şi ceremonie din Babilon în Egipt.” Proce- 
siuni de idoli au fost practicate în Grecia, Egipt, Etiopia, Mexic şi în 
multe alte ţări în vremurile străvechi. 

Biblie arată nebunia celor care cred că de la idoli poate veni ceva bun 
- idoli atît de lipsiţi de putere, încît trebuie să fie purtaţi! Isaia, refe- 
rindu-se în mod direct la dumnezeii Babilonului, a avut de spus lucrul 
acesta: „Ei varsă aurul din pungă şi cîntăresc argintul pe cîntar, şi 
tocmesc un aurar: şi el face din ele un dumnezeu; ei se apleacă cu fața 
la pămint, da, şi se închină. Ei îl duc pe umeri, ei îl poartă“ (1s.46: 
6,7). 

Nu numai că astfel de procesiuni în care se poartă statui au continuat 
in biserica romano-catolică, ci şi papa este purtat în procesiune. Pe vre- 
mea lui Isaia oamenii vărsau argint şi aur pentru zeul lor. Astăzi sunt 
puse deasupra papei veşminte şi bijuterii. Cînd zeul păgîn era purtat în 
timpul procesiunii, oamenii se aruncau la pămînt şi se închinau, şi tot 
aşa în anumite ocazii oamenii se apleacă înaintea papei în timp ce este 
purtat. La fel cum zeul era „purtat pe umeri“, la fel îl poartă pe umeri 
oamenii pe papă, dumnezeul catolicismului, în timpul procesiunii reli- 
pioase! 

Cu peste trei mii de ani în urmă, exact aceeaşi practică era cunoscu- 
tă în Egipt, astfel de procesiuni fiind o parte a păginismului de acolo. 
lustraţia de pe pagina următoare îl prezintă pe preotul-rege antic al 
Egiptului purtat de doisprezece oameni prin mijlocul mulțimilor care i 
se închină.* O comparaţie între procesiunea papală şi procesiunea 
păgină antică arată că una este copia celeilalte. În desenul cu preotul- 


rege egiptean observăm folosirea flabellum-ului, un evantai mare con- 
fecționat din pene, cunoscut mai tîrziu ca evantaiul mistic al lui Bachus. 
Şi aceste evantaie sunt purtate împreună cu papa în ocazii oficiale (com- 
pară desenul cu fotografia). 

The Encyclopedia Britannica spune: „Cînd se duce la ceremonii săr- 
bătoreşti, (papa) este purtat pe ,sedia', un scaun portabil de catifea roşie 
cu spătar înalt, fiind însoţit de două flabelle de pene“. Că aceste evan- 
taie folosite în procesiuni îşi au originea în păginism, este un fapt cu- 
noscut și admis de scriitori catolici.? 

Cele patru inele solide de fier prinse de picioarele „scaunului lui Pe- 


tru“ (pag. 87) erau prevăzute pentru folosirea prăjinilor de purtat. Dar 
putem fi siguri că apostolul Petru n-a fost niciodată purtat printre mul- 
țimi de oameni care să se aplece înaintea lui! (cf. Fap.10:25,26). 
Practic nu există nici o 
îndoială că funcția papală a 
fost creată printr-un ames- 
tec de păginism cu creşști- 
nism. Pallium-ul, mitra cu 
cap de pește, veșmintele ba- 
biloniene, cheile mistice, ti- 
tlul de Pontifex Maximus, 
au fost împrumutate din 
păgînism. Toate aceste lucruri, precum și faptul că Cristos n-a instituit 
niciodată funcţia de papă în biserica Sa, arată limpede că papa nu este 
nici Vicarul lui Cristos, nici succesorul apostolului Petru. 


CAPITOLUL DOISPREZECE 
IMORALITATEA PAPALĂ 


PE LÎNGĂ dovezile clare care au fost aduse, însuşi caracterul şi 
moralitatea multor papi tind să-i identifice mai degrabă ca succesori ai 
preoţilor păgâni decît ca reprezentanţi ai lui Cristos sau ai lui Petru. Unii 
papi au fost atît de corupți și ticăloşi în acţiunile lor, încît şi oamenilor 
care nu aderau la nici o religie le era ruşine de ei. Păcate cum ar fi adul- 
terul, sodomia (homosexualitatea), simonia (cumpărarea şi vinzarea de 
funcţii bisericeşti), violul, crima şi beţia sunt printre păcatele care au 
fost comise de papi. Să legi păcate ca acestea de nişte bărbaţi care au 
susținut că sunt „Sfintul Părinte“, „Vicarul lui Cristos“şi „Episcopul 
episcopilor“ poate să fie ceva şocant, dar cei familiarizați cu istoria pa- 
palităţii ştiu bine că nu toți papii au fost nişte sfinţi. 


Papa Sergiu III (904-911) a dobîndit funcţia pa- 
pală prin crimă. Analele bisericii Romei vorbesc 
despre viaţa lui trăită în păcat public cu Marozia 
care i-a născut mai mulţi copii nelegitimi. El a 
fost descris de Baronius ca un „monstru“, iar de 
Gregorovius ca un „criminal terorizant“. Un îs- 
toric spune: „Timp de şapte ani, acest om... a ocu- 
pat scaunul Sf. Petru, în timp ce concubina lui şi 
mama ei asemenea Semiramidei au ţinut curtea 
într-un fast şi o voluptate care aminteau de cea 
mai rea perioadă a imperiului antic.” 

Această femeie - Teodora - care a fost asemănată cu Semiramida 
" (datorită moralității ei stricate), împreună cu Marozia, concubina pa- 
pei, „au umplut scaunul papal cu amanţii şi cu copiii lor nelegitimi şi au 
transformat palatul papal într-o peşteră de tilhari“ Domnia papei 
Sergiu III a fost începutul perioadei cunoscută ca „domnia prostitu- 
atelor“ (904-963). 

Papa loan X (914-928) fusese trimis la început la Ravenna ca arhi- 
episcop, dar Teodora a cerut să fie readus la Roma și să fie numit în 
funcţia papală. Potrivit celor spuse de episcopul Liutprand din Cremona, 
care a scris o istorie la aproape cincizeci de ani după aceste evenimen- 
te, „Teodora a sprijinit alegerea lui loan pentru a-şi ascunde mai uşor re- 
laţiile ei ilicite cu acesta“.* Domnia lui însă a avut un sfîrşit brusc a- 
tunci cînd Marozia l-a sugrumat! Ea a vrut să-l înlăture din drum, ast- 
fel ca Leo VI (928-929) să poată deveni papă. Totuşi, domnia lui Leo a 
durat puţin, căci a fost asasinat de Marozia cînd a aflat că el şi-a „dat 
inima unei femei mai degradată decit ea“! 

Nu după mult timp, fiul adolescent al Maroziei - sub numele de loan 
XI - a devenit papă. The Catholic Encyclopedia spune: „Unii, luînd 
drept autoritate pe Liutprand şi colecţia „Liber Pontificalis", susţin că el 
a fost fiul natural al lui Sergius III (un fost papă). Prin uneltirile mamei 
sale, care domnea în acea vreme la Roma, el a fost înălțat în Scaunul lui 
Petru“ Dar certîndu-se cu cîţiva duşmani ai mamei lui, a fost bătut şi 
băgat în închisoare, unde a murit otrăvit. 


În anul 955, nepotul Maroziei, la vîrsta de 
optsprezece ani, a devenit papă sub numele de 
loan XII. The Catholic Encyclopedia îl descrie 
ca pe „un om bădăran şi imoral, care a dus o 
asemenea viață, încit se vorbea de Lateran ca 
despre un bordel, iar corupţia morală în Roma a 
devenit subiect de dispreț general... Pe 6 noiem- 
brie, un sinod alcătuit din cincizeci de episcopi 
italieni și germani s-a întrunit în catedrala Sf. 

Petru; loan a fost acuzat de sacrilegiu, simonie, 

sperjur, crimă, adulter şi incest, și a fost convo- 

cat în scris să se apere. Refuzind să recunoască acest sinod, loan i-a 
ameninţat cu excomunicarea pe toți participanţii la întrunire dacă vor 
aiege un alt papă în locul lui... loan XII s-a răzbunat sîngeros pe condu- 
cătorii partidului de opoziţie. Diaconului-cardinal ioan i s-a tăiat mîna 
dreaptă, episcopul Otgar de Speyer a fost biciuit, un înait demnitar pala- 
tin şi-a pierdut nasul şi urechile... loan a murit în 14 mai 964, la opt zile 
după ce a fost, potrivit zvonurilor, lovit de paralizie în actul de adulter“. 

Cunoscutul episcop catolic din Cremona, Luitprand, care a trăit în 
această perioadă, a scris: „Nici o doamnă cinstită nu îndrăznea să apară 
în public, doarece papa loan nu avea respect nici față de fetele necăsă- 
torite, nici față de femeile căsătorite ori față de văduve - pentru ele era 
sigură soarta de a fi necinstite de el, chiar şi pe mormintele sfinților 
apostoli, Petru şi Pavel“. Colecţia Catolică a vieților papilor, „Litfer Pon- 
tificalis“, a spus: „Şi-a petrecut întreaga viaţă în adulter“: 

Papa Bonifaciu VII (984-985) şi-a menţinut poziţia printr-o dis- 
tribuire generoasă de bani furaţi. Episcopul de Orleans s-a referit la el 
(precum şi la loan XII şi Leo VIII) ca la nişte „monştri ai vinovăţiei, 
duhnind de sînge și murdărie“ şi nişte „Anticrişti care stau în templul 
lui Dumnezeu“. The Catholic Encyclopedia spune că el „l-a învins pe 
loan XIV (aprilie, 984), l-a aruncat în închisoarea Sant'* Angelo, unde 
nenorocitul a murit după patru luni... Timp de mai bine de un an Roma 
l-a suferit pe acest monstru cufundat în sîngele predecesorilor lui. Dar 
răzbunarea a fost teribilă. După moartea sa fulgerătoare din iulie 985, 


datorată după toate probabilitățile violenţei, trupul lui Bonifaciu a fost 
expus insultelor populaţiei, tirît pe străzile orașului şi în cele din urmă, 
gol şi plin de răni, a fost aruncat sub statuia lui Marcus Aurelius... În di- 
mineața următoare, nişte clerici miloşi i-au luat cadavrul şi i-au oficiat 
o înmormiîntare creştină“? 

„Următorul a fost papa loan XV (985-996) care a împărţit veniturile 
bisericii printre rudele sale şi și-a cîştigat reputaţia de „lacom de cîştig 
murdar şi stricat în toate faptele lui“. 

Benedict VIII (1012-1024) „a cumpărat funcţia de papă prin mită da- 
tă în mod public“. Următorul papă, loan XIX, a cumpărat şi el funcţia 
papală. Laic fiind, a fost necesar să fie trecut prin toate ordinele clericale 
într-o singură zi! După aceea, Benedict IX (1033-1045) a fost făcut papă 
ca tinăr de doisprezece ani (după alte relatări de douăzeci de ani) prin- 
tr-un tîrg bănesc făcut cu familiile puternice care conduceau Roma! El 
„a comis crime şi adultere în plină zi, a jefuit pelerini pe mormintele 
martirilor, un criminal oribil, oamenii l-au scos din Roma.” The Ca- 
tholic Encyclopedia spune: „A fost o rușine pentru Scaunul lui Petru“. 

„Simonia” - cumpărarea şi vinzarea funcţiilor bisericești - a devenit 
atit de obişnuită, şi corupţia atit de pronunţată, încît au intervenit condu- 
cătorii seculari. Regele Henry III l-a numit pe Clement Il (1046-1047) 
în funcţia de papă, „pentru că nu se găsea nici un cleric roman care să 
nu fie întinat de simonie şi fornicaţie (curvie)“!" 

Mai mulţi papi au comis crime, dar Inocenţiu 
II] (1198-1216) i-a întrecut la ucis pe toţi predece- 
sorii lui. Deşi nu el personal a fost ucigașul, a fa- 
vorizat cel mai diabolic lucru din istoria omeneas- 
că - Inchiziția. Estimări ale numărului de „ereti- 
ci“ pe care i-a ucis Inocenţiu (nu prea inocent) se 
ridică pină la un milion de oameni! 

Timp de peste cinci sute de ani, papii s-au folo- 
sit de Inchiziţie ca să-şi păstreze puterea faţă de 
cei care nu erau de acord cu învățăturile bisericii romano-catolice. 

Fiind în conflicte cu cardinali şi regi, numeroase acuzaţii au fost adu- 
se împotriva papei Bonifaciu VIII (1294-1303). The Catholic Encyclope- 


dia spune: „Nu se ştie dacă a omis săvîrşirea vreunei 

nelegiuiri - infidelitate, erezie, simonie, imoralitate 

grosolană şi nefirească, idolatrie, magie, pierderea 

Ţării Sfinte, moartea Celestinei V, etc... Istoricii 

protestanți, în general, şi chiar unii scriitori catolici 

moderni... îl clasează printre papii ticăloşi, descri- 

indu-l ca pe un om ambițios, arogant şi de neîm- 

blînzit, precum şi înşelător și trădător, întregul său 

pontificat fiind o înșiruire de fapte rele“.” Nu e ne- 

cesar să insistăm asupra faptului că nu toate acuza- 

țiile care i s-au adus au fost adevărate, dar nici nu 

pot fi toate respinse. În timpul domniei lui, poetul Dante a vizitat Roma 
şi a descris Vaticanul ca pe un „canal colector al corupției“. El a spus 
despre Bonifaciu (precum şi despre papii Nicolae III şi Clement V) că le 
sunt destinate „cele mai adînci locuri ale iadului“. 

Deşi au căutat să sublinieze anumite trăsături bune ale lui Bonifa- 
ciu, „istoricii catolici... admit totuși violența explozivă şi frazeologia jig- 
nitoare a câtorva din documentele sale publice“ Un exemplu al aces- 
tei „frazeologii jignitoare“ este afirmaţia lui: „Să te distrezi şi să ai rela- 
ţii cu femei sau cu băieţi nu este cu nimic mai mult un păcat decit să-ţi 
freci mîinile una de alta“. Cu alte ocazii, se pare că în acele momente 
„explozive“ L-a numit pe Cristos „ipocrit“ şi a mărturisit că este ateu. 

Cu toate acestea - şi lucrul acesta pare să fie aproape de necrezut! - 
acest papă a fost cel care, în 1302, a publicat binecunoscutul „Unam 
Sanctum“ care declara în mod oficial că biserica romano-catolică este 
singura biserică adevărată, în afara căreia nimeni nu poate să fie mîn- 
tuit. Mai mult: „Noi deci afirmăm, definim şi declarăm că este necesar 
pentru miîntuire să crezi că fiecare fiinţă omenească este supusă Ponti- 
fului Romei“! 

Datorită faptului că au existat papi păcătoşi, a fi „supus“ papei a ridi- 
cat o problemă. Mai trebuia oare să asculţi de un papă păcătos? Răspun- 
sul catolic e acesta: „Un papă păcătos... rămîne un membru al bisericii 
(vizibile) şi trebuie tratat ca un conducător păcătos şi nedrept pentru care 
trebuie să ne rugăm, dar de la care nu ne putem retrage ascultarea“ * 


Din 1305 pînă în 1377, palatul papal s-a aflat la Avignon, în Franţa. 
În acest timp, Petrarca a acuzat casa papală de „viol, adulter şi tot felul 
de forme de fornicaţie (curvie)“. În multe parohii, oamenii insistau ca 
preoţii să aibă concubine „ca protecţie pentru propriile lor familii“!* 

În timpul Conciliului din Constanţa (Elveţia), trei papi, şi cîteodată 
patru, se blestemau unul pe altul în fiecare dimineaţă şi îşi numeau 
oponenții anticrişti, demoni, adulteri, sodomiţi, duşmani ai lui Dumne- 
zeu și ai oamenilor. Unul dintre acești „papi“, loan XXIII (1410-1415) - 
a nu se confunda cu papa din secolul 20 care şi-a luat acelaşi nume şi 
număr - „a fost acuzat.de treizeci și șapte de martori (majoritatea epis- 
copi şi preoţi) de fornicaţie, adulter, incest, sodomie, simonie, hoţie şi 
crimă! S-a dovedit printr-un număr foarte mare de martori că a sedus 
şi a violat trei sute de maici. Secretara lui, Niem, a spus că avusese la 
Boulogne un harem, unde nu mai puţin de două sute de fete au fost vic- 
timele sexualităţii lui perverse“. În total, Conciliul l-a acuzat de cinci- 
zeci şi patru de fărădelegi dintre cele mai rele.* 

Un document de la Vatican oferă această informaţie privitoare la 
imorala lui domnie: „Excelența Sa, papa loan, a comis perversitate cu 
soţia fratelui său, cu maici sfinte, relații amoroase cu fecioare, adultere 
cu cele măritate și tot felul de fărădelegi sexuale... cu totul dedat somnu- 
lui şi altor dorinţe carnale, contrazicînd total viața și învăţătura lui Cris- 
tos... el a fost numit în mod public Diavolul întrupat“.” 

Pentru a-şi mări bogăţia, papa loan a impozitat aproape orice lucru - 
inclusiv prostituția, jocul de noroc şi specula. EI a fost numit „cel mai 
depravat criminal care a stat vreodată pe tronul papal“.” 

Despre papa Pius Îl (1458-1464) s-a spus că ar fi fost tatăl multor co- 
pii nelegitimi. El „a vorbit pe faţă despre metodele pe care le folosea să 
seducă femei. EI i-a încurajat pe cei tineri să facă lucrul acesta şi chiar 
s-a oferit să-i înveţe să folosească metode de autosatisfacere sexuală“. 
Pius a fost urmat de Paul Il (1464-1471) care şi-a păstrat o casă plină de 
concubine. Tiara sa papală întrecea valoarea unui palat. 

Apoi a urmat papa Sixtus IV (1471-1484) care şi-a finanţat războaie- 
le prin vînzarea de funcţii bisericești celui care oferea prețul cel mai 
mare” şi „s-a folosit de papalitate pentru a se îmbogăţi pe sine şi rudele 


sale. Pe opt nepoți ai săi i-a făcut cardinali, cu toate că unii din ei erau 
încă băieţi. I-a rivalizat pe Cezari în petreceri luxuoase şi risipitoare. El 
împreună cu rudele lui au întrecut în bogăţie şi fast vechile familii ro- 
mane“.* 

Papa Inocenţiu VIII (1484-1492) a fost tatăl a şaisprezece copii de la 
diferite femei. Câţiva din copiii lui şi-au sărbătorit nunțile la Vatican 
The Catholic Encyclopedia menţionează doar „doi copii nelegitimi, 
Franceschetto şi Teodorina“ avuţi în anii „tinereţii sale destrăbălate“.* 
Asemenea multor altor papi, el a înmulţit funcţiile bisericeşti şi le-a 
vîndut pentru mari sume de bani. El a permis să aibă loc în piaţa cate- 
dralei Sf. Petru lupte cu tauri. 

Următorul a fost Rodergio Borgia, care şi-a 
luat numele de Alexandru VI (1492-1503), cîş- 
tigîndu-şi numirea sa ca papă prin mituirea cardi- 
nalilor. Înainte de a deveni papă, în timp ce era 
cardinal şi arhiepiscop, a trăit în păcat cu o doam- 
nă din Roma, Vanozza dei Catanei; şi după aceea, 
cu fiica ei Rosa, cu care a avut cinci copii. În ziua 
încoronării sale, şi-a numit fiul - un tînăr cu un 
caracter rău şi cu obiceiuri josnice - ca arhiepis- 
cop de Valencia.“ Mulţi îl consideră pe Alexandru 
VI ca cel mai stricat papă din perioada Renaşterii. A trăit în incest pu- 
blic cu cele două surori ale sale şi cu propria-i fiică, Lucreția, de la care, 
se spune, a avut un copil.” 

În 31 octombrie 1501, a condus o orgie sexuală la Vatican - un 
banchet la care au luat parte cincizeci de fete goale care au dansat și i-au 
servit pe musafiri - şi a oferit premii bărbatului care era în stare să 
copuleze de cele mai multe ori.* 

Conform revistei Life, papa Paul III (1534-1549) pe cînd era cardinal 
avusese trei fii şi o fiică. În ziua încoronării sale a celebrat botezul celor 
doi strănepoţi ai lui. l-a numit cardinali pe doi din nepoţii săi ado- 
lescenţi, a sponsorizat festivaluri de cîntăreţi, dansatori și comici, și a 
căutat sfatul astrologilor.? 

Papa Leo X (1513-1521) s-a născut în 11 decembrie 1475. A primit 


tonsura. la vîrsta de 7 ani, a fost făcut abate la 8 ani şi cardinal la 13! The 
Catholic Encyclopedia spune că „s-a dedat fără reținere unor petreceri 
ce s-au desfăşurat într-o abundență risipitoare. Era posedat de o dragos- 
te de plăceri nesăţioasă... Îi plăcea să dea banchete și petreceri foarte 
scumpe, însoţite de chefuri şi beţii“.” Desenul de mai jos prezintă bula 
papei Leo X. Pe o parte a sigiliului de 
plumb apar apostolii Petru şi Pavel, pe 
cealaltă numele şi titlul papei. Cuvîn- 
tul „bulă“ (de la un cuvînt latinesc legat 
de ceva rotund) a fost mai întîi folosit 
pentru sigilii care autentificau docu- 
mente papale, iar mai tîrziu au desemnat înseşi documentele. Astăzi fo- 
Josim în mod obişnuit cuvîntul „buletin“ care provine din aceeaşi sursă. 

În vremea aceea, Martin Luther, în timp ce era tînăr preot al biseri- 
cii papistaşe, a făcut o călătorie la Roma. Cînd a aruncat prima privire 
asupra oraşului celor şapte coline, a căzut la pămînt şi a spus: „Sfintă 
Romă, te salut“. Nu i-a trebuit însă prea mult timp ca să vadă că Roma 
era orice altceva în afară de oraş sfînt. Nelegiuirea se afla în toate pă- 
turile clerului. Preoţii spuneau glume indecente şi erau extrem de lu- 
mești, chiar şi în timpul liturghiei. Curtea papală era servită la cină de 
douăsprezece fete goale." „Nimeni nu-şi poate imagina ce păcate şi 
ticăloşii se comit la Roma“, spunea el, „ele trebuie văzute şi auzite pen- 
tru a fi crezute. De aceea obişnuiesc romanii să spună: „Dacă există un 
iad, Roma este clădită pe el'“. 

Într-o zi în timpul vizitei lui Luther la Roma, el a observat o statuie 
aflată pe una din străzile ce ducea la catedrala Sf. Petru - statuia unui 
papă de sex feminin. Datorită faptului că statuia era un obiect de dez- 
gust pentru papi, nici un papă nu trecea vreodată pe acea stradă. „Sunt 
uimit“, spunea Luther, „cum de permit papii ca acea statuie să rămînă 
acolo“.* La patruzeci de ani după moartea lui Luther, statuia a fost înde- 
părtată de papa Sixtus V. 

Deşi The Catholic Encyclopedia consideră istoria papesei loana ca 
un simplu basm, oferă următorul rezumat: „Potrivit lui Leo IV 
(847-855), englezul loan de Mainz care a ocupat scaunul papal timp de 


doi ani, şapte luni şi patru zile a fost chipurile o femeie. Pe cînd era . 
fată, a fost dusă la Atena în haine bărbăteşti de către iubitul ei şi acolo a 
înregistrat un astfel de progres la învățătură, încît nu avea egal. A venit 
la Roma, unde a predat știința, şi în modul acesta a atras atenţia celor 
învățați... şi în cele din urmă a fost aleasă ca papă, dar, rămînînd 
gravidă de la unul din servitorii ei de încredere, ea a dat naștere unui 
copil în timpul unei procesiuni care începea la catedrala Sf. Petru şi 
sfîrşea la Lateran... Acolo a murit aproape imediat şi se spune că a fost 
îngropată în același loc“.* 

A existat oare cu adevărat o femeie papă? Înainte de Reformă, care a 
scos la iveală atîtea rătăciri în biserica romano-catolică, istoria a fost 
crezută de cronicari, episcopi şi de înșiși papii. The Catholic Encyclo- 
pedia spune: „În secolele 14 și 15, această papesă era deja considerată ca 
personaj istoric, de a cărei existență nu se iîndoia nimeni. Şi-a avut lo- 
cul ei printre busturile sculptate care se aflau în catedrala din Siena. Sub 
Clement VII (1592-1595) şi la cererea lui, ea a fost transformată în papa 
Zaharia. Freticul Hus, în apărarea. falsei sale învățături în faţa Con- 
ciliului din Constanţa, s-a referit la papesă, şi nu s-a găsit nici unul care 
să pună sub semnul întrebării realitatea existenţei ei“. Unii s-au între- 
bat cum a putut papa Clement să „transforme“ o papesă cu numele loa- 
na într-un papă cu numele de Zaharia la secole după moartea ei! 

Menţionînd imoralitatea grosolană care a existat în vieţile unor papi, 
nu dorim să lăsăm impresia că toți papii au fost la fel de răi ca cei 
menţionaţi. Credem însă că aceste mărturii slăbesc în mod serios pute- 
rea doctrinei „succesiunii apostolice“, pretenţia că biserica romano-ca- 
tolică este singura biserică adevărată, pentru că afirmă că poate trasa o 
linie de papi pînă la Petru. Este acesta oare un punct important? Dacă 
da, trebuie incluși fiecare dintre aceşti papi, chiar şi cei care au fost cu- 
noscuţi ca fiind imorali şi cruzi. Există chiar şi posibilitatea unui papă 
de sex feminin - fapt care ar fi în mod evident inconsecvent cu ori- 
entarea romano-catolică - ca succesiunea să fie completă! Dar mîntui- 
rea nu depinde de trasarea unei linii de papi pînă la Petru, nici de un sis- 
tem religios care pretinde că Îl reprezintă pe Cristos. Mîntuirea se află 
numai în Cristos Însuși. 


CAPITOLUL TREISPREZECE 
SUNT PAPII INFAILIBILI? 


PE LÎNGĂ multele contradicții cu care sistemul romano-catolic era 
deja infectat, existau papi, asemeni zeului lanus din vremurile străvechi, 
care au început să pretindă „infailibilitate“. Cu toate că sensul de bază al 
infailibilității papale avea de a face cu lămurirea doctrinelor, oamenii 
s-au întrebat desigur cum puteau fi papii infailibili în doctrină, cînd 
unii din ei au fost exemple foarte negative de morală şi integritate. Unii 
din papi - printre care Virilinus, Inocenţiu Ii, Clement IV, Grigore XI, 
Adrian VI şi Paul IV - chiar respinseseră doctrina infailibilităţii papale! 

Cum se pot oare explica toate acestea într-un mod acceptabil? 
Aceasta a fost sarcina Conciliului de la Vatican din 1870. Formularea 
adoptată în cele din urmă a fost aceasta: „Pontiful roman, cînd vorbeşte 
ex cathedra - adică atunci cînd îşi exercită funcţia de pastor și învăță- 
tor al tuturor creştinilor, defineşte... o doctrină de credinţă sau morală 
care trebuie ținută de întreaga Biserică - este, pe baza ajutorului divin 
promis lui în binecuvîntatul Petru, în posesia acestei infailibilități... şi 
prin urmare astfel de definiţii ale Pontifului roman nu pot fi re- 
formulate“! Nu toate problemele au fost soluționate de această formu- 
lare, totuşi infailibilitatea papală a devenit o dogmă oficială a bisericii 
romano-catolice la Conciliul de la Vatican din 1870. 

Cunoscînd istoria papilor, mai mulţi episcopi catolici s-au opus 
transformării infailibilităţii papale într-o dogmă cu ocazia Conciliului. 
Unul dintre aceştia, episcopul Iosif Strossmayer (1815-1905), este descris 
în The Catholic Encyclopedia ca fiind „unul din cei mai de seamă opo- 
nenți ai infailibilității- papale“? EI a subliniat faptul că unii papi se opu- 
seseră altor papi. A fost menţionat în mod special modul în care papa 


Ştefan VI (896-897) l-a adus în faţa instanţei pe fostul papă Formo- 
„sus (891-896). 

Renumita istorie a modului în care un papă a 
adus în faţa instanţei pe un alt papă este o pură 
istorie de groază, căci papa Formosus murise de 
opt luni! Cu toate acestea, trupul a fost adus din 
mormînt și a fost pus pe un tron. Acolo, în faţa 
unui grup de episcopi şi cardinali, era fostul papă, 
îmbrăcat în veșmintele bogate ale papalității, cu o 
coroană pe craniu şi cu sceptrul sfintei funcţii în degetele înțepenite ale 
miîinii lui putrezite! 

În timp ce se desfășura procesul, duhoarea trpului mort a umplut 
sala de întrunire. Papa Ștefan a păşit în faţă şi a început interogatoriul. 
Bineînţeles că mortul n-a dat nici un răspuns la acuzaţiile aduse, așa că 
a fost declarat vinovat! Odată cu aceasta, hainele strălucitoare i-au fost 
smulse de pe trup, coroana de pe craniu, degetele folosite pentru. acor- 
darea binecuvîntării pontificale i-au fost tăiate, iar trupul i-a fost arun- 
cat în stradă, tirît apoi de o căruţă pe străzile Romei, şi în cele din ur- 
mă aruncat în rîul Tibru: 

Astfel, un papă îl condamna pe altul. Apoi, la scurt timp după aceea, 
„cel de-al doilea succesor al lui Ştefan a pus ca trupul lui Formosus, pe 
care un călugăr îl scosese din Tibru, să fie îngropat iarăşi cu onoruri 
depline în catedrala Sf. Petru. În plus, a anulat în cadrul unui sinod ho- 
tărîrile instanţei judecătoreşti a lui Ştefan VI şi a declarat valabile toate 
ordinele acordate de Formosus. loan IX a confirmat aceste acte la două 
sinoade... Pe de altă parte, Sergiu III (904-911) a aprobat la un sinod din 
Roma hotăriîrile sinodului lui Ştefan împotriva lui Formosus... Sergiu şi 
partidul lui au pronunțat pedepse grele asupra episcopilor consacrați de 
Formosus, dar care, la rîndul lor, conferiseră între timp hirotonisiri 
asupra multor altor clerici, mod de a proceda care a dat naștere unei 
mari confuzii“ + Un asemenea dezacord între papi constituie cu sigu- 
ranţă un argument împotriva ideii de infailibilitate papală! 

Papa Honorius Î, după moartea sa, a fost denunţat ca eretic de către 
cel de-al şaselea Conciliu care a avut loc în anul:680. Papa Leo Îl a con- 


firmat condamnarea acestuia. Dacă papii sunt infailibili, cum poate 
unul să-l condamne pe celălalt? 

Papa Vigilius, după ce condamnase anumite cărți, şi-a retras con- 
damnarea, după care le-a condamnat din nou, iar apoi şi-a retras din 
nou condamnarea, ca mai apoi să le condamne din nou! Unde este aici 
infailibilitatea? | 

Duelul a fost autorizat de papa Eugen III (1145-1153). Mai tirziu, papa 
Iuliu II (1503-1513) și papa Pius IV (1559-1565) l-au interzis. 

La un moment dat, în secolul I1, au fost trei papi rivali, care au fost 
scoși din funcţie de conciliul convocat de împăratul Henry III. Mai tîr- 
ziu, în acelaşi secol, lui Clement III i s-a opus Victor III şi mai apoi Ur- 
ban II. Cum puteau papii să fie infailibili cînd ei se opuneau unul altuia? 

Ceea ce este cunoscut ca „marea schismă“ a avut loc în 1378 şi a du- 
rat timp de cincizeci de ani. Italienii l-au ales pe Urban IV, iar cardinalii 
francezi l-au ales pe Clement VII. Papii s-au afurisit unul pe celălalt an 
după an, pînă ce un conciliu i-a scos pe amîndoi din funcţie şi l-a ales 
pe un altul! 

Papa Sixtus V avea pregătită o versiune a Bibliei pe care a declarat-o 
a fi autentică. După doi ani, papa Clement VIII a declarat că este plină 
de erori şi a poruncit să se facă o alta! 

Papa Grigore 1 a respins titlul de „Episcop Universal“ ca fiind „pro- 
fan, superstiţios, arogant şi inventat de primul apostat“. Cu toate acestea, 
de-a lungul secolelor, alți papi au revendicat acest titlu. 

Papa Adrian II (867-872) a declarat valabile căsătoriile civile, însă 
papa Pius VII (1800-1823) le-a condamnat ca nefiind valabile. 

Papa Eugen IV (1431-1447) a condamnat-o pe Ioana d'Arc să fie arsă 
de vie ca vrăjitoare. Mai tîrziu, un alt papă, Benedict IV, în 1919, a de- 
clarat-o „sfîntă“. 

Dacă luăm în considerare sutele de ocazii şi moduri în care papii 
s-au contrazis unul pe altul de-a lungul secolelor, putem înţelege cît de 
greu le este multor oameni să accepte infailibilitatea papală. Deşi este 
adevărat că cele mai multe afirmaţii papale nu s-au făcut între limitele 
înguste ale definiţiei „ex cathedra“ din 1870, totuşi, dacă papii au greşit 
în aşa multe alte moduri, cum le poate fi garantată o infailibilitate divi- . 


nă pentru cîteva clipe cînd se hotărăsc să vorbească ex cathedra? 

Papii şi-au dat ei înşişi titluri cum ar fi „Domnul Cel Mai Sfînt“, 
„Conducătorul Bisericii în Lume“, „Suveranul Pontif al Episcopilor“, 
„Marele Preot“, „Gura lui Isus Cristos“, „Vicarul lui Cristos“ şi altele. 
Papa Leo XIII a spus în 20 iunie 1894: „Noi deţinem pe pămînt locul 
Dumnezeului Celui Atotputernic“. În timpul Conciliului de la Vatican 
din 1870, în 9 ianuarie, s-a proclamat: „Papa Îl reprezintă pe Cristos în 
slujbă, Cristos în jurisdicție şi putere... ne aplecăm înaintea vocii tale, o 
Pius, ca înaintea vocii lui Cristos, Dumnezeul adevărului; ţinîndu-ne de 
Tine, ne ţinem de Cristos“. 

Fragmentul de istorie pe care l-am oferit demonstrează limpede fap- 
tul că papa NU este „Cristos în slujbă“ sau în vreun alt mod. Contrastul 
este evident. Coroanele foarte scumpe purtate de papi au costat milioane 
de dolari. Isus, în timpul lucrării Sale pe pămînt, nu a purtat nici o 
coroană cu excepţia celei de spini. Papa este slujit de servitori. Ce con- 
trast față de umilul Nazarinean care a venit nu ca să I se slujească, ci El 
să slujească! Papii se îmbracă în haine care sunt foarte împodobite şi 
scumpe - create după modelul celor purtate de împărații romani din 
vremurile păgîne. O asemenea vanitate se află în contrast cu Mîntuito- 
rul nostru care a purtat haina unui ţăran. Imoralitatea multor papi - 
mai ales în secolele trecute - stă în contrast izbitor cu Cristos care este 
perfect în sfințenie şi puritate. 

Avînd în vedere aceste lucruri, credem că pretenția emisă de papă, 
că este „Vicarul lui Cristos“, nu are de fapt nici o bază. Încă din anul 
1612 s-a subliniat, aşa cum a făcut-o Andreas Helwig în cartea lui Ro- 
man Antichrist (Anticristul Roman), că titlul de „Vicar al lui Cristos“ 
are o valoare numerică de 666. Scris „Vicarul Fiului 
lui Dumnezeu“ în latină, Vicarius Filii Dei, literele cu 
valoare numerică sunt acestea: Î este echivalentul lui 1 
(folosit de şase ori), L este echivalentul lui 50, V este 
echivalentul lui 5, C este echivalentul lui 100, iar D es- 
te echivalentul lui 500. Cînd se adună toate acestea, to- 
talul este 666. Acest număr ne aminteşte, desigur, de 
Apocalipsa 13:18: „Cel care are pricepere să calculeze numărul fiarei: 


căci este număr de om, şi numărul lui este şase sute şaizeci şi șase“. 

Trebuie totuşi să subliniem cu toată corectitudinea că numeroase nu- 
me şi titluri, în funcţie de felul în care sunt scrise sau de limba care este 
folosită, pot da naştere acestui număr. Exemplele oferite aici vor fi de un 
interes deosebit, deoarece sunt legate de Roma şi de romano-catolicism. 
Potrivit celor spuse de Hislop, numele originar al Romei a fost Saturnia, 
ceea ce înseamnă „oraşul lui Saturn“. Saturn era numele secret dezvăluit 
doar celor iniţiaţi în tainele caldee, care - în Caldeea - era scris din pa- 
tru litere: STUR. În această limbă, S era cifra 60, T era 400, U era 6 şi 
R era 200, un total de 666. 

Cezarul Nero a fost unul dintre cei mai mari persecutori ai creştinilor 
şi împăratul Romei la apogeul puterii ei. Numele lui, atunci cînd este 
scris cu litere ebraice, dă cifra 666. 

Literele greceşti ale cuvîntului „Lateinos*“ (latină), limba istorică a 
Romei în toate actele ei oficiale, se ridică la 666. În greacă, L este 30, A 
este 1, T este 300, E este 5, | este 10, N este 50, O este 70 şi S este 200, 
un total de 666. Lucrul acesta a fost subliniat de Irineu încă din secolul 3. 
Același cuvint înseamnă şi „om de origine latină“ și nu este altceva de- 
cît forma grecească a numelui Romulus, după care este numit oraşul 
Roma. Acest nume în ebraică, Romiith, totalizează şi el cifra 666. 

Spre deosebire de greci şi evrei, romanii nu foloseau toate literele alfa- 
betului lor pentru numere. Foloseau doar şase litere: D, C, L, X, V şi. 
Toate celelalte numere erau formate din combinaţii ale acestora.* Este 
interesant şi poate semnificativ faptul că cele şase litere care alcătuiau 
sistemul de numere roman, dacă sunt adunate, formează un total de 
666. 

Îndreptindu-ne atenţia spre Biblie, în Vechiul Testament, citim că 
regele Solomon primea în fiecare an 666 de talanţi de aur (1.Re€.10:14). 
Această bogăţie a jucat un rol important în rătăcirea lui de la calea 
dreaptă. În Noul Testament, literele cuvîntului grec euporia, care este 
tradus „bogăţie“, totalizează 666. Din toate cele 2.000 de substantive 


grecești ale Noului Testament, există doar un singur alt cuvînt care are 
această valoare numerică, cuvîntul paradosis, tradus „tradiţie“ (Fap.19: 
25; Mt.15:2). Bogăţie şi tradiţie - interesant - au fost cele două care au 
corupt biserica romano-catolică. Bogăția a produs corupţie, stricăciune 
în practică şi cinste; tradiţia a produs corupţie în învăţătură. 


CAPITOLUL PAISPREZECE 
INUMANA INCHIZIȚIE 


BISERICA DECĂZUTĂ a devenit în Evul Mediu atît de vădit 
coruptă, încît înţelegem foarte bine de ce în multe locuri oamenii s-au 
ridicat în semn de protest. Au fost multe asemenea suflete nobile care au 
respins falsele pretenţii ale papei, căutînd în schimb la Domnul Isus 
mântuirea şi adevărul. Aceștia au fost numiţi „eretici“ şi au fost crunt 
persecutați de biserica romano-catolică. | 

Unul din documentele în care au fost ordonate astfel de persecuții a 
fost bula inumană „Ad exstirpanda“ emisă de papa Inocențiu IV în 
1252. Documentul afirma că ereticii trebuiau să fie „striviți ca nişte şer- 
pi veninoşi“. Acest document aproba în mod oficial folosirea torturii. 
Autorităţilor civile li s-a ordonat să-i ardă pe eretici. The Catholic En- - 
cyclopedia spune: 

„Bula „Ad exstirpanda“ mai sus menţionată a rămas de atunci încolo 
un document fundamental al Inchiziției, reînnoit sau confirmat de cîţi- 
va papi, Alexandru IV (1254-1261), Clement IV (1265-1268), Nicolae IV 
(1288-1292), Bonifaciu VIII (1294-1303) şi alţii. Autorităţile civile au fost 
de aceea folosite de papi, sub ameninţarea excomunicării, să execute 
sentinţele legale prin care ereticii care nu se căiau erau condamnaţi la 
arderea pe rug. Trebuie notat faptul că excomunicarea însăşi nu era un 
fleac, căci, dacă cel excomunicat nu scăpa de această excomunicare 
timp de un an, era considerat de legislaţia acelei perioade că este eretic 


A 


şi îşi atrăgea asupra sa toate pedepsele care priveau erezia“. 

Oamenii au meditat mult în acele vremuri ca să născocească me- 
tode prin care să producă cele mai mari chinuri și dureri. Una din me- 
todele cele mai populare consta în folosirea roții sau scaunului de tor- 
tură, o masă lungă pe care acuzatul era întins pe spate și legat de miini 
şi de picioare, apoi era tras din ambele părţi de fringhie şi scripete. În 
felul acesta se dislocau încheieturile, şi se provoca o durere foarte mare. 

Cleşti grei erau folosiți pentru smulgerea unghiilor sau pentru apli- 

carea fierului înroşit pe părţile sensibile ale trupului. Erau folosite tăvă- 
luguri cu lame ascuţite de cuţit şi cu ţepi, deasupra 
cărora ereticii erau rostogoliți înainte și înapoi. 
Mai exista un instrument de tortură pentru strîns 
degetul gros de la mînă, care disloca articulațiile. 
De asemenea, „obezile“, folosite la zdrobirea pi- 
cioarelor și a labelor picioarelor. 

„Fecioara de fier“ era un instrument de mă- 
rimea şi figura unei femei, dar gol în interior. 
Cuţitele erau aranjate în așa fel şi sub o așa pre- 
siune, încît cei acuzați erau sfişiaţi prin îm- 
brăţișarea mortală a „fecioarei de fier“. Acest in- 
strument de tortură era stropit cu „apă sfîntă“ și 
avea înscris pe el nişte cuvinte în latină care 
înseamnă: „Gloria să fie doar a lui Dumnezeu“? 

Altor victime, după ce erau dezbrăcate de haine, li se legau braţele la 
spate cu o frînghie aspră. Apoi li se legau greutăţi de picioare. Cu 
ajutorul unui scripete erau suspendaţi în aer sau erau lăsaţi să cadă ori 
ridicaţi dintr-o smucitură, dislocînd astfel încheieturile. În timp ce se 
făcea uz de asemenea torturi, preoţii ţineau cruci în sus şi încercau să-i 


facă pe eretici să se lapede de convingerile lor. 

„În anul 1554, Francis Gamba, un lombard, de convingere protestantă, 
a fost prins şi condamnat la moarte prin sentința din Milano. La locul 
execuţiei, un călugăr i-a arătat o cruce, la care Gamba a spus: „Mintea 
mea e atît de plină de meritele şi bunătatea reală a lui Cristos, încît nu 
vreau ca o bucată de băț fără simţuri să-mi aducă aminte de El'. Pentru 
aceste cuvinte, limba i-a fost găurită, şi după aceea a fost ars pe rug“: 

Unora care au respins învăţăturile bisericii romano-catolice li s-a tur- 
nat plumb topit în urechi şi în gură. Altora li s-au scos ochii, iar alţii au 
“fost bătuţi crunt cu biciul. Unii au fost forţaţi să sară de pe stînci în ţepi 
înalte care erau fixate dedesubt, unde, tremurînd de durere, mureau 
încet. Alţii au fost sugrumaţi cu bucăţi tăiate din propriile lor trupuri, 
sau au fost sufocaţi cu urină şi fecale. Noaptea, victimele Inchiziției erau 
legate de pardoseală sau de perete, unde erau o pradă neajutorată pentru 
şobolani, alte rozătoare și insecte parazite ce Popa asemenea încăperi 
însîngerate de tortură. 

Intoleranța religioasă care a inspirat Inchiziția a zadar războaie im- 


plicînd oraşe întregi. În 1209, orașul Beziers a fost cucerit de oameni că- 
rora papa le-a promis că, prin angajarea lor în cruciada împotriva ereti- 
cilor, la moarte vor scăpa de Purgatoriu şi vor intra direct în Cer. S-a 
relatat că în acest oraş au pierit de sabie şaizeci de mii de oameni, în 
timp ce sîngele curgea girlă pe străzi. 

La Lavaur, în 1211, guvernatorul a fost spinzurat, iar soţia lui a fost 
aruncată într-o fîntînă și zdrobită cu pietre. Patru sute de oameni din 
acest oraş au fost arşi de vii. Cruciații au participat dimineaţa la litur- 
ghia solemnă, apoi au pornit să asedieze și alte oraşe din acea regiune. 
În acest asediu, s-a estimat că 100.000 de albigenzi (protestanți din 
sudul Franţei - n. tr.) au căzut într-o singură zi. Trupurile lor au fost în- 
grămădite laolaltă şi arse. 

În masacrul din Merindol, cinci sute de femei au fost închise într-un 
hambar căruia i s-a dat foc. Dacă sărea vreuna pe fereastră, era întîm- 
pinată de virful lăncilor. Femeile erau violate public și fără milă. Copiii 
erau ucişi în faţa părinţilor lor, care nu puteau să-i apere. Unii oameni 
erau aruncaţi de pe stînci sau dezbrăcaţi de haine şi tîriţi pe străzi. 

Metode similare au fost folosite în masacrul din Orange în 1562. Ar- 
mata italiană a fost trimisă de papa Pius IV, care i-a poruncit să ucidă 
bărbaţi, femei şi copii. Porunca a fost dusă la îndeplinire cu o cruzime 
teribilă, oamenii fiind expuși unei rușini şi torturi de nedescris. 

Zece mii de hughenoți (protestanți francezi) au fost ucişi în masacrul 
sîngeros din Paris în „ziua Sf. Bartolomeu“, 1572. Regele francez s-a 
dus la liturghie ca să aducă mulțumiri solemne că atît de mulți eretici 
au fost ucişi. Curtea papală a primit vestea cu mare bucurie, şi papa 
Grigore XIII, într-o grandioasă procesiune, s-a dus la biserica Sf. Louis 
să aducă mulțumiri! A poruncit monetăriei papale să facă monede care 
să comemoreze acest eveniment. Monedele arătau un înger cu o sabie 
într-o mînă şi cu o cruce în cealaltă, din faţa căruia fugeau o ceată de 
hughenoți, cu groaza pe feţe. Pe monede erau scrise cuvintele Ugonotto- 
rum Stranges, 1572 („Măcelul hughenoţilor, 1572"). 

O ilustrație din cartea Ridpath's History of the World înfăţişează lu- 
crarea Inchiziției în Olanda. Un protestant atîrnă cu picioarele în butuci. 
Focul încălzeşte un vătrai pentru a-l însemna cu fierul roşu şi a-l orbi.“ 


Unii din papii aclamaţi astăzi ca fi- 
ind „de seamă“ au trăit în zilele acelea, 
le-a mers bine și s-au îmbogăţit. De ce 
n-au deschis porţile închisorilor şi n-au 
stins focurile ucigaşe care au întunecat ce- 
rul Europei timp de secole? Dacă vin- 
zarea indulgențelor, sau închinarea super- 
stițioasă înaintea unor statui, sau imorali- 
tatea unor papi - dacă acestea pot fi expli- 
cate ca „abuzuri“ sau scuzate că au fost 
făcute contrar legilor oficiale ale bisericii, 
ce se poate spune despre Inchiziţie? 
Faptele ei nu pot fi prea uşor date la o 
parte cu nişte explicaţii, pentru că realita- 
tea rămîne, Inchiziția a fost poruncită de decretul papal şi confirmată de 
papă după papă! Poate oare cineva să creadă că astfel de acţiuni Îl 
reprezintă pe Cel care a spus să ne întoarcem şi obrazul celălalt, să ne 
iertăm duşmanii şi să facem bine celor care se poartă rău cu noi? 


CAPITOLUL CINCISPREZECE 


„STĂPÎNI PESTE MOȘTENIREA LUI 
DUMNEZEU“ 


OAMENII CU CEL MAI ÎNALT RANG din biserica romano-cato- 
lică, după papă, sunt un grup de „cardinali“. Biblia spune că Isus Cristos 
a pus în biserica Sa apostoli, profeţi, evangheliști, pastori și învăţători 
(Ef.4:11). Dar nu găsim niciodată vreo indicație că EI ar fi rînduit un 
grup de cardinali. Dimpotrivă, cardinalii iniţiali au fost un grup de pre- 
oți conducători în antica zeligie păgînă a Romei - cu mult înaintea erei 
creştine. O broșură publicată de „cavalerii lui Columb“ cu titlul: This is 


the Catholic Church (Aceasta este biserica catolică) explică: „În antichi- 
tate cardinalii au fost preoţii din Roma cu rangul cel mai înalt - cuvîn- 
tul este derivat din cuvîntul latinesc cardo, „balama', şi astfel se referea 
la cei care erau membrii de bază ai clerului“. 

Dar de ce au fost acești preoţi ai Romei antice asociaţi cu cuvîntul 
„balama“? Ei erau, evident, preoţii lui lanus, zeul păgîn al uşilor şi al 
balamalelor! Ianus era privit ca „zeul începuturilor“ - astfel că ianuarie, 
luna de început din calendarul nostru, vine de la numele lui. Ca zeu al 
ușilor, era protectorul sau îngrijitorul lor. Chiar și astăzi, cel ce păzeşte 
uşile este numit în engleză janitor, un cuvînt ce provine de la numele 
lui lanus! | 

lanus era cunoscut ca „cel ce deschide şi cel ce închide“? Datorită 
faptului că i se aducea închinare în Asia Mică în această postură, putem 
înţelege mai bine cuvintele Domnului Isus adresate bisericii din Filadel- 
fia: „lată ce spune Cel sfînt, Cel adevărat, Cel care are cheia lui David, 
Cel care deschide, şi nimeni nu închide, şi Cel care închide, şi nimeni 
nu deschide... Am pus înaintea ta o uşă deschisă“ (Ap.3:7,8). Zeul păgin 
Ianus era o falsificare; Isus era adevăratul deschizător şi închizător! 

„Colegiul cardinalilor, cu papa în frunte“, scrie Hislop, „este exact 

copia colegiului păgîn de pontifi, cu Pontifex Maximus sau Suveranul 
„Pontif al lor în frunte, despre care se ştie că a fost conceput după mode- 
lul marelui Conciliu original al pontifilor din Babilon!” Cînd păginis- 
mul şi creştinismul au fost amestecate unul cu altul, cardinalii, preoții 
balamalei, care slujiseră în Roma păgînă, şi-au găsit în cele din urmă 
un loc în Roma papală. 

Veşmintele purtate de cardinalii din biserica catolică sunt roşii. Păsă- 
rile-cardinal (Cardinalis virginianus - n. tr.), florile-cardinal (iobelia 
- n. tr.) şi preoţii cardinali au toţi în comun culoarea roşie. Biblia 
menţionează anumiţi prinți ai Babilonului care se îmbrăcau în haine de 
culoare roşie: „... Oameni zugrăviți pe zid, imagini de caldei zugrăviți 
cu cinabru” - roşu-aprins -, „încinşi cu briîie în jurul mijlocului, cu 
turbane pe cap, toți prinți arătoşi, în felul babilonienilor din Caldeea“ 
(Ez.23:14,15). Prostituata care simbolizează religia babiloniană era îm- 
brăcată în haine roşu-stacojii (Ap.17:4). Din vremuri străvechi, culoarea 


roşie sau stacojie a fost asociată cu păcatul. Isaia spunea în vremea sa: 
„Deşi păcatele voastre sunt ca stacojiul, vor fi albe ca zăpada, deşi sunt 
roşii ca şi carminul, vor fi ca lina“ (1s.1:18). Adulterul este menţionat 
uneori ca păcatul stacojiu. Culoarea roşie este asociată cu prostituția, ca 
în expresia „red-light district“ (cartierul unde arde lumina roşie - cartier 
cu case de toleranță). 

Avînd în vedere aceste fapte, este îndreptățită întrebarea: De ce este 
folosită culoarea roşie pentru veșmintele bărbaţilor cu cel mai înalt 
rang din biserica romano-catolică? Nu spunem că este greşit să te îm- 
braci în roşu, totuşi nu pare acesta un obicei curios pentru cardinali? Să 
“presupunem oare că apostolii au purtat astfel de veşminte? Sau este mai 
probabil că veşmintele roşii ale cardinalilor au fost copiate după cele 
„purtate de preoţii din Roma păgînă? 

Preoţii „balamalei“ din vremea păgînă erau cunoscuţi ca „flamens“. 
Cuvintul provine de la flare, însemnînd unul care aţiță focul sacru.“ Ei 
erau cei ce vegheau asupra flăcării sfinte, făcîndu-i vînt cu misticul 
evantai al lui Bacchus. Asemenea culorii focului asupra căruia vegheau, 
hainele lor aveau culoarea flăcării - roşie. Ei erau slujitorii lui Pontifex 
Maximus pe vremea păgînismului, iar cardinalii de astăzi sunt slujitorii 
papei, care revendică de asemenea titlul de Pontifex Maximus. „Fla- 
mens“-ii erau împărțiți în trei grupuri distincte, şi tot aşa sunt şi cardi- 
nalii - cardinali-episcopi, cardinali-preoți şi cardinali-diaconi. 

Următorii în ierarhie după papă şi cardinali sunt episcopii bisericii 
catolice. Spre deosebire de titlurile „papă“ şi „cardinal“, Biblia îi men- 
ționează pe episcopi. Totuşi, ca şi cuvîntul „sfinți“, cuvîntul „episcop“ a 
fost de obicei înţeles greşit. Mulţi cred despre episcop că este un slujitor 
de rang superior, avînd autoritate peste un grup de alţi slujitori şi bise- 
rici. Această idee se reflectă în cuvîntul „catedrală“, care provine de la 
cathedra, însemniînd „tron“. O catedrală, spre deosebire de alte biserici, 
este clădirea bisericii în care se află tronul episcopului. 

Dar dacă ne îndreptăm atenţia asupra Bibliei, toți prezbiterii sunt 
numiţi episcopi - nu numai cei ce slujesc în anumite oraşe speciale. Pa- 
vel l-a învăţat pe Tit să „aşeze prezbiteri în fiecare oraş“ (Tit 1:5) şi apoi 
a continuat să vorbească despre aceşti prezbiteri ca despre nişte epis- 


copi (versetul 7). Cînd Pavel a dat instrucţiuni „prezbiterilor“ din Efes, 
a spus: „Luaţi seama la voi înşivă şi la turma peste care v-a făcut Duhul 
Sfînt supraveghetori (episcopi), să hrăniți (să păstoriţi) Biserica lui 
Dumnezeu“ (Fap.20:17,28). Cuvîntul tradus „supraveghetori“ este ace- 
laşi cuvînt tradus în altă versiune prin cuvîntul episcopi! Cuvîntul „hră- 
niţi“ are aici acelaşi sens cu cuvîntul „păstoriţi“. Se făcea aluzie la acești 
slujitori ca la prezbiteri, episcopi, supraveghetori şi păstori - toate aceste 
expresii referindu-se la exact ageeaşi slujbă. 

Suficient de limpede, un episcop - în Scripturi - nu era un pastor 
dintr-un oraş mare care stătea pe un tron şi exercita autoritate peste un 
grup de alţi pastori. Fiecare biserică îşi avea prezbiterii ei, şi aceşti prez- 
biteri erau episcopi! Acest lucru a fost înțeles de Martin Luther. „Cît 
despre episcopii pe care îi avem acum“, a remarcat el, „despre aceștia 
Scripturile nu ştiu nimic; ei au fost instituiți... astfel încît unul să poată 
stăpîni peste mulţi“. 

Încă înainte ca Noul Testament să fi fost încheiat, era nevoie să se 
dea avertizări cu privire la doctrina nicolaiţilor (Ap.2:6). Potrivit lui 
Scofield, cuvîntul „nicolaiţi“ vine de la nikao, „a cuceri“, şi: l20s, „po- 
por, laici“, definiție care, dacă este corectă, „se referă la cea mai tim- 
purie formă a noțiunii de ordin preoţesc sau de „cler“, care mai tîrziu a 
împărţit o frăţietate egală (Mt.23:8), în „preoţi! și „laici“ 

Cuvîntul „preot“ în sensul lui adevărat se referă la fiecare credincios 
creştin - nu numai la conducătorii ecleziastici. Petru i-a învăţat pe prez- 
biteri să nu fie „stăpîni peste moștenirea lui Dumnezeu“ (1.Pt.5:1-3). 
Cuvintul tradus „moştenire“ este kleeron şi înseamnă „cler“! După 
cum explică The Matthew Henry Commentary, tuturor copiilor lui 
Dumnezeu li se dă titlul de „moştenire sau cler al lui Dumnezeu... cu- 
vintul nu € restrîns niciodată în Noul Testament doar la slujitorii oficiali 
ai religiei“. 

Respingind o împărţire artificială între „cler“ şi „laici“, nu vrem să 
“spunem că prezbiterii sau pastorii n-au voie să primească respectul şi 
cinstea cuvenită, „mai ales cei ce se ostenesc cu Cuvîntul“ (1.Tim.5:17). 
Dar din cauza acestei împărțiri, prea adesea oamenii dintr-o biserică 
sunt înclinați să pună toată responsabilitatea pentru lucrarea lui Dum- 


nezeu pe seama pastorului. În realitate, Dumnezeu are o lucrare pentru 
toți copiii Săi. Aceasta nu înseamnă că toţi sunt chemaţi să slujească de 
la amvon! - însă nici faptul de a da un pahar cu apă rece nu rămîne fără 
răsplată (Mt.10:42). Ar fi bine ca fiecare din noi să ne rugăm: „Doam- 
ne, ce vrei să fac?“ (Fap.9:6). În Noul Testament, nu este pusă întreaga 
lucrare a bisericii pe umerii unui singur individ. Bisericile erau de obicei 
păstorite de o pluralitate de prezbiteri, aşa cum arată numeroase pasaje 
biblice. „Ei au rînduit prezbiteri (plural) în toate bisericile“ (Fap.14:19- 
23) şi în „fiecare oraş“ (Tit 1:5). Expresii cum ar fi „prezbiterii (plural) 
bisericii“ sunt folosite în mod obișnuit (Fap.20:17; lac.5:14). 

“Toţi cei ce au fost spălaţi de păcatele lor prin sîngele lui Cristos sunt 
„preoţi pentru Dumnezeu“ şi sunt o „preoţie împărătească, regală“ (Ap. 
1:6; 1.Pt.2:9). Preoţia tuturor credincioşilor este în mod limpede poziția 
nou-testamentală. Deoarece însă oamenii s-au înălțat ca „stăpîni peste 
moştenirea lui Dumnezeu“, enoriașii au fost învățați că au nevoie de un 
preot căruia să-şi spună păcatele, un preot care să-i stropească, un preot 
care să le dea maslul, un preot care să le oficieze liturghii, etc. Ei au fost 
învăţaţi să depindă de un preot om, în timp ce adevăratul Mare Preot, 
Domnul Isus, a dispărut din orizontul lor ascuns după un nor negru de 
tradiţii omeneşti. 

Spre deosebire de Elihu care nu a vrut să lingușească şi să dea 
vreunui om un titlu de onoare (lov 32:21), cei ce s-au înălţat pe ei înșiși 
ca „stăpîni“ peste oameni au început să-și ia titluri nescripturale şi - în 
unele cazuri - titluri care au fost destinate numai lui Dumnezeu! Ca 
avertisment împotriva acestei practici, Isus a spus: „Să nu numiţi pe 
nimeni tată pe pămînt: căci Unul singur este Tatăl vostru, adică Cel din 
cer. Şi nici să nu vă lăsaţi numiți învățători: căci Unul singur este 
Învățătorul vostru, anume Cristos. Dar cine este cel mai mare dintre voi 
să fie slujitorul vostru. Şi cine se va înălța pe sine va fi umilit; şi cine se 
va umili pe sine însuși va fi înălţat“ (Mt.23:9-12). 

Este greu de înţeles cum poate o biserică ce pretinde că-L are pe 
Cristos ca întemeietor al ei să înceapă - după cîteva secole - să folo- 
sească exact titlurile pe care EI i-a spus să NU le folosească! Cu toate 
acestea, episcopul Romei a început să fie numit cu titlul de „papă“, care 


nu e altceva decit o variaţie a cuvîntului tată. Preoţii catolici sunt numiţ 
părinte. Să nu uităm că una din ramurile de frunte ale „tainelor“ care 
au ajuns în Roma în perioada ei de început a fost mitraismul. În această 
religie, cei care prezidau ceremoniile sacre erau numiţi „părinţi“ ” Un 
articol despre mitraism din The Catholic Encyclopedia spune: „Părinţii 
(folosit aici ca titlu religios) conduceau închinarea. Mai-marele părinţi- 
lor, un fel de papă, care a trăit totdeauna la Roma, era numit „Pater. Pa- 
trumi“ £ 

Acum, dacă păginii din Roma îşi numeau preoţii cu titlul de 
„părinte“, iar Cristos ne-a spus să nu numim pe nici un om „tată, pă- 
rinte“, de unde a provenit obiceiul romano-catolic de a numi pe un preot 
cu acest titlu - de la Cristos, sau de la păgînism? 

Chiar şi Biblia dă exemplul unui preot păgîn care este numit părinte. 
Un om cu numele de Mica i-a spus unui tînăr levit: „Locuieşte cu mine, 
şi să-mi fii părinte şi preot“ (Jud.17:10). Mica era un adult care avea un 
copil al lui; levitul era „un tînăr“. Titlul de „părinte“ era evident folosit 
într-un sens religios, ca desemnare preoțească. Mica dorea ca acesta să 
fie un preot-părinte în „casa dumnezeilor lui“. Acesta a fost un tip de 
catolicism, căci deşi tînărul preot a pretins că vorbeşte Cuvîntul 
„DOMNULUI“ (Jud.18:6), închinarea era în mod limpede amestecată 
cu idoli şi păgînism. 

Biserica romano-catolică foloseşte titlul „Monsignor“, care înseamnă 
„Domnul Meu“. Este oarecum un titlu general, explică The Catholic 
Encyclopedia, şi poate fi folosit corespunzător în adresarea către mai 
mulţi din înalții conducători ai bisericii. „În loc să te adresezi patri- 
arhilor cu „Vostra Beatitudine“, arhiepiscopilor cu ,Îndurarea voastră“, 
episcopilor cu „Domnul Meu', abaţilor cu „Domn Îndurător', cineva 
poate să-i salute pe toți în mod egal cu Monsignor fără să încalce vreo 
etichetă“. Unul din sensurile prefixului „arhi“ este stăpîn. Folosirea de 
titluri cum ar fi de arhipreot, arhiepiscop, arhidiacon este ca şi cum ai 
spune stăpine-preot, etc. Superiorul ordinului dominicanilor este nu- 
mit „Stăpin General“. Nu trebuie decît să cităm din nou cuvintele lui 
Cristos, care sunt în contrast cu asemenea titluri: „Nici să fiţi numiţi 
stăpîni: Căci Unul singur este Stăpînul vostru, anume Cristos“. 


Chiar titlul de „reverend“, biblic vorbind, este întrebuințat numai 
pentru Dumnezeu. Apare doar o singură dată în Scriptură (în versiunea 
King James - n. tr.): „Sfînt şi reverend (venerabil, respectabil) este 
Numele Său“ (Ps.111:9). Cuvîntul reverend vine din latinescul revere şi 
a fost folosit prima dată pentru clerul englez în timpul secolului 15, ca 
titlu de respect. Variaţii ale acestui titlu sunt acestea: The Reverend 
(Preot) - Venerabilul (abate, etc.), The Very Reverend (Decan) - Prea- 
venerabilul; The Most Reverend (arhiepiscop, mitropolit) - Înalt Prea- 
sfințitul; şi The Right Reverend (episcop) - Preasfinţitul. 

Comentînd pe marginea folosirii tocmai a acestor titluri, cunoscutul 
predicator din Londra, C. H. Spurgeon, a spus: „În ce mă priveşte, do- 
resc să fiu cunoscut de acum încolo doar ca un slujitor al lui Dum- 
nezeu, şi vreau ca umblarea şi modul meu de viață să dovedească faptul 
că sunt într-adevăr slujitorul Lui. Dacă va fi ca eu, slujitorul lui Dumne- 
zeu, să fiu stimat de fraţii mei creştini în vreo măsură, lucrul acesta nu 
se va întîmpla datorită faptului că înaintea numelui meu a fost pus, de 
către un conciliu, un atribut furat de la Dumnezeu, nici nu va fi datorită 
faptului că gulerul meu are nasturi la spate sau că haina mea ate o 
croială ca cea de cleric, ci doar de dragul lucrării mele“. 

Cînd Isus a vorbit împotriva titlurilor măgulitoare, Îl interesa în 
mod special umilinţa şi egalitatea discipolilor Lui. N-ar trebui atunci să 
respingem presupusa autoritate a acelor funcţii înalte, în care oamenii 
caută să se facă pe sine „stăpîni peste moștenirea lui Dumnezeu“? Şi în 
loc ca oamenii să primească glorie, n-ar trebui oare ca gloria să fie dată 
lui Dumnezeu? 


CAPITOLUL ȘAISPREZECE 
CELIBATUL PREOȚILOR 


„DUHUL SPUNE limpede că în vremurile din urmă unii se vor 
îndepărta de la credință, dînd atenţie unor duhuri amăgitoare şi în- 
văţături ale demonilor; vorbind minciuni în ipocrizie; avînd conştiinţa 
arsă cu fierul roşu; interzicînd căsătoria...“ (1.Tim.4:1-3). 

În acest pasaj, Pavel a avertizat că în zilele din urmă va avea loc o 
abatere sau deviere de la adevărata credință. „Aceasta nu implică ne- 
apărat ultimele epoci ale lumii“, scrie Adam Clarke în cunoscutul său 
comentariu, „ci orice perioadă ulterioară celei în care a trăit Biserica“, 
De fapt, această abatere de la credință, așa cum ştiu cei ce cunosc isto- 
ria, a avut loc încă în primele secole. 

Primii creştini au privit închinarea adusă zeilor păgîni ca închinare 
la demoni (1.Cor.10:19,21). Rezultă deci că avertismentul lui Pavel cu 
privire la „învăţăturile demonilor“ se poate referi la învățăturile tainelor 
păgine. El a menţionat în special doctrina „interzicerii căsătoriei“. În 
religia tainelor, această doctrină nu se referea la toţi oamenii. Era, în 
schimb, o doctrină a celibatului preoţesc. Astfel de preoţi necăsătoriți, 
potrivit celor spuse de Hislop, erau membrii unor ordine preoțești supe- 
rioare ale reginei Semiramida. „Oricît de ciudat ar putea să pară, totuși 
cei din antichitate atribuie reginei inventarea celibatului clerical, şi a- 
ceasta în forma lui cea mai strictă“: 

Nu toate naţiunile în care s-a răspîndit religia tainelor au impus celi- 
batul preoților, ca de exemplu în Egipt, unde preoţilor li se permitea să 
se căsătorească. Dar, „orice învăţat ştie că atunci cînd în Roma păgînă 
s-a introdus închinarea adusă Cibelei, zeiţa babiloniană, ea a fost intro- 


dusă în forma ei iniţială, cu clerul ei celibatar“ În loc ca doctrina „in- 
terzicerii căsătoriei“ să promoveze puritatea, excesele comise de preoții 
celibatari. din Roma păgînă au fost atît de grave, încît Senatul a consi- 
derat că aceştia trebuie să fie expulzați din republica romană. Mai tîr- 
ziu, după ce a fost instituit celibatul preoţesc în Roma papală, au apărut 
probleme similare. „Cînd papa Paul V a căutat să desființeze bordelurile 
autorizate din „Oraşul Sfînt“, Senatul roman a depus o petiție împotriva 
ducerii la îndeplinire a planului său, pe motivul că existenţa acestor lo- 
curi era singurul mijloc de a-i împiedica pe preoţi de la seducerea soți- 
ilor şi fiicelor locuitorilor “.* 

Roma, în acele vremuri, era un „oraş sfint“ doar cu numele. Rela- 
tările estimează că erau vreo 6.000 de prostituate în acest oraş cu o po- 
pulaţie ce nu depășea 100.000 de locuitori: Istoricii ne spun că „toţi cle- 
ricii aveau amante, şi toate mănăstirile din capitală erau case cu repu- 
taţie proastă“ £ 

Cardinalul Peter D“Ailly spunea că nu îndrăzneşte să descrie imora- 
litatea mănăstirilor de maici şi că „luarea voalului“ era pur şi simplu un 
alt mod de a deveni o prostituată publică. Violurile erau atît de grave în 
secolul 9, încît Sf. Theodore Studita a interzis prezenţa chiar şi a ani- 
malelor femele pe teritoriul mănăstirilor! În anul 1477, în mănăstirea 
catolică din Kercheim se ţineau dansuri și orgii nocturne, descrise în is- 
torie ca fiind mai grave decit cele care se puteau vedea în casele de tole- 
ranță 
Preoţii au ajuns să fie cunoscuţi ca „soţii tuturor femeilor“. Albert 
cel Mare, arhiepiscop de Hamburg, şi-a îndemnat preoţii: „Si non cas- 
te, tamen caute“ (Dacă nu poţi fi cast, cel puţin fii atent). Un alt episcop 
german a început să pretindă o taxă de la preoții din ținutul lui pentru 
fiecare persoană de sex feminin pe care o ţineau și pentru fiecare copil 
născut din legătura cu ea. El a descoperit că unsprezece mii de femei 
erau ţinute de clericii din dioceza lui! 

The Catholic Encyclopedia spune că tendinţa unora de a scormoni 
în istorie pentru a strînge aceste scandaluri şi a le exagera detaliile „este 
cel puţin la fel de vădită ca tendinţa apologeţilor Bisericii de a ignora cu 
totul aceste pagini incomode ale istoriei“! Aşa cum s-a întîmplat în 


multe alte situaţii, nu ne îndoim de faptul că extremele au existat de 
ambele părți. Ne dăm seama şi de fapul că odată cu relatările despre 
comportări imorale există şi posibilitatea exagerării. Dar chiar dacă 
avem în vedere lucrul acesta, problemele care au însoţit doctrina in- 
terzicerii căsătoriei“ sunt prea evidente ca să fie ignorate. 

The Catholic Encyclopedia, deşi caută să explice şi să justifice celi- 
batul, admite că au existat multe abuzuri: 

„Nu dorim să negăm sau să găsim circumstanţe atenuante pentru 
nivelul foarte scăzut de moralitate în care, în diferite perioade ale isto- 
riei lumii și în diferite țări care s-au numit creştine, preoția catolică a 
decăzut din cînd în cînd... corupţia era larg răspîndită... Cum putea fi 
altfel, cînd au fost introduşi în eparhiile din toate părțile bărbaţi brutali 
din fire şi mînaţi de pasiuni dezlănțuite, care au dat cel mai prost 
exemplu clerului pe care îl conduceau?... Un mare număr din cei ce 
formau clerul, nu numai preoţi, ci şi episcopi, şi-au luat soţii în mod 
public şi au dat naştere unor copii cărora le-au transmis prin moştenire 
privilegiile“ » 

Nu există nici o regulă în Biblie care să ceară unui pastor să fie ne- 
căsătorit. Apostolii erau căsătoriţi (1.Cor.9:5), iar episcopul trebuia să 
fie „soţul unei singure soţii“ (1.Tim.3:2). Chiar şi The Catholic Ency- 
clopedia spune: „Nu găsim în Noul Testament vreo indicație ca celi- 
„batul să fie obligatoriu pentru apostoli sau pentru cei ordinaţi de ei“. 
Doctrina „interzicerii căsătoriei“ s-a dezvoltat doar în mod treptat în 
cadrul bisericii catolice. 

Cînd a fost introdusă dogma celibatului, mulţi preoți erau oameni 
căsătoriți. Se punea totuşi întrebarea dacă era permis unui preot a cărui 
soție a murit să se mai căsătorească. O regulă stabilită la Conciliul din 
Neo-Cezareea, în 315, „interzice absolut unui preot să încheie o nouă 
căsătorie sub ameninţarea pierderii funcţiei“. Mai tirziu, „la un conciliu 
roman ţinut de papa Siricius în anul 386, a fost aprobat un edict care in- 
terzicea preoţilor şi diaconilor să aibă relaţii conjugale cu soțiile lor, şi 
papa a făcut demersuri ca decretul să fie impus şi în Spania şi alte părți 
ale creștinătăţii“.» 

În aceste afirmaţii luate din The Catholic Encyclopedia, cititorul 


atent va remarca cuvintele „interzice“ şi „interzicere“. Cuvîntul „inter- 
zicere“ este acelaşi cuvînt pe care îl foloseşte Biblia atunci cînd averti- 
zează cu privire la „interzicerea căsătoriei“ - dar exact în sensul opus! 
Biblia numeşte interzicerea căsătoriei a fi „învăţăturile demonilor“! 

Luînd toate aceste lucruri în considerare, putem vedea cum s-a îm- 
plinit prezicerea lui Pavel (1.Tim.4:1-3). A avut loc o abatere de la cre- 
dinţa originară? Da. Au dat oamenii atenţie învățăturilor păgîne, în- 
văţăturilor demonilor? Da. Li s-a interzis preoţilor să se căsătorească? 
Da. Şi din cauza acestui celibat impus, mulţi dintre aceşti preoţi au sfîr- 
şit prin a-şi avea „conştiinţa arsă cu fierul roşu“ şi „au vorbit minciuni 
în ipocrizie“ din cauza imoralităţii în care au căzut. Istoria a demon- 
strat împlinirea fiecărei părţi din această profeție! 

Învățătura care le interzicea preoţilor să se căsătorească a adus cu 
sine alte dificultăți de-a lungul secolelor din cauza spovedaniei. Se poate 
vedea limpede că practica mărturisirii slăbiciunilor morale şi a dorințe- 
lor unor fete şi femei înaintea unor preoți necăsătoriți putea să aibă cu 
ușurință ca rezultat multe abuzuri. Un fost preot, Charles Chiniquy, ca- 
re a trăit pe vremea lui Abraham Lincoln şi pe care-l cunoştea personal, 
oferă o descriere completă a acestor abuzuri în cartea sa The Priest, 
The Woman and The Confessional (Preotul, Femeia şi Spovedania). 
Noi nu sugerăm ca toţi preoţii să fie judecaţi după greşelile sau păcatele 
unora. Nu ne îndoim de faptul că mulţi preoți şi-au ţinut cu mult devo- 
tament jurământul pe care l-au depus. Totuşi, „nenumăratele atacuri“ 
(ca să folosim formularea din The Catholic Encyclopedia) ce s-au făcut 
împotriva spovedaniei n-au fost, în multe cazuri, lipsite de temei. 

Este vădit faptul că doctrina spovedaniei a produs dificultăți bisericii 
catolice, într-un mod sau altul. După menţionarea „nenumăratelor ata- 
curi“, The Catholic Encyclopedia spune: „Dacă în timpul Reformei sau 
de atunci încoace Biserica ar fi putut ceda în faţa unei doctrine sau 
abandona o practică de dragul păcii şi pentru a domoli o „vorbă aspră“, 
spovedania ar fi fost prima care ar fi dispărut“!* 

Intr-un articol atent formulat, The Catholic Encyclopedia explică 
faptul că, deși puterea de a ierta păcatele Îi aparține doar lui Dumnezeu, 
EI Îşi exercită această putere prin preoți. Un pasaj din Evanghelia după 


loan (20:22,23) este interpretat că ar spune că un preot poate ierta sau 
poate refuza să ierte păcate. Pentru ca el să facă aceasta, păcatele trebuie 
să-i fie mărturisite „specific şi în detaliu“ (conform Conciliului din 
Trent), căci: „Cum se poate face o evaluare înţeleaptă şi chibzuită, dacă 
preotul se află în necunoștinţă de cauza asupra căreia trebuie să se pro- 
nunţe judecata? Şi cum poate e! să obţină cunoștințele necesare dacă 
acestea nu vin din recunoaşterea spontană a păcătosului?“ Deoarece 
preoților li s-a dat autoritatea de a ierta păcate, citim în articol că este 
"ceva inconsecvent să credem că Isus Cristos „a intenţionat să ofere alte 
mijloace de iertare, cum ar fi mărturisirea „doar lui Dumnezeu'“. Spo- 
vedania făcută unui preot este „necesară spre miîntuire pentru cei care 
comit păcate după botez“. 

Există un fel de mărturisire sau spovedanie în Biblie, dar nu este 
mărturisirea făcută unui preot necăsătorit! Biblia spune: „Mărturisi- 
ți-vă unii altora păcatele“ (lac.5:16). Dacă acest verset ar putea fi folosit 
pentru a susține ideea catolică a spovedaniei, atunci ar trebui ca nu nu- 
mai oamenii să se spovedească preoţilor, ci şi preoţii să se spovedească 
oamenilor! Cînd Simon din Samaria a păcătuit, după ce fusese botezat, 
Petru nu i-a spus să-i mărturisească lui. Nu i-a spus să rostească „Ave 
Maria“ de un anumit număr de ori pe zi. Petru i-a spus să se „roage lui 
Dumnezeu“ pentru iertare (Fap.8:22). Cînd Petru a păcătuit, el I-a măr- 
turisit lui Dumnezeu păcatul şi a fost iertat; cînd luda a păcătuit, şi-a 
mărturisit unui grup de preoţi păcatul și s-a sinucis! (Mt.27:3-5) 

Ideea spovedaniei făcute unui preot nu a venit din Biblie, ci din Ba- 
bilon! Se cerea o mărturisire secretă înainte de iniţierea deplină în tai- 
nele babiloniene. Odată ce s-a făcut o asemenea spovedanie, victima era 
legată de milini și de picioare de preoţi. Nu există nici o îndoială cu pri- 
vire la faptul că în Babilon se făceau spovedanii, căci numai pe baza 
unor asemenea mărturisiri înregistrate au fost istoricii în stare să for- 
muleze concluzii privitoare la conceptele babiloniene de bine şi rău.” 

Conceptul spovedaniei n-a fost limitat numai la Babilon. Salverte a 
scris despre această practică printre greci: „Toţi grecii de la Delfi la Ter- 
mopile au fost iniţiaţi în tainele templului din Delfi. Tăcerea lor cu pri- 
vire la tot ceea ce li se poruncea să ţină secret a fost asigurată de 


spovedania generală cerută aspiranţilor după iniţiere“. Anumite tipuri 
de spovedanie au fost cunoscute și în religiile din Medo-Persia, Egipt și 
Roma - înainte de începuturile creştinismului." 

Negrul este culoarea distinctivă a îmbrăcăminţii clerului purtată de 
preoții bisericii romano-catolice, şi unele denominaţiuni protestante ur- 
mează şi ele acest obicei. Dar de ce negru? Putem oare să ni-L imagi- 
năm pe Isus şi pe apostolii Săi purtînd haine negre? Culoarea neagră a 
fost asociată de secole cu ideea morţii. Carele funebre, în mod tradiţio- 
nal, au fost negre. Culoarea neagră este purtată de cei îndoliaţi la în- 
mormâîntări, etc. Dacă ar sugera cineva că ar trebui să se poarte negrul 
în cinstea morții lui Cristos, nu vom face altceva decit să remarcăm 
faptul că Isus Cristos nu mai este mort! 

Pe de altă parte, Biblia menționează anumiţi preoţi ai lui Baal îm- 
“brăcaţi în negru! Mesajul lui Dumnezeu prin "efania a fost acesta: „Voi 
stîrpi din locul acesta rămăşița lui Baal şi numele chemarim-ilor îm- 
preună cu preoții“ ([ef.1:4). „Chemarim-ii“ erau preoţi ce purtau veş- 
minte negre.” Acelaşi titlu este tradus „preoţi idolatri“ într-un alt pasaj 
despre închinarea adusă lui Baal (2.Re.23:5). Adam Clarke spune: „Pro- 
babil că ei erau un ordin întemeiat de regii idolatri ai lui Iuda și au fost 
numiţi chemarim, de la camar, ce înseamnă a fi „făcut închis la cu- 
loare sau negru“, pentru că slujba lor neîncetată era de a veghea focurile 
sfinte, şi probabil că purtau haine negre; din acest motiv evreii îi nu- 
mesc în batjocură pe preoţii creștini chemarim, datorită îmbrăcăminții 
şi odăjdiilor negre. Este greu de înţeles şi de explicat de ce ar trebui ca 
prin veșmintele lor, preoții să-i imite pe acei preoți ai lui Baal“!* 

O altă practică a bisericii catolice care a fost cunoscută în antichitate 
şi printre popoarele necreştine este tonsura. The Catholic Encyclopedia 
spune că tonsura este „un rit sacru instituit de biserică prin care... un 
creştin este primit în ordinul clericai prin acceptarea tunderii părului... 
Din punct de vedere istoric, tonsura nu era în uz în Biserica primară... 
Chiar mai tîrziu, Sf. Jerome (Hieronymus) (340-420) a dezaprobat ide- 
ca tunderii părului clericilor“!” Totuși, prin secolul 6, tonsura era destul 
de cunoscută. Conciliul din Toledo a făcut din ea o regulă strictă prin 
care toţi clericii trebuie să primească tonsura, dar astăzi obiceiul acesta 


nu mai este practicat în multe ţări. 

Este ştiut şi recunoscut faptul că acest 

obicei nu era „în uz în Biserica primară“. 

Dar el era cunoscut printre naţiunile pă- 

gîne! Buda şi-a ras capul în ascultare de o 

presupusă poruncă divină. Preoţii lui Osi- 

ris în Egipt puteau fi recunoscuţi prin fap- 

tul că-şi rădeau părul de pe cap. Preoţii lui 

Bacchus primeau tonsura. În catolicism, 

forma de tonsură folosită în Britania se 

numea celtică, fiind rasă doar o porţiune a 

părului, deasupra frunţii. Unii şi-au bătut * 

joc de ea zicînd că este tonsura lui Simon 

Magul% În forma răsăriteană, tot capul era ras. În forma romană însă, 
numită tonsura Sf. Petru, era folosită tonsura rotundă, lăsînd păr doar 
pe margini, partea de sus a capului fiind rasă. 

Dar de ce a insistat Roma pe tonsura rotundă? Nu putem da un răs- 
puns exact, dar ştim că aceasta era „o practică veche a preoților lui Mi- 
tra, care imitau prin tonsura lor discul solar. Deoarece zeul-soare a fost 
multregretatul zeu şi îşi avea părul tăiat într-o formă circulară, iar pre- 
oţii care îl jeluiau aveau părul tăiat în acelaşi mod, tot aşa în diferite 
ţări cei ce plingeau pe cei morţi și îşi tăiau părul în cinstea lor, şi-l tă- 
iau într-o formă circulară“! 

Că acesta era un obicei foarte vechi - cunoscut şi pe vremea lui Moi- 
se - se poate vedea chiar din Biblie. Acest obicei era interzis preoților! 
„Să nu se radă pe cap (să nu se tundă la zero pe cap)“ (Lev.21:5). Că 
această „radere“ era o tonsură rotunjită pare să fie o implicaţie a pasa- 
jului din Levitic 19:27: „Să nu vă rotunjiți colţurile capului vostru“. 

Tonsura, admit toţi, n-a fost o practică a lui Cristos, a apostolilor sau 
a Bisericii primare. Pe de altă parte, ea a fost un rit printre religiile 
necreștine din antichitate. Cititorul poate să judece singur sursa acestui 
obicei din biserica romano-catolică. 


CAPITOLUL ȘAPTESPREZECE 
LITURGHIA 


AU OARE PREOȚII putere să schimbe elementele pîinii şi vinului 
în carnea şi sîngele lui Cristos în timpul ritualului liturghiei? Este 
această credinţă întemeiată pe Scripturi? m. 

Poziţia romano-catolică este rezumată în aceste cuvinte: „În cele- 
brarea Sfintei Liturghii, pîinea şi vinul sunt schimbate în trupul şi sîn- 
gele lui Cristos. Lucrul acesta este numit transsubstanțiere, pentru că în 
Sacramentul Euharistiei, substanța pîinii şi cea a vinului nu dăinuie, ci 
întreaga substanţă a pîinii este schimbată în trupul lui Cristos, şi în- 
treaga substanță a vinului este schimbată în sîngele Lui, rămâînînd doar 
aparenţa exterioară a pîinii şi a vinului“! 

Suportul pentru această concepţie este căutat în cuvintele lui Isus 
cînd a spus despre pîinea pe care o binecuvîntase: „Luaţi mâncaţi; acesta 
este trupul Meu“ (Mt.26:26-28). Dar dacă se impune un sens literal asu- 
pra acestor cuvinte, atunci se crează numeroase probleme de interpreta- 
re şi se-tinde să se treacă cu vederea faptul că Biblia foloseşte în mod 
obişnuit expresii figurative. 

Cînd o parte din oamenii lui David şi-au riscat viața pentru a-i adu- 
ce apă din Betleem, el a refuzat-o, spunînd: „Nu este acesta oare singele 
oamenilor care s-au dus cu riscul vieţii lor?“ (2.Sam.23:17). Biblia vor- 
beşte despre Isus ca fiind „uşă“, „viţă“ şi „stincă“ (10.10:9; 15:5; 1.Cor. 
10:4). Toţi recunosc că aceste afirmaţii sunt figurative. Noi credem că 
acelaşi lucru este adevărat și cu privire la afirmaţia lui Cristos: „Acesta 
este trupul Meu... acesta este sîngele Meu“. Piinea şi vinul sunt sim- 
boluri ale trupului şi sîngelui Său. Aceasta nu scade din realitatea 
prezenței Sale în mijlocul unei adunări de credincioşi, căci a promis: 


„Unde sunt doi sau trei adunaţi în Numele Meu, sunt şi Eu în mijlocul 
lor“ (Mt.18:20). A respinge ideea că E1.devine literal prezent în bucăţile 
de piine şi în interiorul paharului de vin nu înseamnă a respinge faptul 
că El este prezent în mod spiritual printre credincioşi! 

După ce Isus a „binecuvîntat“ elementele, ele n-au fost schimbate în 
carnea şi sîngele Lui propriu, pentru că EI (în mod literal) era încă acolo. 
El nu dispăruse pentru a apărea în forma pîinii şi a vinului. După ce bi- 
necuviîntase paharul, El l-a numit tot „rodul viței“, nu sînge propriu-zis 
(Mt.26:29). Deoarece Isus a băut şi din pahar, oare Şi-a băut El propriul 
sînge? Chiar dacă vinul ar fi devenit sînge real, băutul lui ar fi fost in- 
terzis de Biblie (Deut.12:16; Fap.15:20) 

Nu există nici o dovadă că are loc vreo schimbare a elementelor prin 
ritualul romano-catolic. Ele au acelaşi gust, culoare, miros, greutate şi di- 
mensiuni. Pîinea arată tot ca pîine, are gust de piine, are miros de pîine 
şi la pipăit este ca pîinea. Dar în mintea romano-catolică, ea este carnea 
lui Dumnezeu. Vinul arată tot ca vin, are gust de vin, are miros de vin şi 
dacă cineva bea suficient de mult, se va îmbăta ca şi de vin! Dar despre 
el se crede că este sîngele lui Dumnezeu. 

Cînd preotul binecuvîntează pîinea şi vinul, el rosteşte cuvintele la- 
tineşti: Hoc est corpus meus. Dat fiind faptul că nu are loc nici o schim- 
bare, putem înţelege cum s-a născut expresia „hocus-pocus“. 

Poemul de mai jos nu este inclus în carte dintr-o lipsă de politeţe sau 
pentru a ridiculiza ceea ce mulți oameni sinceri consideră că e o cere- 
monie foarte sacră. În ciuda formei lui neprelucrate, poemul lămureşte 
esenţialul. 

O MINUNE ROMANĂ (traducere în proză) 


O tinără femeie drăguță, o protestantă, era măritată cu un catolic. 
Din copilărie fusese crescută să iubească adevărurile biblice. * 
Soţul ei era foarte necăjit că nu reușea s-o convingă 
Să intre în Biserica-mamă de la Roma și să se lepede de eretici. 


Așa că zi de zi o linguşea, dar ea tot nu vedea ca vreun bine 
Să vină vreodată din închinarea Ia idoli făcuți din lemn. 
Liturghie, ostie, minuni, nu erau făcute decit să înșele; 

Și transsubstanțierea, niciodată nu îndrăznea a crede. 


EI s-a dus să-și vadă preotul şi i-a spus trista lui poveste. 
„Soția mea este o necredincioasă, domnule; poate că reuşești; 
Pentru toate minunile romane soția mea are scîrbă, 

Să faci cu adevărat o minune ar putea duce la convertirea ei“. 


Preotul s-a dus cu omul nostru - credea că va ciştiga ceva. 

| spus: „O voi converti, domnule şi-i voi deschide ochii“. 
Așă că atunci cînd a intrat în casă, soțul cu voce tare a strigat: 
„Preotul a venit să ia masa cu noi!“ „E binevenit“, a răspuns ea. 


Și cînd în cele din urmă masa a fost terminată, preotul a început îndată 
S-o înveţe pe gazda lui totul despre starea de păcat a omului; 
Marea dragoste a Miîntuitorului nostru, pe care creştinii n-o pot nega, 
Să Se dea pe Sine ca Jertfă şi să moară pentru păcatele noastre. 


„Mă voi întoarce miine, copilă, pregăteşte niște piine și vin; 
Minunea sacramentală va opri declinul sufletului tău“. 
„Voi coace pîinea“, a spus doamna. „Poţi s-o coci“, a răspuns el, 
"Și cind vei vedea această minune, vei fi convinsă, îți spun eu“. 


Preotul a venit după cum spusese, pîinea şi vinul a binecuvîntat. 
Doamna a întrebat: „Domnule, s s-a schimbat?“ Preotul a răspuas: „Da. 
S-a schimbat din pîine și vin obișnuit în carne şi singe adevărat; 
Uite, copilă, această putere a mea le-a schimbat în Dumnezeu!“ 


Așa că binecuviîntind piinea și vinul, s-au pregătit să mănînce. 
Doamna a spus preotului: „Vă previn să fiți atent, 
Căci un gram de arsenic a fost amestecat cu aluatul, 
Dar întrucît i-ați schimbat natura, nu contează cu adevărat“. 


Preotul a amuţit într-adevăr - arăta palid ca moartea. 
Piinea şi vinul i-au căzut din milini, şi a suspinat adînc. 
„Adu-mi calul!“ a strigat preotul, „aceasta este o casă blestemată!“ E 
Doamna a răspuns: „Chiar dumneavoastră împărțiți blestemul Romei“. 


Soțul a stat și el surprins şi nici un cuvint n-a scos. 
După o vreme a spus: „Draga mea, preotul a fugit; 
Să înghit o aşa mascaradă, nu sunt desigur destul de capabil; 
Mă voi duce cu tine şi voi renunța ia această scorneală romano-catolică“. 


Conciliul din Trent a proclamat că această credință în transsub- 
stanţiere este esențială pentru mîntuire şi a pronunţat anatema peste 
toți cei care ar nega lucrul acesta. Conciliul i-a însărcinat pe preoţi să 


explice că elementele liturghiei nu conţineau numai carne, oase şi nervi 
ca parte a lui Cristos, „ci şi un CRISTOS ÎNTREG“: The Catholic En- 
cyclopedia spune: „Dogma totalităţii Prezenţei Reale înseamnă că în 
fiecare element în parte este într-adevăr prezent ÎNTREGUL CRIS- 
TOS, carne şi sînge, trup şi suflet, Divinitate şi Umanitate“ 4 

Bucata de pîine devenind „Cristos“, se crede că prin oferirea ei, preo- 
tul ÎI jertfeşte pe Cristos. Conciliul din Trent a pronunţat un blestem 
peste oricine credea altfel: „Dacă cineva spune că în liturghie nu este a- 
dusă lui Dumnezeu o jertfă adevărată şi corespunzătoare... să fie ana- 
tema“ În concepţia catolică, această „jertfă“ este o reînnoire a jertfei 
de pe cruce: „Cristos... a poruncit ca jertfa Sa de sînge de pe cruce să fie 
reînnoită zilnic printr-o jertfă fără sînge a Trupului şi Singelui în li- 
turghie cu elementele simple de piine şi vin“. Pentru că elementele sunt 
schimbate în Cristos, El „este prezent în bisericile noastre nu numai în- 
tr-un mod spiritual, ci şi în mod real, cu adevărat şi substanţial ca vic- 
timă a unei jertfe“ Deşi ritualul a fost îndeplinit de milioane de ori, se 
încearcă a se explica faptul că este aceeași jertfă ca cea de la Golgota, 
pentru că victima în fiecare caz este Isus Cristos 

Ideca de Cristos - „carne şi sînge, trup şi suflet, Divinitate şi Umani- 
tate“ - adus ca jertfă în mod repetat ca o „reînnoire“ a jertfei de pe cru- 
ce stă în contrast izbitor cu ceea ce a spus Isus pe cruce: „S-a sfirșit“ 
(lo.19:30). Jertfele din Vechiul Testament trebuiau să fie aduse continuu, 
pentru că nici una dintre ele nu era o jertfă perfectă. Dar acum, „noi 
suntem sfinţiţi prin jertfirea trupului lui Isus Cristos ODATĂ pentru 
totdeauna. Căci fiecare preot stă zilnic să slujească și să aducă aceleași 
jertfe, care niciodată nu pot înlătura păcatele; dar Acesta (Cristos), după 
ce a adus pentru totdeauna O SINGURĂ jertfă pentru păcate, a șezut 
la dreapta lui Dumnezeu... căci printr-Q SINGURĂ jertfă EI a desă- 
virşit pentru totdeauna pe cei care sunt sfinţiţi“ (Evr.10:10-14). 

Doctrina catolică spune că jertfa lui Cristos de pe cruce ar trebui 
„reînnoită zilnic“, dar Noul Testament pune ideea de „jertfe zilnice“ în 
contrast cu SINGURA jertfă a lui Cristos. El nu trebuia să fie adus ca 
jertfă deseori, căci „aşa cum li s-a rînduit oamenilor să moară o 
singură dată... aşa a fost Cristos adus ca jertfă O SINGURĂ DATĂ ca 


să poarte păcatele multora“ (Evr.9:25-28). Avînd în vedere aceasta, cei 
ce cred că jertfa de pe cruce ar trebui să fie continuu reînnoită în 
liturghie, într-un anumit sens „ÎI crucifică din nou pentru ei pe Fiul lui 
Dumnezeu, şi-L dau să fie batjocorit“ (Evr.6:6). 

După ce piinea a fost schimbată în „Cristos“ de către preot, este 
pusă pe o monstranţă* avînd în centru un soare cu raze. Înaintea 
monstranței, catolicii se proştern şi se închină micii bucăţi de ostie ca 
lui Dumnezeu! Această practică, după părerea noastră, este similară 
practicilor triburilor păgîne care se închină înaintea fetişelor. 

Este oare scriptural lucrul acesta? Notaţi ce spune The Catholic En- 
cyclopedia: „În ciuda absenței vreunei dovezi biblice, Biserica găseşte 
îndreptăţirea şi corectitudinea unei închinări plăcute lui Dumnezeu 
înaintea Binecuvîntatului Sacrament în cea mai veche şi mai constantă 
tradiţie... Acest raţionament ne aduce aminte de cuvintele lui Isus: „... 
Desfiinţînd Cuvîntul lui Dumnezeu prin tradiţia voastră“ (Mc.7:13). 

- Kdeea transsubstanţierii n-a fost fără problemele 
ei. Tertulian ne spune că preoţii aveau mare grijă 
ca nici o firimitură să nu cadă - ca să nu fie rănit 
trupul lui Cristos! Se credea că şi o firimitură Îl 
conţine pe întregul Cristos. În Evul Mediu au avut 
loc discuţii serioase privitor la ce s-ar întîmpla da- 
că o persoană ar vomita după primirea Împăr- 
tăşaniei sau dacă un cîine ori un șoarece ar mînca 
cumva trupul lui Dumnezeu! La Conciliul din 
Constanţa (Elveţia), s-a discutat dacă trebuia ca 
unui bărbat care a lăsat să-i cadă cîteva picături pe 
barbă să i se ardă barba, sau dacă trebuia ca barba 
împreună cu bărbatul respectiv să fie nimiciţi prin 
ardere. Toţi admit că ideea transsubstanţierii a fost însoțită de nume- 
roase învățături stranii. 

În Biserica nou-testamentală este evident că creștinii au luat din 
ambele elemente, din pîine și din rodul viței ca semne ale morţii lui 


Cristos (1.Cor.11:28). The Catholic Encyclopedia admite lucrul acesta: 
„Se poate afirma ca un fapt general, că pînă în secolul 12, atît în Vest, 
cît şi în Est, Împărtăşania publică din biserici era celebrată în mod 
normal în aşa fel, încît erau primite ambele elemente, lucru asupra 
căruia nu mai există nici o îndoială“. Dar, după toate aceste secole, bi- 
serica romano-catolică a început să nu mai dea oamenilor paharul, ci 
doar pîinea. Preotul bea vinul. Unul din argumente a fost acela că cine- 
va ar putea să verse sîngele lui Cristos. Dar oare nu era posibil ca pri- 
mii discipoli să fi putut vărsa paharul? Cristos nu l-a ferit de ei. 

Servirea doar a jumătate din ceea ce a instituise Isus cerea anu- 
mite „explicaţii“. S-a explicat în felul următor: „Împărtăşania cu un 
element“, cum era numită, „este la fel de valabilă ca și atunci cînd s-ar 
lua ambele elemente. Oamenii nu ar fi lipsiţi de vreun ,har necesar 
pentru mîntuire'“ şi „Isus Cristos este cu adevărat prezent şi este pri- 
mit în întregime, trup şi sînge, suflet şi Divinitate, numai într-unul din 
cele două elemente... Sfinta mamă Biserica... a aprobat obiceiul Împăr- 
tăşaniei cu un singur element... Ca urmare, nu numai că Împărtăşania 
cu ambele elemente nu este obligatorie pentru cei credincioşi, ci, prin 
legea bisericească, potirul este strict interzis pentru oricine în afară de 
preotul care oficiază“! După multe secole, această lege a fost acum ate- 
nuată. Unor catolici li se permite să ia din amîndouă, din pîine şi din 
vin, dar obiceiurile variază din loc în loc. 

A început oare ideea transsubstanţierii odată cu Cristos? Istoricul 
Durant ne spune că această credinţă în transsubstanţiere, aşa cum este 
practicată în biserica romano-catolică, e „una dintre cele mai vechi ce- 
remonii ale religiei primitive“ » 

În lucrarea ştiinţifică Hastings“ Encyclopedia of Religion and 
Ethics, sunt dedicate multe pagini unui articol numit „Faptul de a mîn- 
ca zeul“. În aceste pagini se aduc dovezi din belşug privitoare la ritu- 
alurile de transsubstanţiere în multe naţiuni, triburi şi religii. 

Astfel de ritualuri erau cunoscute şi în Roma păgînă, aşa cum reiese 
din întrebarea retorică a lui Cicero privitoare la grîul lui Ceres şi vinul 
lui Bacchus. „Mitraismul avea o Euharistie, dar ideea unei cine sfinte es- 
te tot atit de veche ca omenirea şi a existat din toate timpurile şi printre 


toate popoarele“, admite The Catholic Encyclopedia.” 

În Egipt, o turtă era sfințită de o preot, şi se presupunea că devine 
carnea lui Osiris. Ea era apoi mîncată, și în plus se bea vin, ca parte a 
ritualului.“ Chiar şi în Mexic şi în America Centrală, printre cei care 
nu auziseră niciodată de Cristos, s-a găsit credinţa în mâîncatul cărnii 
unui zeu. Cînd misionarii catolici au debarcat pentru prima oară acolo, 
au fost surprinşi „cînd au fost martorii unui ritual religios care le-a rea- 
mintit de Împărtășanie... o imagine făcută din făină... după sfinţirea fă- 
cută de preoți, a fost împărţită oamenilor, care au mîncat-o... declarînd 
că este carnea divinității“. 

Hislop sugerează că ideea mâîncatului cărnii unui zeu avea o origine 
canibalică. Deoarece preoţii păgîni mâncau o parte din toate jertfele, în 
cazul jertfelor omeneşti preoților lui Baal li se cerea să mănînce carne 
omenească. Astfel, „Cahna-Bal“, adică „preotul lui Baal“, a furnizat ba- 

za pentru cuvîntul nostru modern „canibal“! 

În timpul liturghiei, catolicii vin în faţă şi îngenunchează înaintea 

“preotului care le pune în gură o bucată de piine - „Cristos“. Aceasta se 
numeşte „ostie“, de la un cuvînt latin care iniţial însemna „victimă“ 
sau „jertfă“.” În concepţia catolică, ostia „a fost obiectul unui mare 
număr de minuni“, inclusiv transformarea piinii în pată, precum şi 
ostii care au sîngerat şi au continuat să sîngereze.* 

Ostiile sunt făcute într-o formă rotundă, această formă fiind prima 
dată menţionată de Sf. Epiphanius în secolul 4.” (Ilustraţia arată modul 
în care „ostia“ apare într-un dicţionar catolic). Dar cînd Isus a instituit 
cina comemorativă, El pur şi simplu a luat pîinea şi a frint-o. Pîinea nu 
se fringe în bucăţi rotunde! Frîngerea pîinii reprezintă de fapt trupul lui 
Cristos care a fost frînt pentru noi de bătăile şi biciuirea crudă. Dar 
acest simbolism nu este transmis prin servirea în întregime a unei ostii 
rotunde, de forma unui disc. 

Dacă folosirea unei bucăţi rotunde de ostie nu are bază biblică, este 

oare posibil să fim confruntaţi cu un alt exemplu de influență păgînă? 
„Hislop spune: „Ostia „rotundă“, a cărei „rotunjime“ este un element atît 


de important în Taina Romană, este doar un alt simbol al lui Baal sau al 
soarelui“ 2 


Ştim că în tainele antice din Egipt erau folosite turte rotunde. „Turta 
subţire şi rotundă apare pe toate altarele“. În religia tainică a mitrais- 
mului, inițiaţii mai avansați primeau o turtă mică rotundă sau o ostie 
de piine nedospită care simboliza discul solar?, aşa cum o facea și ton- 
sura lor rotundă. 

În 1854, în Egipt a fost descoperit un templu antic cu inscripții care 
arată mici turte rotunde pe un altar. Deasupra altarului se află o ima- 
gine mare a soarelui.” Un simbol similar al soarelui era folosit deasupra 
altarului unui templu din apropierea oraşului Babain, în partea nordică a 
Egiptului, unde se află o reprezentare a soarelui, înaintea căreia sunt în- 
fățişaţi doi preoţi care se închină. (Vezi ilustraţia.) 

Această folosire a imaginii soarelui 
deasupra „altarului“ nu era limitată la 
Egipt. Chiar şi în îndepărtatul Peru, 
era cunoscută şi adorată aceeaşi ima- 
gine.* Dacă comparăm imaginea soa- 
relui înaintea căreia se proşternau pă- 
gînii cu imaginea soarelui. de pe mon- 
stranță - în care ostia este pusă ca un 
„soare“ și înaintea căreia se proştern 
catolicii - se va vedea imediat o asemă- 
nare izbitoare. 

Chiar şi printre israeliți, atunci cînd 
s-au aruncat cu fața la pămînt ca 

închinare la Baal, imagini ale soarelui 
erau puse deasupra altarelor! Dar în 
timpul domniei lui losia, aceste ima- 
gini au fost dărimate: „Ei au dărimat 
altarele Baalilor din prezenţa lui, şi 
imaginile (imagini ale soarelui) care se 
aflau deasupra lor“ (2.Cron.34:4). 
Vechea gravură în lemn de alături 
ilustrează cîteva din imaginile stranii 
la care se închinau evreii idolatri, in- 


clusiv imaginile soarelui de pe vîrful coloanelor. 

Fotografia de mai sus prezintă altarul Sf. Petru și un baldachin înalt 
de 29 de metri care se sprijină pe patru coloane, răsucite şi acoperite pu- 
ţin cu ramuri. În vîrful coloanelor - „sus de tot“ în cel mai important 
altar al catolicismului - se află imagini decorative ale soarelui. Sus pe 
perete, după cum arată şi fotografia, se află o imagi- 
ne mare, artistică şi aurită a razelor unui soare care, 
de la intrarea în biserică, apare şi „deasupra“ altaru- 
lui. O mare imagine a soarelui apare şi deasupra al- 
tarului bisericii lui Gesu (Isus) din Roma, ca şi alte 
cîteva sute. Interesant este faptul că şi marele templu 


din Babilon avea o imagine aurită a soarelui.” 

Uneori imaginea circulară a soarelui este un vitraliu colorat deasupra 
altarului sau, aşa cum se întîmplă foarte adesea, deasupra intrărilor bi- 
sericilor. Cîteva dintre aceste ferestre circulare centrale sunt frumos de- 
corate. Unele sunt înconjurate de raze de soare. În Babilon erau temple 
cu imagini ale zeului-soare care stăteau cu fața spre soarele care răsare 
şi erau plasate deasupra in- 
trărilor% Un templu babi- 
lonian timpuriu construit 
de împăratul Gudea avea 
un simbol al regelui-soare 
deasupra intrării?  Con- 
structorii egipteni aveau 
obiceiul de a plasa un disc 
solar (uneori cu aripi sau 
alte semne deasupra intră- 
rii templelor lor - pentru 
a-l cinsti pe zeul-soare şi 
pentru a alunga duhurile rele. Nu sugerăm, desigur, că modelele ro- 
tunde care sunt astăzi în uz transmit aceeași semnificaţie pe care o 
transmiteau odată celor ce se duceau la templele păgine. Cu toate aces- 
tea, asemănarea în modele pare curioasă. 

Fereastra circulară care a fost folosită atît de des deasupra intrărilor 
bisericilor este uneori numită fereastră „de tip roată“. Modelul de roată, 
ca roata carului, era socotit de către unii din antichitate că este şi un 
simbol al soarelui. Fi credeau despre soare că este un car mare condus 
de zeul-soare care călătoreşte de-a lungul cerului în fiecare zi, iar 
noaptea trecea prin lumea subterană. Cînd israeliții au amestecat în în- 
chinarea lor religia lui Baal, ei aveau „carele soarelui“ - care dedicate 
zeului-soare (2.Re.23:4-11). 

O imagine de forma unei roți de car este pusă deasupra renumitei 
statui a lui Petru în catedrala Sf. Petru. O tăbliță aflată acum în muzeul 
britanic îl arată pe unul din împărații babilonieni care restaurează un 
simbol al zeului-soare în templul lui Bel. Simbolul este o cruce cu opt 


braţe, ca o roată cu spiţe. Roata solară babiloniană (mai sus) a fost în 
„legătură cu ocultismul şi astrologia. Un model similar marchează pava- 
- jul curţii circulare din faţa catedralei Sf. Petru (jos). 

Picturi romane ale Mariei şi ale sfinţilor prezintă un disc solar ca 
simbol în jurul capului. Tonsura romană este rotundă. Imagini rotunde 
se pot vedea deasupra altarelor și a intrărilor. Monstranţa în care este 
pusă ostia rotundă înfăţişează deseori un model de soare cu raze. Toate 
aceste utilizări ale simbolurilor soarelui pot să pară destul de nesemni- 
ficative. Dar cînd se vede imaginea de ansamblu, fiecare în parte oferă 
un indiciu pentru a ne ajuta să soluţionăm taina Babilonului modern. 

Cînd Isus a instituit ci- 
na comemorativă, era 
noaptea. Nu era în timpul 
micului dejun sau la 
prînz. Primii creştini luau 
parte la Cina Domnului 

noaptea, urmind exem- 
plul lui Cristos și prefigu- 
rările (tipurile) din Ve- 
chiul Testament. Mai tîr- 
ziu însă, Cina Domnului a ajuns să fie ţinută la o întrunire de diminea- 
-ță2 Nu putem spune în ce măsură a fost influenţată aceasta de mi- 
traism. Ştim însă că ritualurile mitraice se ţineau dimineața devreme, 
fiind asociate cu soarele şi cu zorile. Oricare ar fi motivul, acum este 
un obicei comun atit în bisericile catolice, cît şi în cele protestante să se 
ia „Cina“ Domnului dimineaţa. 

Un factor care putea să fi încurajat liturghia ţinută dimineaţa de- 
vreme în cadrul bisericii romano-catolice a fost ideea că persoana tre- 
buia să postească înaintea primirii Împărtăşaniei. Este evident că dimi- 
neața devreme era un timp în care se putea împlini mai uşor această 
cerință! Dar cererea unui astfel de post nu are un temei solid în Scriptu- 
ră, căci Isus tocmai mincase cînd a instituit cina comemorativă! 

Pe de altă parte, cei ce căutau iniţierea în tainele eleusiniene erau 
mai întîi întrebaţi: „Posteşti?“ Dacă răspunsul lor era negativ, iniţierea 


era anulată.” Postul în sine este, desigur, biblic, dar adevăratul post tre- 
buie să vină din inimă şi nu din reguli făcute de om. Despre acestea, 
Dumnezeu spune: „Cînd vor posti, Eu nu le voi asculta strigătele“ (ler. 
14:12). Fariseii erau stricţi în ce priveşte postul în anumite zile, dar 
neglijau chestiunile mai importante ale Legii (Mt.6:16). Pavel a avertizat 
cu privire la anumite porunci de a se „abţine de la cărnuri (mîncăruri)“ 
ca fiind un semn de apostazie (1.Tim.4:3). 

În comentariile făcute despre liturghie și ritualismul ei complicat, 
cartea Romanism and the Gospel (Romano-catolicismul şi Evanghelia) 
spune: „Este un spectacol de o măreție impresionantă - lumini, culori, 
veşminte, muzică, tămiie şi ceea ce are un straniu efect psihologic, un 
număr de oficianţi instruiți care practică un ritual impunător într-o in- 
dependență totală de cei ce se închină. Aceştia sunt într-adevăr nişte 
spectatori, nu participanţi, spectatori asemenea celor prezenţi la prac- 
ticarea străvechilor servicii religioase tainice“ * 

O lucrare cunoscută despre catolicism rezumă oficierea mecanică 
făcută de preot în timpul liturghiei: „EI face semnul crucii de şaispre- 
zece ori; întoarce crucea spre adunare de şase ori; își ridică ochii spre 
cer de unsprezece ori; sărută altarul de opt ori; își împreunează mîinile 
de patru ori; îşi loveşte pieptul de zece ori; îşi apleacă capul de douăzeci 
şi una de ori; îngenunchiază de opt ori; îşi apleacă umerii de şapte ori; 
binecuvîntează altarul cu semnul crucii de treizeci de ori; își pune miîi- 
nile întinse pe altar de douăzeci şi nouă de ori; se roagă în minte de un- 
sprezece ori; se roagă cu voce tare de treisprezece ori; ia pîinea şi vinul 
şi le transformă în trupul şi sîngele lui Cristos; acoperă şi descoperă 
paharul de zece ori; merge încoace şi încolo de douăzeci de ori“." Pe 
lîngă acest ritualism complicat este folosirea unor odăjdii foarte colora- 
te, lumînări, clopote, tămiîie, muzică şi fastul bătător la ochi pentru ca- 
re este cunoscut romano-catolicismul. Ce contrast față de simpla cină 
comemorativă instituită de Cristos! 


CAPITOLUL OPTSPREZECE 
TREI ZILE ŞI TREI NOPȚI 


“CEI MAI MULŢI DINTRE noi au presupus că Isus a murit în „Vi- 
nerea Mare“ şi a înviat dintre cei morţi dis-de-dimineaţă în duminica 
de „Paşte“. Deoarece Isus a spus că va învia „a treia zi“, unii consideră 
.o parte din ziua de vineri ca fiind o zi, sîmbătă ca fiind a doua zi, și o 
parte din ziua de duminică ca fiind cea de-a treia zi. Se indică faptul că 
uneori o expresie ca „a treia zi“ poate include doar părți ale zilelor, o 
parte a unei zile fiind socotită ca o zi întreagă. The Jewish Encyclope- 
dia spune, de exemplu, că ziua unei înmormântări, chiar dacă înmor- 
mântarea poate avea loc tîrziu după-amiaza, este socotită a fi prima din 
cele șapte zile de doliu. | 

Cînd Isus a spus: „lată, Eu scot demoni, şi fac vindecări astăzi, mii- 
ne şi poimîine“ (Lc.13:32,33), ziua după „mîine“ ar fi fost cea de-a treia 
zi, chiar dacă ar fi luate în considerare doar părţi din zi. Mulţi cred că 
aceasta explică elementul temporal între înmormiîntarea şi învierea lui 
Cristos. 

Există însă alţi creştini care nu sunt satisfăcuţi total cu această expli- 
caţie. Isus a spus deseori că va învia „a treia zi“ (Mt.16:21; Mc.10:34), 
dar EI a vorbit de asemenea despre acest interval de timp ca fiind trei 
zile şi trei nopţi: „După cum Iona a fost trei zile și trei nopţi în pîntece- 
le balenei“, a zis EI, „tot aşa va fi Fiul omului trei zile și trei nopți în 
inima pămîntului“ (Mt.12:38-40). 

Că expresia „a treia zi“ poate, din punct de vedere scriptural, să in- 
cludă trei zile și trei nopţi se poate vedea din Geneza 1:4-13: „Dumne- 


zeu a împărţit lumina de întuneric. Şi Dumnezeu a numit lumina zi, 
iar întunericul l-a numit noapte. Şi seara și dimineaţa au fost prima zi... 
şi seara şi dimineaţa au fost ziua a doua... şi seara şi dimineaţa (acum 
trei perioade de zi şi noapte) au fost ziua a treia“. Acesta constituie un 
exemplu al modului în care termenul „a treia zi“ poate fi calculat şi ară- 
tat că include trei zile și nopţi. 

Deşi am preferat de mult timp „punctul de vedere pe care îl vom 
prezenta aici - care permite trei zile şi trei nopţi depline - ne grăbim să 
subliniem că, în calitatea noastră de creştini, faptul că noi credem că 
Isus a trăit, a murit şi a înviat iarăşi este infinit mai important decît 
vreo explicaţie pe care am putea s-o oferim în ce priveşte timpul în- 
mormântării Sale. 

Întrucît sunt douăsprezece ore într-o zi şi douăsprezece ore într-o 
noapte (10.11:9,10), dacă luăm în considerare „trei zile şi trei nopţi“ 
pline, aceasta ar fi egal cu 72 de ore. A fost totuşi vorba exact de 72 de 
ore? Isus trebuia să fie în mormânt timp de „trei zile și trei nopți“ şi să 
învie „după trei zile“ (Mc.8:31). Nu vedem nici un motiv pentru care să 
ne gîndim că au fost mai puțin de 72 de ore pline. Pe de altă parte, da- 
că trebuia să învie dintre cei morţi „în trei zile“ (1o.2:19), atunci nu pu- 
teau fi mai mult de 72 de ore. Pentru a armoniza aceste afirmaţii dife- 
rite, nu pare a fi irațional să presupunem că intervalul de timp a fost 
exact de 72 de ore. La urma urmei, Dumnezeu este un Dumnezeu al 
exactității. El face totul conform programului. Nimic nu | se întîmplă 
accidental. 

„Cînd a venit împlinirea vremii“ - nu cu un an prea devreme sau cu 
un an prea tîrziu - „Dumnezeu L-a trimis pe Fiul Său“ (Gal.4:4). Vre- 
mea pentru ungerea Lui a fost rînduită mai dinainte, şi despre ea a vor- 
bit profetul Daniel, aşa cum a fost şi vremea cînd va fi El „stirpit“ pen- 
tru păcatele oamenilor (Dan.9:24-26). Cei care au încercat să-L omoare 
înaintea acestui timp au eşuat, pentru că nu I-a sosit „vremea“ (lo.7:8). 
Şi nu numai anul și vremea morţii Lui, ci chiar şi ora era o parte din 
planul divin. „Iată“, S-a rugat Isus, „a sosit ora...“ (l0.17:1). 

Deoarece a existat deci un timp exact pentru naşterea Lui, un timp 
exact pentru ungerea Lui, un timp exact pentru începerea lucrării Lui, 


un timp exact pentru moartea Lui, nu ne este greu să credem că a exis- 
tat şi un interval de timp exact între înmormâîntarea şi învierea Sa - 
exact 72 de ore. Dacă acest lucru este corect, atunci învierea a avut loc în 
acelaşi timp al zilei în care a fost și înmormîntat - numai că după trei 
zile. Ce timp din zi a fost acesta? | 

Isus a murit la scurt timp după „ora a noua“ sau ora trei după-amiază 
(Mt.27:46-50). „Evreii, pentru că era ziua Pregătirii, ca trupurile să nu 
rămînă pe cruce în ziua de sabat - căci sabatul acela era o zi mare -, Pi- 
lat a poruncit ca să li se zdrobească picioarele... dar cînd au venit la Isus... 
EI era deja mort“ (10.19:31-33). În acest timp, cînd „s-a înserat“ (Mc.15: 
42), era tîrziu după-amiaza. Legea spunea: „Trupul lui să nu rămînă toa- 
tă noaptea pe lemn, ci să-l înmormîntezi neapărat în aceeași zi“ (Deut. 
21:23). În intervalul rămas înainte de apusul soarelui, în ziua dinaintea 
marii zile de sabat, losif din Arimateea a obținut permisiunea să ia tru- 
pul. El şi cu Nicodim au pregătit trupul pentru înmormântare cu fîşii de 
pînză de in și mirodenii, punîndu-l într-un mormiînt din apropiere (lo. 
19:38-42) - toate acestea fiind încheiate înainte de apusul soarelui. 

Dacă învierea a avut loc în acelaşi timp al zilei ca cel în care Isus a 
fost înmormîntat - numai că trei zile mai tîrziu - aceasta ar plasa învie- 
rea chiar la apusul soarelui, nu [a răsăritul lui. O înviere la răsăritul soa- 
relui ar fi necesitat încă o noapte - trei zile şi patru nopţi. Nu aşa au stat 
lucrurile, desigur. Cei ce au venit la mormînt în zori, în loc să fie mar- 
torii învierii în acel timp precis, au găsit mormîntul gol (Mc.16:2). Rela- 
tarea lui loan ne spune că Maria Magdalena a venit la mormînt în dimi- 
neaţa aceea „pe cînd era încă întuneric“, şi El nu era acolo (10.20:1,2). 

Scriitorii evangheliilor relatează despre mai multe vizite diferite făcu- 
te de discipoli la mormiînt în acea primă zi a săptămînii. De fiecare da- 
tă, ei au găsit mormîntul GOL! Un înger a spus: „El nu este aici: căci a 
înviat, aşa cum a zis“ (Mt.28:6). Prima zi a săptămînii a fost ziua în care 
discipolii au descoperit că El înviase (Lc.24:1,2, etc.), dar Biblia nu spu- 
ne de fapt nicăieri că acesta a fost timpul învierii. 

Singurul verset ce pare să înveţe despre o înviere care să fi avut loc 
duminică dimineaţa este Marcu 16:9: „Isus, după ce înviase devreme în 
prima zi a săptămînii, S-a arătat mai întîi Mariei Magdalena... “. Dar 


acest verset nu spune că EI „învia“ sau că „a înviat“ în acel timp. Se 
spune că atunci cînd a venit prima zi a săptămînii, El „înviase“ (timpul 
mai mult ca perfect). Deoarece nu existau semne de punctuaţie în 
manuscrisele greceşti după care a fost tradus Noul Tesatement pe care îl 
avem noi, expresia „devreme în prima zi a săptămînii“ putea la fel de 
corect - unii cred că mai corect - să fie legată de timpul în care Isus 
S-a arătat Mariei. Prin simplu fapt al plasării virgulei după cuvîntul „în- 
viase“, acest verset s-ar citi: „Isus, după ce înviase, devreme în prima zi 
a săptămînii S-a arătat mai întîi Mariei Magdalena“. Acesta pare să fie 
sensul originar, căci versetele care urmează arată că Marcu relata di- 
feritele arătări ale lui Isus, fără să explice în ce zi a avut loc învierea. 

Cînd a sosit duminica dimineaţa, Isus deja înviase, învierea avind 
loc pe la asfinţitul soarelui în ziua anterioară. Numărînd înapoi trei zile 
ne-ar aduce la ziua de miercuri. Oare ar face aceasta trei zile şi trei 
nopți? Da. Miercuri noaptea, joi noaptea şi vineri noaptea - trei nopți; 
de asemenea joi, vineri şi sîmbătă - trei zile. Aceasta ar face un total de 
exact trei zile şi trei nopţi sau 72 de ore. O zi după miercuri ar fi joi, 
două zile după miercuri ar fi vineri, şi „a treia zi“ după miercuri ar fi 
sîmbătă. 

Ce avem însă de spus despre cuvintele celor doi discipoli de pe dru- 
mul spre Emaus: „Dar noi credeam că El fusese Cel care va izbăvi pe 
Israel, şi pe lîngă toate acestea astăzi este a treia zi de cînd s-au întîm- 
plat aceste lucruri“ ([c.24:21)? Pentru că aceasta s-a întîmplat în prima 
zi a săptămînii (v.13), şi aceasta era „a treia zi de cînd s-au întîmplat 
aceste lucruri“, nu ar indica lucrul acesta că Isus a murit vineri? Ar fi 
posibil, dacă părţi ale unei zile ar fi socotite ca o zi întreagă. 

Pe de altă parte, numărînd în celălalt mod, o zi „după“ vineri ar fi 
fost sîmbătă, a doua zi „după“ vineri ar fi fost duminică şi a treia zi 
„după“ vineri ar fi fost luni! Lucrul acesta nu poate să fie corect, şi 
această metodă de numărare n-ar indica ziua de vineri ca zi a cruci- 
ficării. 

Căutînd să ofer o explicaţie, supun atenţiei ceea ce urmează: Ei vor- 
biseră despre „tot ceea ce se întîmplase“ (v.14) - mai mult decit despre 
un singur eveniment. Dacă „tot“ a inclus arestarea, crucificarea, înmor- 


mâîntarea, punerea peceţii şi păzirea mormîntului, toate aceste lucruri 
nu s-au făcut pină joi. Isus, după cum am observat, a fost crucificat în 
ziua „pregătirii“ (miercuri). „În ziua următoare ( joi), care urma după zi- 
ua Pregătirii, marii preoți şi fariseii au venit împreună la Pilat zicînd: 
Domnule, ne amintim că înşelătorul acela a spus, în timp ce era încă în 
viaţă: După trei zile voi învia. Porunceşte deci ca mormîntul să fie păzit 
pînă în a treia zi, ca să nu vină discipolii Lui noaptea şi să-L, fure“ 
(Mt.27:62-66). Din acest motiv, mormîntul a fost pecetluit şi păzit. 
„Aceste lucruri“ nu „s-au întîmplat“ - pînă ce mormîntul n-a fost pece- 
tluit şi păzit. Acestea s-au întîmplat, aşa cum am văzut deja, în ziua de 
joi a acelei săptămîni, marea zi. Duminică ar fi fost atunci „a treia zi 
după ce s-au întîmplat aceste lucruri“, nu însă a treia zi de la crucificare. 

Pentru că Isus a fost crucificat în ziua dinaintea sabatului, este de în- 
țeles de ce se crede în mod obişnuit că ziua de vineri este ziua crucifi- 
cării. Dar sabatul care a urmat după moartea Lui nu era sabatul săp- 
tămiînal. Era un sabat anual - „căci ziua aceea de sabat era o zi mare“ 
((lo.19:14,31). Acest sabat putea să cadă în orice zi a săptămînii şi, în 
anul acela, evident, a căzut în ziua de joi. 

Isus a fost crucificat şi înmormîntat în ziua Pregătirii (miercuri), ur- 

'mătoarea zi a fost ziua mare de sabat (joi), apoi vineri, urmată de saba- 
tul săptămânal (sîmbătă). Faptul că au fost două sabate în săptămîna 
aceea explică modul cum putea Cristos să fie crucificat în ziua dinaintea 
sabatului, cum înviase deja din mormiînt cînd a sosit ziua după sabat - şi 
totuşi Şi-a împlinit semnul Său de trei zile şi trei nopţi. 

O comparare atentă a pasajului din Marcu 16:1 cu cel din Luca 23:56 
aduce o dovadă în plus că au existat două sabate în acea săptămînă - cu 
o zi obişnuită de lucru între cele două sabate. Marcu 16:1 spune: „Şi cînd 

_a trecut sabatul, Maria Magdalena şi Maria, mama lui Iacov, şi Salome, 
au cumpărat mirodenii ca să vină şi să-L ungă“. Acest verset afirmă că 
după sabat au cumpărat aceste femei mirodeniile. Totuşi, Luca 23:56 
afirmă că ele au pregătit mirodeniile, şi după oe le-au pregătit s-au odih- 
nit în ziua de sabat: „Şi ele s-au întors şi au pregătit mirodenii şi uleiuri 
mirositoare; şi s-au odihnit în ziua de sabat după poruncă“. Unul dintre 
versete spune că femeile au cumpărat mirodeniile după ziua de sabat; ce- 


lălalt verset spune că ele au pregătit mirodeniile înaintea zilei de sabat. 
Deoarece ele nu puteau pregăti mirodeniile pînă nu le-au cumpărat mai 
întîi, dovada în favoarea a două zile de sabat în acea săptămînă pare a fi 
convingătoare. 

Scriind în revista Eternity, editorul ei, Donald Grey Barnhouse, a 
spus: „Eu personal am susţinut totdeauna că au fost două sabate în ulti- 
ma săptămînă a Domnului nostru - sabatul de sîmbătă şi sabatul de 
Paște, cel din urmă fiind joi. Ei s-au grăbit să-l ia jos trupul după o 
crucificare care a avut loc miercuri, și El a stat trei zile și trei nopți (cel 
puţin 72 de ore) în mormînt“. El citează dovezi din sulurile de la Marea 
Moartă care ar plasa Ultima Cină în ziua de marți, și citează dintr-un 
ziar romano-catolic publicat în Franţa că „o veche tradiţie creştină, a- 
testată de Didascalia Apostolorum, ca și de Epiphanius şi Victorinus din 
Pettau (care a murit în anul 304), arată seara de marți ca dată a Ultimei 
Cine şi prescrie un post pentru ziua de miercuri în vederea come- 
morării arestării lui Cristos“? 

Deşi susține cu tărie o crucificare care a avut loc în ziua de vineri, 
The Catholic Encyclopedia spune că nu toți învățații au crezut astfel. 
Epiphanius, Lactantius, Wescott, Cassiodorus şi Grigore din Tours sunt 
menţionaţi respingînd vinerea ca zi a crucificării. 

În cartea sa Bible Questions Answered (Răspunsuri la întrebări din 
Biblie), W. L. Pettingill dă această întrebare şi răspuns: „În ce zi a săptă- 
miînii a fost Domnul nostru crucificat? Nouă ni se pare perfect evident 
că miercuri a avut loc crucificarea“ + 

Dake's Annotated Reference Bible spune într-o notă pe marginea 
pasajului din Matei 12:40: „Cristos a fost mort timp de trei zile pline și 
de trei nopţi pline. A fost pus în mormînt miercuri chiar înaintea as- 
finţitului şi a înviat la sfîrşitul zilei de sîmbătă la asfinţitul soarelui... 
Nicăieri nu se afirmă că a fost înmormîntat vineri la asfinţit. Aceasta 
ar face ca EI să stea în mormiînt doar o zi şi o noapte, dovedind că pro- 
priile Lui cuvinte sunt neadevărate“. 

Citatele prezentate aici care provin de la diferiţi oameni ai lui Dum- 
nezeu sunt semnificative în mod special, deoarece această credință nu 
era numai poziția general acceptată a diverselor organizații bisericeşti la 


care erau afiliaţi aceştia. În astfel de cazuri, oamenii vorbesc din proprie 
convingere şi nu din interes sau comoditate. Acesta a fost cazul lui R. A. 
Torrey, cunoscut evanghelist şi decan de institut biblic, ale cărui cuvin- 
te (scrise în 1907) rezumă bine poziţia pe care am prezentat-o aici:. 

„Potrivit tradiției comun acceptate a Bisericii, Isus a fost crucificat 
vineri... şi a înviat dintre cei morţi foarte devreme în dimineața du- 
minicii următoare. Mulţi cititori ai Bibliei sunt nedumeriţi să afle cum 
poate fi înţeles intervalul dintre vineri după-amiază tîrziu și duminică 
dimineaţă devreme că este de trei zile şi trei nopţi. Pare mai degrabă să 
fie două nopţi, o zi şi o parte foarte mică dintr-o altă zi. 

Soluţia pentru această dificultate evidentă, propusă de mulţi comen-: 
tatori, este că ,o zi şi o noapte“ este pur şi simplu un alt mod de a spune 
„0 zi“ şi că evreii din antichitate socoteau o fracțiune dintr-o zi ca o zi 
întreagă... Sunt multe persoane pe care această soluţie nu le satisface pe 
deplin, şi cel ce scrie aceste cuvinte e liber să mărturisească faptul că 
nici pe el nu-l satisface deloc. Mie mi se pare a fi un paliativ... 

„Biblia nu spune nicăieri, nici nu implică faptul că Isus a fost crucifi- 
cat şi a murit vineri. S-a spus că Isus a fost crucificat în ,ziua dinaintea 
sabatului'... Ei bine, Biblia nu ne lasă să speculăm privitor la care zi de 

„sabat este vorba în acest caz... nu era ziua dinaintea sabatului săptămî- 
nal (adică, vineri), ci era ziua dinaintea sabatului Paştelui, care cădea 

anul acela în ziua de joi - ceea ce înseamnă că ziua în care a fost cruci- 

ficat Isus Cristos a fost miercuri. loan face limpede ca bună ziua lucrul 

acesta. . 

Isus a fost înmormîntat chiar în preajma asfințitului în ziua de 
miercuri. După şaptezeci şi două de ore... El a înviat din mormânt. Cînd 
femeile au vizitat mormîntul chiar înaintea zorilor dimineața, ele au 
găsit că mormîntul era deja gol. 

Nu există absolut nimic în favoarea crucificării în ziua de vineri, ci 
totul din Scriptură se armonizează perfect cu crucificarea de miercuri. 
„Este remarcabil să vedem cât de multe pasaje profetice şi prefigurative 
din Vechiul Testament sunt împlinite, şi cîte discrepanțe aparente din re- 
latările evangheliilor sunt rezolvate atunci cînd ajungem să înţelegem că 
Isus a murit miercuri, şi nu vineri“ 


CAPITOLUL NOUĂSPREZECE 


PEȘTE, VINERI ŞI SĂRBĂTOAREA DE 
PRIMAVARA 


AM VĂZUT din Scriptură anumite motive pentru a pune sub sem- 
nul îndoielii faptul că vineri a fost ziua în care a fost crucificat Cristos. 
Cu toate acestea, în fiecare vineri mulţi catolici se abţin de la carne - 
înlocuind-o cu peşte - presupusă a fi în amintirea vinerii crucificării. 
Romano-catolicilor din Statele Unite nu li se mai cere din partea biseri- 
cii lor să se abțină de la carne în zilele de vineri (ca înainte) - cu ex- 
cepţia postului Paştelui -, totuşi mulţi încă urmează obiceiul de a mîn- 
ca pește în ziua de vineri. 

Cu siguranță că Scriptura nu asociază niciodată peştele cu ziua de 
vineri. Pe de altă parte, cuvîntul „vineri“ vine de la numele „Freya“, ca- 
re era considerată zeiţa păcii, bucuriei şi fertilității, simbolul fertilității 
ei fiind peştele. Încă din timpuri străvechi, peştele era un simbol al fer- 
tilităţii printre chinezi, asirieni, fenicieni, babilonieni şi alții. 

Cuvîntul „peşte“ vine de la dag ceea ce implică creş- 
tere sau fertilitate? şi pe bună dreptate: un singur cod de- 
pune anual pînă la 9.000.000 de ouă, plătica 1.000.000, 
morunul 700.000, bibanul 400.000, scrumbia 500.000, 
heringul 10.000, etc. 

Zeița fertilităţii sexuale la romani era numită Venus. 

De la numele ei vine cuvîntul nostru „veneric“ (ca în 
boli venerice). Ziua de vineri era considerată a fi ziua ei 
sacră, pentru că se credea că planeta Venus domina pri- 


ma oră a zilei de vineri și astfel s-a numit dies Veneris: Şi, pentru a face 
semnificaţia completă, peştele era şi el considerat a fi sacru pentru ea. 

 Vlustraţia de pe pagina anterioară o arată pe zeița Venus cu simbolul ei, 
peștele.“ Peştele a fost de asemenea considerat a fi sacru pentru Aştoret, 
numele sub care israeliţii se închinau zeiţei păgîne 

În Egiptul antic, Isis era uneori reprezen- 
tată cu un peşte pe cap, după cum se vede în 
ilustraţia alăturată. Luînd în considerare fap- 
tul că ziua de vineri a fost numită după zeița 
fertilităţii sexuale, vineri fiind ziua ei sacră, 

- iar peştele simbolul ei, pare a fi mai mult de- 
cît o simplă coincidenţă faptul că li s-a spus 
catolicilor că vineri este o zi de abstinenţă de 
la carne, o zi în care să mănînce peşte! 

Am notat deja de ce unii creștini au respins 
ziua de vineri ca zi a crucificării și dimineaţa 
duminicii de Paşte ca timp al învierii. De un- 
de a venit atunci respectarea Paştelui? Oare 
primii creştini au vopsit ouă de Paşte? Oare a 
condus Petru sau Pavel vreodată un serviciu 
în zorile Paştelui? Răspunsurile sunt, desigur, 
evidente. 

Cuvîntul „Easter“ (Paşte în engleză - n. tr.) apare odată în versiunea 
King James: „Intenţionînd ca după Paşte (Easter) să-l aducă în faţa po- 
porului“ (Fap.12:4). Cuvîntul tradus aici „Easter“ este pascha care e - 
după cum ştiu toţi învățații - cuvîntul grec pentru Paşte (Passover în 
engleză). Este binecunoscut faptul că acest cuvînt Easter nu este o expre- 
sie creștină - nu în sensul lui inițial. Cuvîntul vine de la numele unei 
zeițe păgîne - zeiţa răsăritului luminii în zi şi a primăverii. „Easter“ es-. 
te doar o formă mai modernă a lui Eostre, Ostera, Astarte sau Iștar, cea 

„din urmă, potrivit lui Hislop, fiind pronunţată aşa cum pronunțăm noi 
„Easter“ (Istăr) astăzi. 

„Numeroase obiceiuri de Paşte şi-au avut începutul printre religiile 
necreştine. Ouăle de Paşte, de exemplu, sunt colorate, ascunse, căutate şi 


miîncate - un obicei practicat astăzi cu nevinovăție şi deseori legat cu un 
timp de distracţie şi de joacă pentru copii. Dar, în antichitate, lucrurile 
au stat cu totul altfel. 

Oul era un simbol sacru printre babilonieni, care credeau o legendă 
veche despre un ou de o mărime uimitoare, care a căzut din Cer în rîul 
Eufrat. Din acest ou minunat - potrivit mitului antic - a ieşit zeița As- 
tarte (Easter), şi oul a devenit simbolul ei? 

Druizii antici purtau un ou ca simbol sacru al ordinului lor idolatru. 
Procesiunea lui Ceres în Roma era precedată de un ou." În tainele lui 
Bacchus se consacra un ou. În China se foloseau ouă vopsite sau colorate 
- în sărbătorile lor sacre. În Japonia, un obicei antic era acela de a da o 
culoare arămie oului sacru. În Europa de nord, în vremurile păgîne, 
ouăle erau colorate şi folosite ca simboluri ale zeiţei primăverii. Ilus- 
trația de mai jos prezintă două moduri în care păginii îşi reprezentau 
ouăle sacre. În partea stingă se află Oul lui Heliopolis; în partea dreap- 


tă, Oul lui Tifon. Printre egipteni, oul era asociat cu soarele - „oul de 
aur“! Ouăle lor vopsite erau folosite ca jertfe sacre în timpul Paştelui.2 

The Encyclopedia Britannica spune: „Oul ca simbol al fertilităţii şi 
al vieţii reînnoite apare la egiptenii și perşii antici, care aveau şi obiceiul 
de a vopsi şi de a mînca ouă în timpul sărbătorii lor de primăvară“. 
Cum a ajuns atunci acest obicei să fie asociat cu creştinismul? Se pare 
că, unii au căutat să creştinizeze oul sugerînd că aşa cum puiul iese din 
ou, tot aşa Cristos a ieşit din mormînt. Papa Paul V (1605-1621) a de- 
semnat o rugăciune: „Binecuvîntează, O Doamne, Te implorăm, aceas- 
tă creatură a Ta, oul, ca să devină hrană folositoare pentru slujitorii Tăi, 
mâîncîndu-l în amintirea Domnului nostru Isus Cristos“. 

Următoarele citate din The Catholic Encyclopedia” sunt semnifica- 
tive: „Din cauză că folosirea ouălor era interzisă în timpul postului Paș- 
telui, ele erau aduse la masă în ziua de Paşte, erau vopsite în roşu pentru 
a simboliza bucuria de Paşte... Este posibil ca obiceiul să-şi aibă originea 
în păgînism, pentru că multe obiceiuri păgîne importante care sărbă- 
toreau întoarcerea primăverii au fost preluate pentru sărbătoarea 
noastră de Paște“! Aşa a fost cazul cu un obicei popular în Europa. 
„Focul de Paşte este aprins pe vîrful munţilor dintr-un foc nou, obţinut 
prin frecarea a două bucăți de lemn; acesta este un obicei de origine 
păgînă la modă în toată Europa, semnificînd victoria primăverii asu- 
pra iernii. Episcopii au emis edicte aspre împotriva focurilor profana- 
toare de Paşte, dar n-au reuşit să le desființeze pretutindeni“. Şi atunci 
ce s-a întîmplat? Observaţi cu atenţie. „Biserica a adoptat practica în ca- 
drul sărbătorii Paştelui, raportind-o la stîlpul de foc din pustie și la învi- 
erea lui Cristos“! Au fost oare adoptate obiceiuri păgîne în biserica ro- 
mano-catolică, dîndu-le o înfăţişare creştină? Lucrul acesta este recu- 
noscut în mod limpede. 

Un alt citat din The Catholic Encyclopedia priveşte iepurele de Paşte: 
„lepurele este un simbol păgin şi a fost totdeauna un semn de ferti- 
litate“"* The Encyclopedia Britannica spune: „Ca şi oul de Paşte, ie- 
purele de Paşte a ajuns în creștinism din antichitate. lepurele este asociat 
cu luna în legendele Egiptului antic și ale altor popoare... Prin faptul că 
um, cuvintul egiptean pentru iepure, înseamnă şi „deschis“ şi „perioadă“, 


iepurele a ajuns să fie asociat cu ideea de periodicitate, atît lunară, cît şi 
omenească, şi cu începutul unei vieți noi atît în cazul tînărului, cît și al 
tinerei, şi deci un simbol al fertilității şi al renașterii vieţii. În această 
calitate, iepurele a ajuns să fie asociat cu ouăle de... Paşte“. Așadar, atît 
iepurele de Paște, cît şi ouăle de Paște erau simboluri cu semnificaţie 
sexuală, simboluri ale fertilității. 

În perioada Paştelui nu este ceva neobişnuit pentru creştini să par- 
ticipe la slujbe ţinute în zorii zilei. Se presupune că în felul acesta Cris- 
tos este onorat, pentru că a înviat dintre cei morţi în dimineaţa dumi- 
nicii de Paşte chiar în timp ce se înălța soarele pe cer. Dar învierea n-a 
avut loc la răsăritul soarelui. Cînd Maria Magdalena a venit la mormînt 
era încă întuneric - iar mormîntul era deja gol! Pe de altă parte, exista 
un fel de serviciu religios ţinut în zorii zilei care făcea parte din închi- 
narea antică adusă soarelui. Desigur, nu vrem să spunem prin aceasta 
că în zilele de astăzi creștinii se închină soarelui în cadrul slujbelor lor 
de Paşte din zorii zilei. Şi nici nu spunem că cei ce se apleacă înaintea 
imaginii solare a monstranţei, cu ostia ei rotundă, în forma soarelui, se 
închină soarelui. Dar astfel de practici, neavînd vreun exemplu scriptu- 
ral, indică faptul că s-au făcut într-adevăr amestecuri. | 

Pe vremea lui Ezechiel, chiar şi nişte oameni care Îl cunoscuseră pe 
adevăratul Dumnezeu au căzut în practica închinării adusă soarelui și 
au făcut din ea o parte a religiei lor. „Şi el m-a adus în curtea interioară 
a casei Domnului, şi iată, la ușa templului Domnului, între portic şi al- 
tar, erau cam douăzeci şi cinci de oameni, cu spatele spre templul Dom- 
nului, şi cu feţele spre răsărit; şi ei se închinau soarelui spre răsărit“ 
(Ez.8:16). Soarele este la est, desigur, adică la răsărit. 

Tot spre răsărit şi-au îndreptat privirea profeţii lui Baal pe vremea lui 
Ilie. Baal era zeul-soare, şi deci şi zeul focului. Cînd Ilie i-a provocat pe 
profeţii lui Baal zicînd: „Dumnezeul care va răspunde prin foc, acela să 
fie Dumnezeu“, el înfrunta închinarea adusă lui Baal pe propriul ei te- 
ren. În ce timp al zilei au început profeţii lui Baal să-l cheme? În timp 
ce Baal - soarele - şi-a făcut prima apariţie la orizontul dinspre răsărit. 
Era „dimineaţa“ (1.R€.18:26), adică în zori." 

Ritualuri legate de răsăritul soarelui - într-o formă sau alta - erau 


cunoscute în multe naţiuni antice. Sfinxul din Egipt a fost plasat în aşa 
fel, încît să fie îndreptat spre răsărit. De pe muntele Fuji-yama din 
Japonia, se fac rugăciuni soarelui care răsare. „Pelerinii se roagă la soa- 
rele lor ce răsare, în timp ce urcă pe coama muntelui... uneori se pot 
vedea mai multe sute de pelerini Şinto în hainele lor albe ieşind din adă- 
posturi şi unindu-şi cîntările spre soarele ce răsare“ Păgînii din Roma 
care se închinau lui Mithra se întîlneau în zori în cinstea zeului-soare. 

Zeița primăverii, de la al cărei nume vine cuvîntul Easter, a fost aso- 

ciată cu soarele răsărind la est - după cum pare să implice chiar cuvîn- 
tul „East-er“. Astfel că răsăritul soarelui în est, numele de Easter şi ano- 
timpul primăverii sunt toate legate între ele. 
„ Potrivit vechilor legende, după ce a fost ucis Tamuz, el a coborit în 
lumea subterană, dar prin plinsul „mamei“ lui, Iştar (Easter), el a fost 
înviat într-un mod mistic în timpul primăverii. „Învierea lui Tamuz din 
cauza întristării lui Iştar era reprezentată anual pe scenă pentru a asigu- 
ra succesul recoltei şi fertilitatea oamenilor. În fiecare an bărbaţii şi fe- 
meile trebuiau să se mîhnească împreună cu Iştar pentru moartea lui 
Tamuz şi să sărbătorească întoarcerea zeului, pentru a cîştiga din nou 
favoarea şi ajutorul ei!“ 

Cînd noua vegetaţie începea să încolțească, acei oameni din antichi- 
tate credeau că „mîntuitorul“ venise din lumea subterană, pusese căpăt 
iernii şi făcuse să înceapă primăvara." Chiar şi israeliții au adoptat doc- 
trinele şi ritualurile sărbătorilor păgîne de primăvară ţinute anual, pen- 
tru că Ezechiel vorbeşte despre „niște femei care îl plîngeau pe Tamuz“ 
(Ez.8:14). 

Creştini fiind, credem că Isus Cristos a înviat dintre cei morţi în 
realitate - nu doar în natură sau noua vegetaţie a primăverii. Totuşi, da- 
torită faptului că învierea Sa a avut loc primăvara, n-a fost prea dificil 
pentru biserica din secolul 4 (acum fiind abătută de la credinţa iniţială 
în mai multe moduri) să unească sărbătoarea păgînă de primăvară cu 
creştinismul. Vorbind despre această unire, The Encyclopedia Britanni- 
ca spune: „Creștinismul... a încorporat în sărbătorirea marii zile de săr- 
bătoare creştină multe din ritualurile şi obiceiurile păgîne ale sărbătorii 
de primăvară “!? 


Legenda spune că Tamuz a fost ucis de un mistreţ pe cînd avea pa- 
truzeci de ani. Hislop subliniază faptul că patruzeci de zile - cite o zi 
pentru fiecare an în care a trăit Tamuz pe pămînt - erau puse deoparte 
pentru „a-l plînge pe Tamuz“. În vremurile străvechi, aceste patruzeci 
de zile erau ţinute cu plins, post şi auto-pedepsire - pentru a-i cîştiga 
din nou favoarea -, aşa încît el să iasă din lumea subterană şi să facă să 
înceapă primăvara. Această practică n-a fost cunoscută numai în Babi- 
lon, ci şi printre fenicieni, egipteni, mexicani, şi, pentru o vreme, chiar 
printre israeliți. „Printre păgîni“, spune Hislop, „acest post al Paștelui 
pare să fi fost o condiţie indispensabilă marii sărbători anuale pentru 
comemorarea morţii şi învierii lui Tamuz“.? 

După ce biserica a adoptat alte credinţe legate de sărbătoarea primă- 
verii, n-a mai fost decît un singur pas pînă la adoptarea şi a vechiului 
„post“ ce preceda sărbătoarea. The Catholic Encyclopedia subliniază 
foarte onest faptul că „scriitorii din secolul 4 erau înclinați să descrie 
multe practici (de ex. postul mare de patruzeci de zile) ca fiind insti- 
tuite de apostoli, care cu siguranță că n-aveau nimic în ele care să 
pretindă a fi privite în felul acesta“ ?* Doar în secolul 6.a poruncit pa- 
pa în mod oficial ţinerea postului Paştelui, numindu-l „post sacru“, în 
timpul căruia oamenii trebuiau să se abțină de la carne şi de la alte cîte- 
va mîncăruri. | 

Învăţaţii catolici ştiu și recunosc că există obiceiuri în cadrul biseri- 
cii lor care au fost împrumutate din păgînism.” Dar ei consideră că 
multe lucruri, deşi inițial păgîne, pot fi creştinizate. Dacă vreun trib pă- 
gîn a ţinut patruzeci de zile în onoarea unui zeu păgîn, de ce n-am face 
şi noi la fel, numai că în onoarea lui Cristos? Deși păginii s-au închinat 
soarelui spre răsărit, nu putem avea noi oare slujbe în zorii zilei pentru 
a onora învierea lui Cristos, chiar dacă nu acesta a fost momentul zilei 
în care a înviat EI? Chiar dacă oul a fost folosit de păgîni, nu putem noi 
oare să continuăm folosirea lui şi să pretindem că simbolizează piatra 
mare care a stat înaintea mormiîntului? Cu alte cuvinte, de ce să nu 
adoptăm tot felul de obiceiuri populare, dar în loc să le folosim pentru a 
onora nişte zei păgîni, aşa cum au făcut păgînii, le folosim pentru a-L 
onora pe Cristos? | 


Totul sună foarte logic. Cu toate acestea, în Biblie găsim o linie 
călăuzitoare mult mai sigură: „la aminte... să nu te informezi despre 
zeii lor (zei păgîni), zicînd: „Cum au slujit aceste naţiuni zeilor lor? 
Chiar aşa vreau să fac şi eu'. Tu să nu faci aşa faţă de Domnul Dum- 
nezeul vostru... Orice lucru v-aş porunci, voi să-l îndepliniţi; să nu 
adăugaţi nimic la el“ (Deut.12:30-32). 


CAPITOLUL DOUĂZECI 
SĂRBĂTOAREA DE IARNĂ 


CRĂCIUNUL - 25 DECEMBRIE - este ziua desemnată în calen- 
darele noastre ca ziua naşterii lui Cristos. Dar este aceasta cu adevărat 
ziua în care S-a născut EI? Au obiceiurile de astăzi din acest anotimp o 
origine creştină? Sau Crăciunul este un alt exemplu de amestec între 
păgînism. şi creştinism? 

O privire aruncată asupra cuvîntului „Christmas“ („Crăciun în 
engleză) indică faptul că este un amestec. Deşi include Numele lui Cris- 
tos („Christ“), menţionează şi „liturghia“ („Mass“). Dacă luăm în con- 
siderare toate ceremoniile perfecționate, rugăciunile pentru cei morţi, 
ritualurile transsubstanţierii şi complicatele rituahari ale liturghiei ro- 
mano-catolice, poate oare cineva să facă cu adevărat legătura între 
acestea şi Isus din Evanghelii? Viaţa şi lucrarea Sa n-au fost împovărate 
cu un astfel de ritualism. La fel ca Pavel, ne temem că unii s-au stricat 
„de la simplitatea care e în Cristos“ (2.Cor.11:3) datorită influenţei păgi- 
ne asupra unor lucruri cum ar fi liturghia. Dacă privim chestiunea din 
această perspectivă, cuvîntul „Christ-mass“ este o contradicție în sine. 

Cît priveşte adevărata dată a naşterii lui Cristos, ziua de 25 decem- 
brie trebuie pusă sub semnul întrebării. Cînd S-a născut Isus, „în 
acelaşi ținut erau niște păstori care stăteau pe cîmp, păzindu-şi turma 


în timpul nopţii“ (Lc.2:8). Păstorii din Palestina nu stăteau pe cîmp în 
miezul iernii! Adam Clarke a scris: „Deoarece aceşti păstori încă nu-şi 
duseseră acasă turmele, se poate presupune că luna octombrie încă nu 
începuse şi că, prin urmare, Domnul nostru hu S-a născut în 25 de- 
cembrie, cînd turmele nu mai stăteau afară pe cîmp... Tocmai din acest 
motiv ar trebui să se renunţe la decembrie ca lună de naştere a lui Isus“. 

Cu toate că Biblia nu ne spune în mod expres data naşterii lui Isus, 
sunt indicii că a fost probabil în toamna acelui an. Ştim că Isus a fost 
crucificat primăvara, în timpul Paștelui (10.18:39). Socotind că lucrarea 
Sa a ţinut trei ani şi jumătate, lucrul acesta ar plasa începutul lucrării 
Sale toamna. Pe atunci, El avea cam treizeci de ani (Lc.3:23), virsta re- 
cunoscută pentru ca un bărbat să poată deveni oficial preot sub Vechiul 
Testament (cf. Num.4:3). Dacă El a împlinit treizeci de ani toamna, 
atunci nașterea Lui a avut loc toamna, în urmă cu treizeci de ani. 

Pe vremea naşterii lui Isus, losif şi Maria plecaseră la Betleem să se 
înscrie. Nu există nici un document care să indice că înscrierea s-a 
făcut în miezul iernii. Un timp mai logic al anului ar fi fost toamna, la 
sfîrşitul secerişului. Dacă așa au stat lucrurile, la Ierusalim ar fi avut loc 
sărbătoarea corturilor, fapt care ar explica de ce s-a dus Maria împreu- 
nă cu losif (cf. Lc.2:41). Aceasta ar explica şi de ce nici chiar la Betleem 
„nu era cameră în han“ (Lc.2:7). Potrivit lui Josefus, Ierusalimul era în 
mod normal un oraş de 120.000 locuitori, dar în timpul sărbătorilor, cî- 
teodată se adunau pînă la două milioane de evrei. Mulţimi atît de mari 
nu numai că umpleau Ierusalimul, dar și localitățile din jur, inclusiv 
Betleemul, care se află la numai opt kilometri spre sud. Dacă Maria și 
Josif făceau călătoria atît ca să participe la această sărbătoare, cit şi ca 
să se înscrie, aceasta ar plasa naşterea lui Isus toamna. 

Nu este esențial să ştim data exactă în care S-a născut Cristos - 
principalul fapt fiind, desigur, acela că S-a născut! Luînd parte la Cina 
Domnului, primii creștini au comemorat moartea lui Cristos (1.Cor. 
11:26), dar nu avem nici o mărturie a vreunei datini speciale legată de 
naşterea Sa. The Catholic Encyclopedia spune: „Crăciunul nu s-a nu- 
mărat printre cele mai timpurii sărbători ale Bisericii. Irineu şi Tertu- 
lian îl omit din lista lor de sărbători“? 


Mai tîrziu, cînd bisericile din diferite locuri au început să sărbăto- 
rească nașterea lui Cristos, au fost mari diferenţe de opinii în ce priveşte 
data corectă. Biserica romano-catolică n-a început să sărbătorească ziua 
de 25 decembrie decit în ultima parte a secolului 4: Totuşi, în secolul 5, 
după cum subliniază The Encyclopedia Americana, s-a dat ordin ca 
naşterea lui Cristos să fie pentru totdeauna sărbătorită în această dată, 
chiar dacă ea era ziua vechii sărbători romane a naşterii lui Sol, unul 
din numele zeului-soare! 

Frazer spune: „Cea mai mare sectă religioasă păgînă care a stimulat 
celebrarea zilei de 25 decembrie ca sărbătoare în întreaga lume romană 
şi greacă a fost închinarea păgînă adusă soarelui - mitraismul... Această 
sărbătoare de iarnă a fost numită „Naşterea“ - „Naşterea soarelui “. Oare 
această sărbătoare păgînă a fost responsabilă pentru alegerea de către 
biserica romano-catolică a zilei de 25 decembrie? Vom lăsa să răspundă 
The Catholic Encyclopedia. „Binecunoscuta sărbătoare în cinstea soare- 
lui, Natalis Invicti (Naşterea Neînvinsului Soare) serbată în 25 decem- 
brie, poartă în esență responsabilitatea pentru data sărbătorii noastre 
din luna decembrie“ 

Pe măsură ce obiceiurile păgîne referitoare la închinarea adusă soa- 
relui erau „creştinizate“, este de înţeles că urma să rezulte confuzie. 
Unii credeau că Isus era Sol, zeul-soare! „Tertulian trebuia să declare că 
Sol nu era Dumnezeul creştinilor; Augustin a denunţat identificarea ere- 
tică a lui Cristos cu Sol. Papa Leo I a mustrat aspru dăinuirea închinării 
adusă soarelui, deoarece nişte creştini, stînd chiar în pragul bazilicii 
apostolilor, i-au întors acestuia spatele pentru a se închina soarelui care 
răsărea“ 

Sărbătorile de iarnă erau foarte populare în antichitate. „În Roma şi 
în Grecia păgînă, pe vremea barbarilor teutoni, în vremurile străvechi 
ale civilizaţiei egiptene antice, în stadiul de început al dezvoltării po- 
poarelor din est şi vest, din nord şi sud, perioada solstițiului de iarnă a 
fost totdeauna o perioadă de bucurie şi sărbătoare“? Pentru că acest 
anotimp era atît de iubit, biserica romano-catolică l-a adoptat ca timp al 
naşterii lui Cristos. 

Cîteva din obiceiurile de Crăciun din zilele de azi au fost influențate 


de Saturnalia romană. „Este cunoscut de toți“, spune un scriitor, „că 
mare parte din lucrurile pe care le asociem cu sezonul Crăciunului - 
sărbători, oferirea de cadouri şi sentimentul general de bunăstare - nu 
este altceva decit moştenirea lăsată de sărbătoarea romană de iarnă a 
Saturnaliei... rămăşiţe din păgînism“? 

Tertulian a menţionat că practica schimbului de cadouri a fost o 
parte a Saturnaliei. Nu-i nimic rău, desigur, în a oferi cadouri. Israeliţii 
își ofereau cadouri unul altuia în timpul sărbătorilor - chiar și în săr- 
bătorile ţinute doar ca un simplu obicei (Est.9:22). A face însă o legă- 
tură între cadourile de Crăciun cu acele daruri aduse lui Isus de magi 
nu este corect. Atunci cînd au venit magii, Isus nu mai „zăcea într-o 
iesle“ (ca atunci cînd au venit păstorii), ci Se afla într-o casă (Mt.2:9-11). 
"Putea să fi trecut destul timp de la naşterea Sa. De asemenea, desigur, ei 
şi-au adus darurile lui Isus, nu unul altuia! 

Pomul de Crăciun, aşa cum îl ştim noi, datează doar de citeva se- 
cole, deşi ideile privitoare la pomii sacri sunt foarte vechi. O veche le- 
gendă babiloniană spune despre un pom permanent verde, care a cres- 


cut dintr-un trunchi de copac mort. Vechiul trunchi îl simboliza pe 
Nimrod cel mort, noul pom permanent verde simboliza faptul că Nim- 
rod a revenit la viaţă în persoana lui: Tamuz! Printre druizi, sacru era 
stejarul, printre egipteni era palmierul, şi la Roma era bradul, împodo- 
bit cu boabe roșii în timpul Saturnaliei!" Se credea că zeul scandinav, 
Odin, dă daruri deosebite în timpul sărbătorilor de Crăciun celor care 
se apropiau de bradul lui sacru În cel puţin zece referinţe biblice, po- 
mul verde este asociat cu idolatria şi închinarea falsă (1.R€.14:23, etc.). 
Deoarece toți pomii sunt verzi cel puţin o parte a anului, menţiunea 
specială de „verde“ se referă probabil la pomii permanent verzi. 

Luînd în considerare toate aceste lucruri, este interesant să com- 
parăm o afirmaţie făcută de Ieremia cu obiceiul de astăzi al împodo- 
birii unui pom în perioada Crăciunului. „Obiceiurile oamenilor sunt 
deşarte: căci unul taie un copac în pădure, lucrarea miîinilor unui meş- 
ter cu toporul. Ei îl acoperă cu argint şi cu aur, îl înţepenesc cu cuie şi 
ciocane ca să nu se miște. Ei stau drept ca palmierul, dar nu vorbesc“ 
(ler.19:3,4). | 

Oamenii din vremea lui Ieremia, după cum arată contextul, făceau 
de fapt un idol dintr-un pom, cuvîntul „meşter“ fiind nu doar un simplu 
tăietor de lemne, ci unul care dăltuia idoli (1s.40:19,20; 0s.8:4-6). Cu- 
vîntul „topor“ se referă aici concret la o unealtă de sculptură. Citînd 
acest pasaj din leremia, nu vrem să tragem concluzia că cei care pun 
astăzi pomi de Crăciun în casele sau bisericile lor se închină acestor po- 
mi. Totuşi, asemenea obiceiuri ne furnizează exemple vii ale modului 
în care s-au făcut amestecurile. 

Se recunoaşte în general că ziua de 25 decembrie nu a fost data reală 
la care S-a născut Isus și că multe din obiceiurile de Crăciun din ziua de 
azi derivă din origini pre-creştine. Înseamnă atunci că ar trebui ca, în 
timpul acestei perioade, creştinii să refuze participarea la mese împreu- 
nă cu familia şi cu prietenii? Ar trebui oare misiunea noastră în viață 
să fie o cruciadă anti-Crăciun? Corect sau greşit, Crăciunul este o zi bi- 
ne fixată în calendarul nostru şi, luînd în considerare toate datele, este 
evident că sunt multe cauze mai folositoare decît încercările de a desfi- 
inţa această sărbătoare. Comunismul, cu rădăcinile lui ateiste, a desfiin- 


ţat Crăciunul în țările în care a ajuns la putere. Organizaţii ateiste, da- 
torită opoziţiei lor faţă de orice exprimare religioasă, au intentat procese 
în încercarea lor de a pune în afara legii activităţile de Crăciun din şco- 
lile publice (împreună cu citirea Bibliei şi rugăciunea). Dacă creștinii ar 
întreprinde asemenea acţiuni cum ar fi boicotarea şcolilor, prin scoate- 
rea din şcoli a copiilor lor pe perioada Crăciunului - ca să nu ia parte la 
programe şi piese de teatru - s-ar pune fără să vrea de aceeași parte cu 
ateii! O împotrivire fanatică faţă de Crăciun poate produce suferințe 
inutile în familii şi între prieteni şi ar alimenta criticile lipsei de în- 
țelegere şi dezbinările. Datorită vulnerabilității unice, este limpede că 
este indicat un echilibru convenabil, o evitare a extremelor. 

În secolul 6, misionarii catolici au fost trimiși în partea de nord a 
Europei să-i adune pe păgîni în ţarcul roman. Au descoperit că data de 
24 iunie era o zi foarte iubită printre aceşti oameni. Ei au încercat să 
„creştinizeze“ această zi, dar cum? La acea dată, ziua de 25 decembrie 
fusese adoptată ca zi de naştere a lui Cristos. Deoarece ziua de 24 iunie 
era cu aproximativ şase luni înaintea zilei de 25 decembrie, de ce să nu 
numească această zi ziua de naştere a lui loan Botezătorul! loan s-a năs- 
cut, reamintim, cu şase luni înaintea lui Isus (Lc.1:26,36). Astfel, ziua de 
24 iunie este cunoscută în calendarul papal ca ziua Sf. loan! 

În Britania, înaintea pătrunderii creştinismului, ziua de 24 iunie era 
serbată de druizi cu vilvătăi de focuri în onoarea lui Baal. Herodot, 
Wilkinson, Layard şi alţi istorici vorbesc despre aceste focuri ceremo- 
niale în diferite ţări. Cînd ziua de 24 iunie a devenit ziua Sf. loan, au 
fost adoptate şi foturile sacre şi au devenit „focurile Sf. loan“! Acestea 
sunt menţionate ca atare în The Catholic Encyclopedia” „Am văzut oa- 
meni care fugeau şi săreau prin focurile Sf. loan în Irlanda“, spune un 
scriitor din secolul trecut, „... mîndri că trec prin foc nepirliţi... crezînd 
că sunt binecuvîntaţi într-un mod deosebit prin această ceremonie“. Se 
pare că astfel de ritualuri îl onorează mai curînd pe Moloh decit pe loan 
Botezătorul! 

Ziua de 24 iunie era considerată ca fiind consacrată zeului-pește an- 
tic Oannes, un nume după care era cunoscut Nimrod.“ Într-un articol 
despre Nimrod, Fausset spune: „Oannes, zeul-peşte, care a civilizat Ba- 


bilonul, s-a ridicat din marea Roşie...“ În limbajul latin din biserica ro- 
mano-catolică, loan era numit JOANNES. Observaţi cît de asemănător 
este acesta cu OANNES! Asemenea similarități au âjutat la promovarea 
cu mai mare uşurinţă a amestecului păgînismului cu creştinismul. 

O zi, care în vremurile păgîne era considerată ca fiind consacrată lui 
Isis sau Dianei, 15 august, a fost pur şi simplu redenumită ca ziua 
„Adormirii Maicii Domnului“ şi pînă în vremea noastră este foarte res- 
pectată.* O altă zi adoptată din păgînism, probabil pentru a o onora pe 
Maria, se numeşte „Intrarea Maicii Domnului în biserică“ sau „Purifi- 
carea Binecuvîntatei Fecioare“ şi este serbată în 2 februarie. În legea 
„mozaică, după naşterea unui copil de parte bărbătească, mama era con- 
siderată necurată timp de patruzeci de zile (Lev.12). „Şi cînd s-au îm- 
plinit zilele purificării ei după Legea lui Moise“, Iosif şi Maria L-au în- 
făţişat pe Copilaşul Isus în templu şi au adus jertfa prescrisă (Lc.2:22- 
24). Adoptînd ziua de 25 decembrie ca zi de naştere a lui Isus, data de 2 
februarie părea să se potrivească bine cu purificarea Mariei. Dar ce a 
avut aceasta de a face cu folosirea lumînărilor în această zi? În Roma 
păgină, această sărbătoare era ţinută prin ducerea unor torţe şi lumi- 
nări în onoarea lui Februa, după care este numită luna noastră febru- 
arie! Grecii ţineau sărbătoarea în onoarea zeiței Demeter (lat. Ceres), 
mama Persephonei (lat. Proserpina), care îşi căuta fiica prin lumea sub- 
terană împreună cu participanţii la sărbătoare care purtau luminări.” 
Putem vedea astfel cum adoptarea zilei de 2 februarie pentru a onora 
purificarea Mariei a fost influenţată de obiceiuri păgîne ce implicau 
lumînări, chiar pînă la a o numi „Candlemas“ (în engleză, „candle“ în- 
seamnă luminare - n. tr.). În această zi sunt binecuvîntate toate lumi- 
nările care urmează să fie folosite în timpul anului în ritualurile cato- 
lice. Un desen vechi îl prezintă pe papă distribuind preoţilor lumînări 
binecuvîntate. The Catholic Encyclopedia spune: „Nu e nevoie să tre- 
cem sub tăcere faptul că lumînările, ca şi tămiia şi apa sfinţită, au fost 
folosite în mod obişnuit în închinarea păgînă şi în ritualurile făcute în 
interesul celor morţi“ * 

Dacă apostolul Pavel ar învia ca să predice acestei generaţii, ne între- 
băm dacă n-ar spune bisericii mărturisitoare, aşa cum a spus galateni- 


lor cu mult timp în urmă: „Voi ţineţi zile, 
luni, vremuri şi ani. Mi-e teamă să nu 
mă fi ostenit degeaba pentru voi“ (Gal. 
4:9-11). Contextul arată că galatenii fuse- 
seră convertiți de la închinarea păgină 
înaintea „dumnezeilor“ (v.8). Cînd unii 
dintre ei s-au întors „iarăşi“ la închinarea 
lor din trecut (v.9), zilele şi vremurile pe 
care le ţineau erau în mod evident cele ce 
fuseseră puse deoparte pentru a-i onora 
pe zeii păgîni! Mai tirziu, în mod ciudat, 
chiar unele din aceste zile au fost creş- 
tinizate în închinarea bisericii mărturisi- 
toare“! 


CAPITOLUL DOUĂZECI ŞI UNU 
TAINA AMESTECULUI 


AM VĂZUT - printr-o mulţime de exemple - că un amestec de 
păginism și creștinism a dat naştere bisericii romano-catolice. Păgînii 
s-au închinat şi s-au rugat unei zeițe-mamă, astfel că biserica decăzută 
a adoptat sub numele de „Maria“ închinarea adusă mamei. Păgînii 
aveau zei şi zeițe asociate cu diferite zile, ocupaţii şi evenimente din via- 
ță. Acest sistem a fost adoptat, şi „zeii“ au fost numiți „sfinţi“. Păgînii 
foloseau în închinarea lor statui sau idoli ai zeităților lor păgine, şi aşa a 
făcut şi biserica decăzută, dindu-le pur şi simplu alte nume. 

Din vremuri străvechi, crucile în diversele lor forme erau privite în 
moduri superstițioase. O parte din aceste idei au fost puse în legătură cu 
crucea lui Cristos. Crucea ca imagine era onorată în exterior, însă ade- 


vărata jertfă „îndeplinită“ pe cruce a fost umbrită, chiar eclipsată prin 
ritualurile liturghiei cu transsubstanţierea ei, drama tainelor și rugăciu- 
nile pentru cei morţi! 

Rugăciunile repetate, mătăniile și relicvele au fost toate adoptate din 
păgînism, dîndu-li-se o aparenţă creștină. Funcţia și titlul păgîn de Pon- 
tifex Maximus a fost aplicat episcopului Romei. Acesta a ajuns să fie cu- 
noscut ca papă, Părintele părinţilor, chiar dacă Isus a spus să nu numim 
pe nici un om părinte! Literalmente în sute de moduri, ritualuri păgîne 
s-au unit şi contopit în Roma cu creștinismul. 

Învăţaţii catolici recunosc faptul că biserica lor s-a dezvoltat dintr-un 
astfel de amestec. Dar, din punctul lor de vedere, aceste lucruri au fost 
triumfuri pentru creştinism, deoarece Biserica a fost în stare să creş- 
tinizeze practici păgîne. The Catholic Encyclopedia face aceste afirma- 
ţii: „Nu e nevoie să trecem sub tăcere faptul că lumînările, ca şi tămiîia 
şi apa sfințită, au fost folosite în mod obişnuit în închinarea păgînă şi 
în ritualurile făcute în interesul celor morţi. Biserica însă, dintr-o pe- 
rioadă foarte timpurie, le-a luat în slujbă, la fel cum a adoptat multe al- 
te lucruri... precum muzica, luminile, parfumurile, spălările, decorările 
florale, baldachinele, evantaiele, paravanele, clopotele, veşmintele, etc., 
care n-au fost identificate cu vreo anumită sectă idolatră; ele erau co- 
mune aproape tuturor sectelor“.! „Apă, ulei, lumină, tămi.ie, cîntat, pro- 
cesiune, proşternare, decorarea altarelor, veșmintele preoților, se află în 
mod firesc în slujba instinctului religios universal... Chiar şi sărbători 
păgiîne pot fi „botezate“ cu siguranță că procesiunile noastre din 25 
aprilie sunt Robigalia; zilele de rugăciuni sau litanii ar putea înlocui 
Ambarualia; data zilei de Crăciun s-ar putea datora aceluiași instinct ca- 
re a plasat în 25 decembrie pe Natalis Invicti din cultul soarelui“: 

Teologia catolică explică folosirea statuilor, precum şi a unor obice- 
iuri cum ar fi aplecarea înaintea unei imagini, ca fiind dezvoltate din 
vechea închinare adusă împăratului! „Eticheta curţii bizantine s-a dez- 
voltat treptat în forme complicate de respect, nu numai față de persoana 
Cezarului, ci şi faţă de statuile şi simbolurile acestuia. Philostorgius... 
spune că în secolul 4 cetăţenii romani creştini din Răsărit aduceau ca 
jertfă daruri, tămilie, chiar şi rugăciuni (!) statuilor împăratului. (Hist. 


Eccl.]], 17). Este ceva natural ca cei ce se proșternau, sărutau, tămiiau 
vulturii imperiali şi imaginile Cezarului (fără vreo suspiciune de ceva 
idolatru)... să facă la fel față de cruce, față de imaginile lui Cristos şi 
față de altar... Primii creştini erau obișnuiți să vadă statui ale împăraţi- 
lor, ale zeilor şi eroilor păgîni, precum şi picturi murale păgîne. Aşa că 
şi-au făcut picturi ale religiei lor şi, cît de curînd şi-au putut permite, 
statui ale Domnului lor şi ale eroilor lor“? 

Ar trebui notat faptul că în toate aceste argumente nimeni nu s-a 
referit la vreo poruncă biblică. Se afirmă limpede că aceste obiceiuri 
s-au dezvoltat din păgînism. 

Uneori diferite picturi murale din primele secole, ca acelea din cata- 
combele romane, sunt luate ca exemple concludente pentru credinţa 
primilor creştini. Noi nu credem că așa stau lucrurile, pentru că există 
dovezi clare că şi acolo era deja un amestec. Cu toate că unele din aceste 
picturi conţin scene cu Cristos care hrăneşte mulțimile cu piini şi pești, 
cu Ilona şi balena (chitul) sau cu jertfirea lui Isaac, alte picturi au fost 
neîndoios reprezentări plastice păgine. Unii cred că acest amestec a fost 
o deghizare, o mascare pentru evitarea persecuției. Cu toate acestea, nu 
se poate nega faptul că erau deja vizibile rădăcinile ainestecului, The 
Catholic Encyclopedia spune: 

„Bunul Păstor ducînd oaia pe umăr apare frecvent, şi această prefe- 
rință se poate datora foarte bine asemănării ei cu figurile păgine ale lui 
Hermes Kriophorus sau Aristaeus, care în acea perioadă erau foarte 
mult la modă... Chiar şi legenda lui Orfeu a fost reprezentată plastic şi 
atribuită lui Cristos. În mod similar, povestea lui Eros şi Psyche a fost 
renăscută şi creştinizată, ca să le reamintească credincioşilor învierea 
trupului... Grupul celor doisprezece apostoli nu a atras probabil prea 
mult atenţia, deoarece cei doisprezece Dii Majores (zei principali - n. 
tr.) au fost şi ei deseori grupaţi laolaltă. La fel figura lui Orans, femeia 
cu braţele ridicate în rugăciune, era destul de familiară antichității cia- 
sice... În mod similar, simbolul peştelui, reprezentîndu-L pe Cristos, 
ancora speranţei, palmierul victoriei, erau toate suficient de familiare ca 
simboluri sau semne distinctive printre păgîni pentru a mai atrage vreo 
atenţie deosebită “+ 


În Vechiul Testament, apostazia în care au căzut israeliţii în mod re- 
petat a fost cea a unui amestec. Dc “bicei ei n-au respins total închina- 
rea înaintea adevăratului Dumnezeu, ci au amestecat-o cu ritualuri 
păgiîne! Aşa au stat lucrurile chiar şi atunci cînd s-au închinat vițelului 
de aur (Ex.32). Noi ne dăm seama cu toţii că o astfel de închinare era 
greşită, păgînă şi o urîciune în ochii lui Dumnezeu. Totuși - şi lucrul 
acesta dorim să-l subliniem - s-a pretins că este o „sărbătoare în cinstea 
Domnului“ (y.5) - o sărbătoare. în-cinstea lui lehova (sau mai corect 

“lahve), adevăratul Dumnezeu! Ei s-au aşezat să mănînce şi să bea, și 
s-au sculat ca să danseze. Au practicat ritualuri prin care s-au dezgolit 
(v.25), probabil similare celor practicata de preoți babilonieni în pielea 
goală 

În timpul celor patruzeci de ani în 
pustie, israeliţii au purtat cortul (taber- 
nacolul) lui Dumnezeu. Totuși, unii din- 

„tre ei nu s-au mulțumit cu aceasta, aşa că 
au adăugat ceva. Şi-au făcut un taberna- 

“col babilonian care a fost purtat şi el! 

„Dar voi aţi purtat tabernacolul lui Mo- 

oh şi Chiun ai voştri, imaginile voastre 
idolatre“ (Am.5:26; Fap.7:42,43). Acestea 
nu erau altceva decit alte nume pentru Baal, zeul-soare, şi pentru 
Astarteea, zeița-mamă. Datorită acestui amestec, cîntările lor de închi- 
nare, jertfele şi darurile aduse au fost respinse de Dumnezeu. 

Într-o altă perioadă, israeliţii au celebrat ritualuri secrete, au con- 
struit înălțimi, au folosit ghicirea, şi-au trecut copiii prin foc şi s-au 
închinat soarelui, lunii şi stelelor (2.Re.17:9-17). Ca rezultat, au fost de- 
portaţi din ţara lor. Împăratul Asiriei a adus oameni din diferite na- 
țiuni, inclusiv din Babilon, ca să locuiască în ţara din care fuseseră luaţi 
israeliţii. Şi aceştia au practicat ritualuri păgîne, iar Dumnezeu a trimis 
lei printre ei. Recunoscînd aceasta ca o judecată a lui Dumnezeu, au tri- 
mis după un om al lui Dumnezeu care să-i înveţe cum să se teamă de 
Domnul. „După cum fiecare naţiune şi-a făcut zeii ei“ (v.29-31), încer- 
cînd să se închine acelor zei, precum şi Domnului - un amestec: „Aşa“ 


- în felul acesta - „s-au temut de Domnul, și şi-au făcut preoți ai 
înălțimilor... ei s-au temut de Domnul, şi au slujit dumnezeilor lor“ 
(v.32,33)! 

Amestecul era vizibil şi pe vremea judecătorilor, cînd un preot levit, 
care pretindea că vorbeşte cuvîntul Domnului, a slujit într-o „casă cu 
zei“ şi a fost numit cu titlul de „tată“ (Jud.17:5-13). 

Pe vremea lui Ezechiel, un idol fusese pus chiar la intrarea templului 
din lerusalim. Preoţii aduceau tămiie în cinstea dumnezeilor falși care 
erau pictaţi pe pereţi. Femeile îl plîngeau pe Tamuz, iar bărbaţii se în- 
chinau soarelui în zorii zilei în incinta templului (Ez.8). Unii chiar şi-au 
jertfit copiii, şi „după ce şi-au jertfit copiii înaintea idolilor lor“, Dum- 
nezeu a spus: „Apoi au venit în aceeași zi în sanctuarul Meu“ (Ez.23: 
38,39). 

Mesajul lui leremia era îndreptat spre nişte oameni care pretindeau 
că „se închină Domnului“ (ler.7:2), dar care au amestecat cu aceasta 
nişte ritualuri păgîne. „lată“, a spus Dumnezeu, „voi vă încredeţi în 
cuvinte mincinoase care nu aduc folos. Voi... ardeţi tămiie lui Baal, și 
umblaţi cu alţi dumnezei şi... faceţi turte reginei cerului... și apoi veniți 
şi staţi înaintea Mea în această casă“ (v.8-18). 

Luînd în considerare aceste numeroase exemple biblice, este clar că 
lui Dumnezeu nu-l place închinarea care este un amestec. Aşa cum a 
predicat Samuel: „Dacă vă întoarceţi într-adevăr la Domnul cu toată 
inima voastră, atunci descotorosiţi-vă de dumnezeii ciudaţi și de Aştarot 
(închinarea păgînă înaintea mamei), și pregătiți-vă inimile pentru 
Domnul, şi slujiţi-l numai Lui: şi EI vă va izbăvi“ (1.Sam.7:3). 

Să nu uităm că Satan nu apare ca un monstru cu coarne, cu o coadă 
lungă şi cu o furcă. În loc de aceasta, el apare ca un înger de lumină 
(2.Cor.11:14). Aşa cum a avertizat Isus referitor la „lupi în haine de oi“ 
(Mt.7:15), păgînismul deghizat în hainele exterioare ale creștinismului a 
devenit de nenumărate ori o religie amestecată care a înşelat milioane 
de oameni. Este ca şi cum am înlătura eticheta de avertizare de pe o sti- 
clă cu otravă şi am înlocui-o cu o etichetă pe care scrie: bomboane de 
mentă - conţinutul ar rămîne la fel de mortal. Oricît de frumos l-am 
îmbrăca pe dinafară, păgînismul este mortal. Adevărata închinare tre- 


buie să fie „în duh şi în adevăr“ (10.4:24) - nu o rătăcire păgînă. 

Din cauza modurilor iscusite în care păgînismul a fost amestecat cu 
creștinismul, influenţa babiloniană a putut să rămînă ascunsă - o taină 
- „taina Babilonului“. Dar aşa cum un detectiv adună indicii şi date pen- 
tru a dezlega o enigmă, tot aşa am prezentat și noi în această carte mul- 
te indicii biblice şi istorice ca dovezi. Poate că unele din aceste indicii au 
părut nesemnificative la prima privire sau atunci cînd sunt privite indi- 
vidual. Dar cînd se vede imaginea de ansamblu, ele se potrivesc perfect 
şi dezleagă în mod concludent taina Babilonului - cea antică şi cea mo- 
dernă! De-a lungul secolelor, Dumnezeu Şi-a chemat poporul din scla- 
via Babilonului. Şi astăzi, vocea Lui mai spune: „leşi afară din el, po- 
porul Meu, ca să nu fiți părtaşi la păcatele lui“ (Ap.18:4). 

Este o misiune delicată să scrii cu privire la subiecte religioase despre 
care nişte oameni serioşi şi sinceri au păreri foarte diferite. Ai dori să 
vorbeşti suficient de deschis pentru ca să clarifici chestiunea, dar să 
păstrezi totuşi un echilibru convenabil, pentru a nu-i provoca inutil pe 
ceilalţi prin critică la contracritică. Aşa cum se întîmplă în cazul fie- 
cărei cărți - desigur că nici Biblia nu face excepţie -, este inevitabilă 
apariţia vreunei înțelegeri greşite sau deosebiri de păreri. Unii vor gîndi 
că s-a spus prea mult, alţii că nu s-a spus destul. Cu toate acestea, aş 
vrea să folosesc cuvintele lui Pilat: „Ce am scris, am scris“. Dacă biseri- 
ca romano-catolică, deși afirmă că nu se schimbă niciodată, renunță 
treptat la nişte practici nescripturale, atunci ne putem bucura, căci a- 


ceasta înseamnă un progres făcut pe calea adevărului. Dacă această car- 
te a contribuit într-o măsură oarecare în această direcţie, atunci mă pot 
socoti fericit. 

Noi credem că adevăratul scop creştin nu este o religie bazată pe 
amestec, ci o reîntoarcere la credinţa originară, simplă, plină de putere 
şi spirituală care a fost dată sfinţilor odată pentru totdeauna. Dacă nu ne 
mai încurcăm într-un labirint de ritualuri şi tradiţii lipsite de putere, 
putem să aflăm „simplitatea care este în Cristos“ și să ne bucurăm de 
„libertatea cu care ne-a eliberat Cristos“ din „sclavie“ (2.Cor.11:3; Gal. 
5:11). 

Miîntuirea nu depinde de un preot om, de Maria, de sfinţi sau de pa- 
pă. Isus a spus: „Eu sunt calea, adevărul și viața: nimeni nu vine la 
Tată] decit prin Mine“ (10.14:6). „Nu este mîntuire în nimeni altul: 
căci nu există sub cer nici un alt nume dat oamenilor prin care trebuie 
să fim mîntuiţi“ (Fap.4:12). Să ne uităm la E] care este Autorul și De- 
săvîrşitorul credinţei noastre, Apostolul şi Marele Preot al mărturisirii 
noastre, Mielul lui Dumnezeu, Căpetenia mântuirii noastre, Pîinea din 
Cer, Apa vieţii, Păstorul cel Bun, Prinţul Păcii, Regele regilor şi Dom- 
nul domnilor - ISUS CRISTOS. 


